2002年FIFA世界盃結束後，莫雷諾返到厄瓜多爾執法足球賽事，喺2002年9月8號晚黑嘅基多利家大學對陣巴斯隆拿體育會嘅友誼賽亦出過醜聞。嗰場比賽下半場原先補時6分鐘，點知佢將場比賽補時咗13分鐘，令基多利家大學喺補時第9同11分鐘連入兩波反勝巴塞隆拿。


2010年9月21號，莫雷諾喺紐約甘迺迪國際機場準備入境美國時，俾美國海關查到佢條底褲㔷埋咗超過6公斤嘅海洛英而收監。隨後雖然美國海關喺2011年1月向紐約法院提出對莫雷諾因為涉嫌毒品走私嘅罪行而做出監禁10年嘅處罰，但2011年9月23號判咗監禁2年半嘅處罰。


司警披露詳細案情話，死者一家同疑兇過去幾年，因為走廊雜物攞放同噪音問題，已經發生多次拗撬，警察亦曾經介入調停冇效，疑犯就響自己屋企門口出面裝咗閉路電視睇實佢哋。案發嗰日朝早，疑犯放工返屋企嗰時，響走廊見到死者細仔，死者細仔唔妥鄭男掘實佢，所以掘返佢轉頭之後就開始拗咬，唔排除鄭男知到對方係警察，加上對手後生強壯，唔敢同佢正面對峙，懷恨在心返翻屋企飲酒計劃報仇，之後佢就響屋企透過閉路電視睇實死者一家有咩動靜，重準備咗兩張連柄長一呎左右嘅斬肉刀。


直到晏晝兩點，疑犯發現死者屋企鐵閘開咗，就趁機雙手攞刀衝入單位，對死者同佢嗰細仔狂斬，期間死者同兇徒糾纏期間身中七刀，兩邊面、頸部、心口同手都有長三到廿六厘米嘅刀傷，其中心口嘅傷口去到廿六厘米，死者老婆見到噉嘅情況立即走出單位同隔離屋求助，期間打鬥聲嘈醒咗響房瞓緊覺嘅死者大仔，兩兄弟合力將疑犯制服。


細仔同大仔制服疑犯期間細仔頸同心口受傷，疑犯身上後腦同左手手指亦有刀傷。消防員到場嗰時已經發現佢意識唔清醒，最終去到同日晏晝三點廿分傷重不治，而細仔情況穩定要留院觀察。另外現場亦有一個女人受驚要送院治理。


社會工作局話，根據資料事件入面兩個家庭成員從來都冇接受過社工局服務，事件發生之後即刻啟動廿四小時緊急支援服務，派員支援受事件影響嘅兩個家庭，包括提供緊急情緒支援服務。另外，會以個案管理模式，繼續協調資源，為受影響家庭提供心理治療服務、哀傷輔導同協助處理喪葬事宜之類，協助有關家庭成員響創傷事件入面好返，返翻平時生活。


1950年，為咗感謝美國嘅救援活動，日美友好親善團體力促評選女性親善大使，出於哩個目的，舉辦咗最先嘅選美比賽。當時嘅得獎者即時好受公眾歡迎，幾乎個個都成為女影星有得風靡一陣，第一屆冠軍山本富士子個名仲成為昭和時代「大美人」嘅代名詞添。


佢屋企耕田。因為田租去到咗七成，所以屋企好窮，連飯都食唔飽。佢老竇老母冇辦法，只能夠將佢細妹浸死，將大妹畀人做咗童養媳。佢係屋企嘅大仔，只係12歲嘅時候，返咗兩個月學，然後就去畀地主家放牛喇。佢秉性剛烈，地主嘅刮削同壓迫，畀佢惹咗強烈嘅反抗情緒。


黃麻起義爆發之後，佢係放火燒咗凌辱過佢嘅老財主間屋，自己組織咗農民赤衛隊，帶領赤衛隊打土豪同繳武器。1929年2月，佢帶咗赤衛隊60幾人去檀樹崗去參加紅軍，紅軍淨係揀咗以佢為頭嘅十幾個人。1932年佢入咗中國共產黨。


入宿度，星嘅經度，夾埋去極度配緯度，就此記低諸星所在。入宿度將赤經分為二十八份，按二十八宿之距星為準，故此並非均分。入距星範圍後，就計離距星赤經之差。寫法為角二度，即入角宿後兩度咁解。不過要注意，入宿度之度數，總數一周三百六十五度又四分之一，而非三百六十度。


1932年1月，淞滬抗戰爆發。華茶公司喺閘北嘅廠房、倉庫全部炸毀。公司向銀行貸款，得以繼續經營。1937年8月13號，淞滬抗戰又爆發，華茶公司新起嘅廠房、倉庫同機器設備又再一次俾日軍燒晒。華茶公司遭受呢鑊致命打擊，從此一蹶不振。


1949年，上海俾中共佔領前夕，唐季珊前往香港，後又輾轉到台灣。雖然此後風光唔及得上華茶，但佢經常造訪茶行，鼓勵生產並輔導外銷高級茶葉。後來茶行第二代長成並熟習英語，唐又教導參與投標英美嘅方法，最終使洋行漸次消退。


大清乾隆年間，劉守庵喺廣州文德路開設咗「致美齋醬園」。到咗嘉慶十七年，致美齋已經喺廣州小有名氣。喺中國抗日戰爭期間，爲咗逃避戰火，致美齋遷出廣州。1946年廣州光復，致美齋搬返文德路繼續營業。1956年公私合營，1966年商店改名永爲民，1972年復名致美齋。


椴樹下大街西起勃蘭登堡門東面嘅巴黎廣場，面對柏林藝術學院同埋著名嘅阿德龍飯店，向東延伸1500米，經過宮殿橋同埋博物館島，直達柏林電視塔。椴樹下大街係柏林市中心嘅交通樞紐，沿途有數唔清嘅重要景觀同埋名勝。


尤安納西奧係巴西嘅電台及電視新聞主播，亦係一名記者。喺巴西塞阿臘州出世。1978年，佢喺綠海電台開始佢嘅職業生涯，隨後更入咗地球電視屬下機構綠海電視做嘢。1980年代初，佢曾經喺FM 93電台主持過一個名為Disque e Toque嘅節目。


1972年9月，私立聯合工業技藝專科學校已完工落成並招收第一屆學生。同年11月29號，創辦人兼時任財政部部長李國鼎來校，親書「誠、敬、勤、新」四字校訓，期望培育出敬業樂群、創新精進同擅長領導同管理嘅專業人才。


1995年7月1日私立聯合工商專科學校董事會討論後決定將私校改隸教育部，定名為「國立聯合工商專科學校」。當時私校有新台幣六億元結餘，董事會決議將新台幣三億八千萬元捐給學校做為未來購置校地與興建行政大樓之費用，其餘之二億二千萬元則成立了財團法人聯合工商教育基金會。


《3AM》係香港女歌手AGA江海迦喺2017年推出嘅流行歌，由佢自己作曲、陳詠謙填詞、舒文監製，收錄喺個人大碟《Luna》。呢首歌係AGA喺2017年第一首派台歌，結果做咗三台冠軍歌，同埋喺年底攞到嗰年度嘅「叱咤樂壇專業推介．叱咤十大－第六位」同埋「十大中文金曲獎」。


《婚姻故事》係一部2019年嘅劇情電影，由Noah Baumbach做導演同編劇，佢同David Heyman一齊監製。主演係施嘉莉祖安遜、阿當戴華，配角係Laura Dern、鴉倫艾達、Ray Liotta、Julie Hagerty、Merritt Wever。


由於參選嘅人全部都係國民黨黨員，為咗避免爭拗，所以響11號朝早九點，由國民黨縣黨部召開萬榮鄉長補選協調會，由國民黨縣黨部主委張逸華主持，邀請想參選嘅人嚟，包括鄉代會主席古明光、陳長旭、吳香蘭、王金華、吳香蘭、林秀花、張秋美等七位，在場表態參選嘅候選人全部都要求開放競選，所以全部都以獨立人士身份參選，但係保留國民黨黨員資格。


王久江，亦名王九江，係四川綿陽嘅山水畵家兼古董收藏家，喺三台出世。佢嘅畵風承繼傳統結合自主創新，將傳統筆墨、自然物象同埋自身感悟展現喺作品入面。佢持有國家一級美術師頭銜，畵作《頌經》曾獲中國美術家協會優秀獎。


1988年，《天葬》喺全國風俗畵大賽獲榮譽獎，《羌山秋韻》喺1989年深圳「晶興盃」中國畵大賽獲三等獎，木刻版畵《放牧人》參與全國第八屆美展。1992年，《聖山》獲加拿大「楓葉盃」大賽入選獎，被多倫多大人物畵廊收藏。


2003年，具有「新派山水畵」風格嘅《頌經》獲頒中國美術家協會優秀獎，同時喺中國畵大展上展出。近年，佢以《疊溪煙雲圖》參展2018年首屆綿陽市美術作品展，並多次參與喺綿陽市涪城區擧辦嘅「水墨涪城」名家書畵作品邀請展。


點算幸福係香港商業電台雷霆881嘅節目，連埋廣告每集係三十分鐘。主持係陳祺萱、樂樂、江慧楓、楊瑞麟。響2017年11月27號至2020年12月28號逢星期一晚上十點半至十一點播放。節目由幸福傳聲基金會贊助播出。


馬高斯卡爾士係巴西社會學家同政治人，喺巴西帕南布哥州利斯菲出世。 佢亞爸卡爾士做過塞阿拉州州長，參議員同巴西礦業和能源部長。佢大哥卡爾士三世亦做過福塔雷薩市市長。2003年到2006年間做塞阿拉州立法會議長。


呢間嘢主要先以廣西傳統建築做版，再以現代建築手法搞出嘅地標級旅遊商業綜合體。間嘢開業之前，試過喺2016年8月11號整出世界上最大嘅油紙傘嘅健力士世界紀錄大全紀錄。2016年終亦攞過2015～2016年度國際環藝創新設計作品大賽商業空間方案類特等獎。


西宮杜姬同尚書胡維私通，被景仁太子發現，於是杜姬想陷害景仁，不過唔成功，反而被昭儀東宮懲罰。杜姬含恨在心，強逼宮女妙香假扮昭儀幽會情人，昭儀於是被處斬。昭儀嘅亡魂命景仁幫佢申冤，杜姬最終被昭儀嘅鬼魂嚇到認罪。


大竹七未係日本足球員，踢前鋒，曾經喺1994～1999年間為日本女子足球代表隊出場46次，入咗29球。佢代表日本參加過1995年FIFA女子世界盃、1996年夏季奧林匹克運動會同1999年FIFA女子世界盃。


廣東樹木公園係中國廣東省廣州市嘅一間公園，位於廣州市天河區廣汕公路233號，前身係天河區廣東省林院嘅樹木標本園。渠成立於1998年，係當時廣州市政府規劃話整多200公頃綠地工程嘅其中一部分。呢間公園喺1995年俾國務院發展研究中心市場經濟研究所同廣東省人民政府社會經濟發展研究中心話咗係成個廣東省入面，樹種最多嘅樹木公園，重入咗廣東之最。


喺第11屆贊比亞總統選舉入面選出愛國陣線嘅邁克爾·薩塔做總統，任期去到2016年9月為止，但係做緊總統嘅邁克爾·薩塔中途死咗，重有成年半任期未做，所以要舉行第12屆贊比亞總統選舉嚟選出一個總統做埋剩底嘅年半任期，結果係由同黨嘅埃德加·倫古贏出。


係中國廣東廣州嘅一間大型康樂設施兼運動場，2004年11月29號動工，2006年9月26號起好，位置喺越秀區東湖路39號。佢既係全廣東第一間全民健身活動中心，又係唯一由中國國家體育總局立項嘅中國體育彩票全民健身活動中心。


全民運動日係香港政府鼓勵唔同年齡同能力嘅市民恆常參與體育同體能活動嘅日子，由2009年開始，喺每年8月第一個禮拜日舉行，喺嗰日康樂及文化事務署會喺各區指定場地舉辦多項免費康體活動畀市民參與，並開放大部分本身要收費嘅康樂設施畀市民免費使用。


馬來西亞日係每年9月16號馬來西亞嘅盛大慶典，紀念1963年9月16號馬來西亞成立，標誌住馬來亞聯合邦、北婆羅洲、沙撈越同新加坡共同組成嘅馬來西亞。不過新加坡喺唔夠兩年後嘅1965年8月9號被逐出馬來西亞，獨立成國。


新聯邦成立原本喺1963年6月1號進行，為咗配合馬來西亞獨立日，呢個計劃被延後至1963年8月31號。基於印尼同菲律賓呢兩個鄰國對新聯邦嘅成立表示反對，呢個計劃再度延後至同一年嘅9月16號。呢項延後亦係為咗畀聯合國有更充足時間喺北婆羅洲同沙撈越完成關於兩州加入呢個聯邦嘅意願嘅公民投票程序。


喺聯合王國、馬來亞聯合邦、沙撈越、北婆羅洲同新加坡簽署1963年馬來西亞協定後，馬來西亞得以成立。1963年馬來西亞協定列出咗聯邦成員共同組成一個名為馬來西亞聯邦嘅條件。新加坡隨後喺1965年8月9號喺馬來西亞聯邦除名，獨立成為一個主權國家。


喺歷史上，悲嘆河嘅形象出現過顯著變化，例如 14 世紀天主教作品《神曲》所描繪嘅 cocytus 同希臘神話入面嘅 cocytus 有相當大嘅差異－希臘神話入面嘅 cocytus 係一條河，而喺《神曲》入面嘅 cocytus 係一個湖。


越華書院係清朝嘅廣州四大書院其中一間，原址喺而家嘅廣州市越秀區越華路嘅布政司後街、廣中路東南側一帶，包括依家廣中路小學嘅部分。嗰度隔籬冇幾遠就係小東營同「三·二九」起義指揮部舊址 。清代廣東唔少嘅文化名人都入過書院任教或求學，好似係王映斗、葉衍蘭、梁躍權、李文田、黃任恆、劉士驥、鄭小谷、劉斌華、陳在謙、潘衍、潘桐、冒廣生、潘飛聲、葉恭綽、澎湃等等。


到中華民國之後，廣州府中學堂改成咗越華路小學，後尾廣中路都起咗間小學，就多咗個廣中路小學。據中共建政後嘅舊生回憶，大概1955年後入讀嘅時候，書院舊址仲係越華路小學嘅分校，越華書院主要殘餘咗一進大屋，屋中間有個天井，學友仔女就用入邊嘅四個房作課堂。


騎呢係一個粵語形容詞。佢嘅定義有啲含混，有時用嚟形容人哋衣着打扮核突，有時指人哋舉止論盡失禮，有時指人哋性格古怪。總之，佢帶有三尖八角、岩岩慚慚嘅意思。騎呢嘅人，唔單止同社會大部分人接受嘅標準唔同，而且個差異重要係帶有貶義嘅。


吳宏宇係中國大陸嘅一位見義勇為人物，廣東揭陽人，廣東工業大學土木與交通工程學院2015屆學生。2016年5月23號15點50分喺廣州大學城嘅廣工校區入面，捉偷車賊時遇到車禍，送到醫院經盡力搶救重係死咗。


馬琴·楊係澳籍英裔嘅男歌手、音樂家同作詞家，澳洲新南威爾士州悉尼人，喺英國蘇格蘭格拉斯哥出世。1963年跟埋佢六兄妹一齊，正式移民到澳洲。1969年正式加入娛樂界，曾經喺1973年喺澳洲創辦咗AC/DC樂隊直到2014年宣佈因個人健康問題而退出娛樂界為止。


1975～2014年間，佢曾經出過High Voltage、Back In Black、Highway To Hell、You Shook Me All Night Long、及Rock or Bust等呢啲歌帶。


大野忍係日本足球員，踢前鋒，曾經喺2003～2016年間為日本女子足球代表隊出場139次，入咗40球。佢代表日本參加過2007年FIFA女子世界盃、2008年夏季奧林匹克運動會、2011年FIFA女子世界盃、2012年夏季奧林匹克運動會同2015年FIFA女子世界盃。


任嬌，花名細Angelababy，係中國內地女演員同模特兒，遼寧鞍山人。佢由細學美術、跳舞同彈鋼琴，擅長肚皮舞、拉丁舞、爵士舞等。2013年因攞咗第42屆洲際小姐深圳賽區總決賽亞軍而出道，曾經拍過《鍾馗伏魔》、《半夜叫你別回頭》等劇集，亦參加過浙江衛視嘅《奔跑吧兄弟》節目。


《緣來藏不了》係一部2013年嘅美國愛情奇幻驚悚電影，由賴斯荷士莊做導演，改編Nicholas Sparks嘅2010年同名小說《Safe Haven》。主演係Julianne Hough、佐舒杜咸米爾、Cobie Smulders。


內生孢子係厚壁菌門入面嘅細菌造嘅特殊休眠體，可以造到呢種休眠體嘅細菌主要係芽孢桿菌屬同埋梭菌屬。喺環境唔啱呢啲細菌生嘅時候，佢哋就會造呢啲休眠體出嚟，呢啲休眠體會喺細菌生得到嘅環境裡面變返做原本未休眠嘅樣。


2007年山西河南黑磚窯案，發生喺中國山西。嗰度嘅磚窯礦主，響拐子佬度買啲拐番嚟嘅人，當佢係奴隸，裏面重好多係細路仔，而呢班民工主要係來自河南省。礦主將佢哋鎖喺各個窯場，勞役佢哋，迫佢哋做一啲苦差，郁啲就打，令到佢哋唔少人殘廢、甚至死。


2007年6月5號，四百位，個仔畀人拐咗去山西做苦工嘅老竇，響中國共產黨河南省委直屬嘅《大河網》大河論壇嗰度，貼出一篇標題係《孩子被賣山西黑磚窯400位父親泣血呼救》嘅文。篇文貼出之後，引起外界廣泛回應。


喺英文裏面，神隱通常會譯做「spirit away」，當中 spirit 係個動詞－呢隻英文詞原意係「無聲無息噉攞走」嘅意思，同時 spirit 呢隻字做名詞嗰陣可以係指靈噉解，所以俾人覺得意思上同日文嘅「神隱」好相似。


亞歷山大喺前323年死嗰時羅珊娜重有身孕，重未知嬰兒性別，馬其頓軍隊對繼承次序意見出現分歧。重裝備步兵支持由嬰兒嘅阿叔腓力──一個既有癲癇症又心智唔正常嘅人──做國王，而千夫長兼近衛裝甲騎兵司令帕廸卡遊說佢哋等嬰兒生出嚟，希望羅珊娜生嘅係仔。


前320年，帕廸卡喺領兵攻打埃及失敗之後，俾自己嘅將領暗殺。安提帕特喺特里帕拉迪蘇斯分封協議中被任命為新嘅攝政王。佢帶住羅珊娜同兩個皇帝返馬其頓，亦唔當自己係亞歷山大帝國嘅統治者，佢任由各省督統治埃及同亞洲各前行省。


前318年，安提柯摧毀咗波利伯孔嘅艦隊，馬其頓終於落入卡山德手中，波利伯孔被逼帶住羅珊娜同小亞歷山大逃去伊庇魯斯。幾個月後，奧林匹亞說服到佢親戚伊庇魯斯國王同波利佰孔一齊進攻馬其頓。當奧林匹亞來到戰場，歐里狄克嘅軍隊唔肯同亞歷山大阿媽作戰，因而背叛歐里狄克。


卡山德喺第二年返馬其頓，亦再一次征服馬其頓。奧林匹亞即刻被處決，而國王同王太后就喺格勞西亞斯嘅監守下被囚禁喺安菲波利斯嘅一座城堡。前311年，當卡山德、安提柯、托勒密同埋利西馬科斯喺大致平靜之下結束第三次繼業者之戰，佢哋之間嘅和約承認亞歷山大四世嘅權利同埋明確聲明佢會喺成年之後繼承卡山德成為統治者。


薛永清係一位公安局嘅黨委副書記同政委，河北省滄州市吳橋縣人。佢1989年8月開始參加公安工作，重做咗肅寧縣公安局嘅黨委副書記同政委。重攞過河北省同滄州市嘅優秀人民警察，河北省新長征突擊手同全國經偵系統先進個人嘅獎，重係河北省經偵專家，攞過個人三等功2次。


2015年6月9號凌晨，薛永清喺處理緊肅寧縣嘅特大槍擊案嗰陣俾犯罪分子開槍殺死咗，終年48歲。喺佢死咗之後，中華人民共和國人力資源同社會保障部、公安部將薛永清定為全國公安系統一級英模，河北省委同省政府重將佢定為人民衛士同烈士。


防止虐待兒童會喺1979年「國際兒童年」成立，係一個致力消除香港各種形式虐待兒童同疏忽照顧兒童事件嘅志願組織。防止虐待兒童會喺1982年成為香港公益金會員福利機構之一。1993年開始獲得政府撥款，成為政府資助嘅社會服務機構之一。


2015年11月，國力書院被揭發涉嫌收取利益偽造文書，以協助學員攞到菲律賓嘅大學學位。記者發現國力書院嘅同國際博士後協會共用註冊地址，當時係國際博士後協會負責人嘅陳勤業，亦有份擔任國力課程的招生代理。


李偉菘提到，戚玉武嘅歌聲就好似佢嘅人咁『暖男』。佢又話，早喺戚玉武結婚嗰陣，佢就為戚玉武對白薇秀高歌《有了你》嘅時候伴奏，當時就覺得戚玉武唱歌唔錯。另外，佢亦同時稱讚沈琳宸同埋黃暄婷，話沈琳宸嘅歌聲令人感覺好舒服，而黃暄婷就有鄰家女孩嘅感覺。


《尼布楚條約》，俄國叫《涅爾琴斯克條約》，係大清同俄羅斯沙皇國簽訂嘅第一份邊界條約，喺1689年訂立，亦係中國政府首次同西方國家簽訂具有現代國際法水準嘅正式條約。簽訂該條約嘅結果令大清同俄羅斯分據咗廣大土地，並一度阻止咗俄羅斯嘅東擴。


莫竣名大學讀 香港中文大學數學系，畢業後做過中小學數學補習教師。佢讀書期間已經開始做兼職模特兒，當中2017年3月拍嘅麒麟啤廣告，因為畀人覺得佢個樣似金城武、高以翔同梁朝偉混合體而開始出名，同年開始做埋viuTV節目主持。


小丑係蝙蝠俠漫畫系列入邊嘅一個主要反派角色。佢亦直接造成蝙蝠俠人生中嘅一啲悲劇，好似Barbara Gordon嘅癱瘓、Jason Todd嘅死。小丑呢個角色係由Jerry Robinson，Bill Finger同Bob Kane共同創造，喺Batman 第一期第一次登場。


2019年區議會選舉，因應滿東邨入伙，而逸東邨南選區吸收滿東邨後人口過多，逸東邨清逸樓、康逸樓劃入本選區，當時人口估算為24,772人。在任工聯會區議員鄧家彪為咗喺新界東選區鋪路出戰2020年香港立法會選舉，決定放棄連任，改為參選沙田區議會水泉澳選區。


於是，工聯會同民建聯聯合提名上屆選舉喺葵青區上大窩口選區落敗嘅劉展鵬參選。因為香港修例風波，親中派逆民意堅持支持修訂逃犯條例，投票人數同投票率均大幅上升，方龍飛攞到5,376票，以超過2,000票差距擊敗劉展鵬當選，民主派首次喺呢區勝出，而郭平亦喺隔離嘅滿逸選區成功連任，令民主派首次全面掌控逸東邨區政。


王麟2000年加入組合「清爽少女」而出道，2006年同孫輝組成S翼樂團，同年發行嘅單曲《QQ愛》因為歌詞「詼諧幽默」、「靚麗清新」而受到歡迎，攞到「網絡排行十大流行金曲」獎，跟手就出埋首張專輯《很傻很天真》。


2007年推出首張個人張專輯《粉絲派》。2011年推出單曲《傷不起》，喺百度歌曲TOP500蟬聯四個月冠軍。2013年9月推出EP《我和我的小夥伴們都驚呆了》。2014年發行專輯《殺馬特/飯特稀》。2016年1月10號攞到繁星盛典最具舞臺表現力獎，同年發行歌曲《我是歌手》。


龍君兒係香港攝影師同埋攝影專欄作家，亦係香港美術家，曾經嚮香港大學、香港理工大學、香港科技大學幾個專題講座做講者，嚮亞洲電視方太生活廣場出鏡。曾經幫唔少攝影學會、評判同演講做專家或顧問。做過攝影雜誌專欄作家，稿件嚮《文匯報》，《新報》見報。


第一代「大水坑單車公園」係喺香港沙田區大水坑錦駿苑現址用地。2001年2月隨著政府興建大圍至馬鞍山鐵路，大圍單車公園用地被政府收返，租戶遷往馬鞍山路隔籬嘅用地。政府以收取象徵式租金嘅短期租約形式撥畀沙田體育會用作單車公園。


2016年，公園用地因為要起居屋錦駿苑，而再次搬遷到錦泰苑隔籬嘅第73區前海關車輛扣留中心嘅部分用地。第二代單車公園喺2017年重開，並成為2020年開通嘅新界單車徑網絡喺沙田區嘅一個主要休憩處同單車租賃嘅地方。


出木杉喺4月出世。佢為人友善，亦好識煮餸，好受女仔歡迎，亦深得老師嘅歡心。佢係大雄嗰班嘅班長，係班中嘅高材生，唔單只成績卓越，幾乎每次測驗都係滿分，係全班第一，連體育都掂，成日幫胖虎嘅棒球隊扭轉敗局。


佢性格非常好，對任何人都很和善，佢仲可以原諒曾經整古自己嘅人，佢心胸寬大，連大雄自己也承認出木杉比佢勁好多。由於佢喺作品出場大多時候都係同靜香一齊，因此被大雄當成情敵，但係出木杉本人對大雄並無競爭嘅意思。


但係除咗靜香，喺故事度同其他主要角色嘅交流久唔久都有，佢雖然受異性歡迎，但係好少睇到佢同靜香以外嘅異性互動，不過受到邀請時佢唔介意加入大雄或者其他同學嘅活動。同胖虎嘅關係中，因為體能同個性都好，佢好少會被胖虎蝦，不過收到胖虎武斷嘅命令都會不得不遵守，例如《稅金鳥事件》同《胖虎演唱會》等。


喺《大雄的結婚前夜》中同胖虎、大雄、小夫等一齊慶祝飲酒，喺40卷《奪回靜香》嘅婚後相處嚟睇，出木杉同大雄等人嘅關係喺成人後會有所改善。係第44卷《夏威夷越來越近了》中曾經講佢夢想係去火星同月球，最後實現咗呢個夢想。


父母嘅詳細情況不明，佢老竇只出場過一次，媽媽無出過場，老竇淨係因為用咗多啦A夢嘅工具「定時傻瓜彈」而發出過「嘻嘻哈哈」嘅怪聲。曾經因為老竇調職而要搬去美國，但係最後無實現。佢養咗一隻狗做寵物，佢隻狗非常強壯，曾經喺比賽攞到冠軍，連胖虎都對佢隻狗謙讓三分。


喺書籍《ド・ラ・カルト》入面記述，喺出木杉登場以前，多啦A夢係以「為了能讓大雄的未來變得幸福」而嚟。但喺出木杉出場之後，多啦A夢出場嘅目的變成「使現在的大雄可能可以改變未來」，多啦A夢演變為以保護大雄為主。


另外，有好多讀者將佢個名誤記為「出來過」、「出來杉」，漫畫亦有「出來杉」呢個錯誤。日文「出来過ぎ」同「出来杉」同「出木杉」嘅唸法一模一樣，都係「できすぎ」，而出木杉譯成中文就係指「讀書好叻，考第一」嘅意思。


喺電影《大雄的恐龍》嘅劇本嘅草稿入面出現，同多啦A夢等五人一齊喺一億年前嘅世界進行大冒險。但喺最後製作完成嘅電影入面佢並無出現。佢日後實際登場嘅幾套電影中主要係擔任知識解說而無參與大雄等人嘅冒險計畫。


文化公園站係廣州地鐵6號綫同8號綫嘅轉車站，喺荔灣區文化公園西南角。不過兩個站廳同兩個月台嘅開放時間都唔同，其中東西向站廳同6號綫月台喺2013年12月28號開放，而南北向站廳同8號綫月台喺2019年12月28號開放。


呢個站嘅站廳個樣好似SF Square Head字體嘅「7」字噉，東西向係6號綫站廳，南北向係8號綫站廳，喺站廳中東邊地區屬收費區，俾好多舖頭同人行通道圍住嗮，入面有好多部扶手電梯同樓梯往返月台都得。


另外，呢個站嘅8號綫月台北邊有袋狀軌響度。曾經喺2019年12月28號到2020年8月28號間，8號綫冚唪唥列車到呢個站後要攆客走，之後用北邊條袋狀軌調頭去到另一邊月台上落客。自從2020年8月29號嘅8號綫北延段開始調試後，冚唪唥啲車除突發情況外，其它時間都唔再喺北邊條袋狀軌調頭，而係直接去到滘心站，但列車到呢個站後重係要攆客走直到2020年11月26號中午差唔多晏晝為止。


2020年11月26號晏晝兩點，由於廣州地鐵方突然宣佈8號綫北延段淨低部份開通，列車到呢個站之後唔會俾車站工作人員或廣播話攆客走。原先喺1月台範圍原先寫住嘅「終點站」同「請勿上車」呢啲類似提示亦喺2020年11月21號冚唪唥搣走嗮同刪嗮，重改成提示路線已經向白延長到滘心。


呢個站一共有4個出入口，分別係A、B、D，E。雖然2017年11月14號實行咗「人過安全門，物過X光機，液體過檢測儀」嘅嚴格安檢制度，早期喺客流低峰期間，各出入口之間當成過街通道經過係毋須接受安檢而直接通過。


呢個站最先喺1965年嘅廣州地下電車系統規劃入面出現，嗰時係南北綫嘅南邊終點。到咗1988年嘅地鐵路網規劃改成初步方案4A嘅二期終點站。位置大概喺鎮安路同六二三路交界西北邊，同而家個位差唔多。到咗1997年嘅地鐵路網規劃改成4號綫同7號綫嘅轉車車站，之後雖然路線變成而家嘅6號綫同8號綫，但車站個位冇變到。


雖然原計劃喺2012年兩個站廳同兩綫月台一齊同步開通，但係直到2008年，因綫網調整而冇辦法一齊同時開工。嗰時定咗規劃嘅6號綫先下手為強，順手連車站北邊嘅折返綫一齊起埋。隨後雖然8號綫二期北延段一齊喐手起，但係由於同福西站附近爆出拆遷同文物保護之間嘅大龍鳳，令開通時間一拖再拖。


喺2013年1月28號16點37分，康王南路同杉木欄路嘅交界由於工地爆破得唔好，炸出咗個大坑。呢單地陷事件搞到有榕樹同埋舖頭俾個大坑食咗，事件冇造成人員傷亡。正因為呢單嘢，原先計劃喺2013年12月28號同步開通嘅8號綫北延段到文化公園嗰橛要無限期延遲。


從2018年8月18號開始，因路線要入場施工搞B出入口嘅關係，期間將原先喺文化公園總站停嘅105同106路電車先後縮短到黃沙同延長到芳村一帶停。正因為噉，廣州嘅無軌電車界亦打破咗「芳村地區冇電車經過」嘅講法。


呢個站喺開通初期淨得A同D兩個出入口。而E出入口喺2014年3月17號開放，初期屬6號綫一部份，後嚟喺8號綫開通時改屬8號綫一部份。B出入口喺2019年12月28號開通8號綫北延段一部份時亦同步開放。


而家呢個站嘅報站廣播分有分男女聲版。早喺2013年12月28號開通6號綫時，呢個站淨得女聲廣播，即使係2019年12月28號開通咗8號綫北延段後，唔理係6號綫定8號綫嘅轉車報站廣播都係統一用女聲廣播。


呢個站嘅附近係主要係畀東邊嘅文化公園、西邊嘅清平市場、南邊嘅人民橋，北邊嘅上下九步行街嚟出入站用嘅。響呢個站開通之前，啲乘客成日都嚟坐1號綫去長壽路站落車，跟住去上下九步行街入面。喺2013年12月28號開咗6號綫之後，由於呢個站係比長壽路站近咗200幾米，所以有部份乘客搭6號綫到呢個站落車去上下九步行街入面。


自從2019年12月28號成為6號綫同8號綫嘅轉車站後，亦多咗喺呢個站過海到河南啲轉車客流入站轉車都有，所以呢個站嘅客流都幾旺下。不過喺2020年11月26號晏晝因8號綫北延段繼續延長落去，原先喺呢個站落車去上下九啲客流都一窩蜂噉去嗮華林寺站落車。


呢個站係6號綫一期工程，九個文化站嘅其一文化站，站廳入面整咗「繽紛羊城 文化之窗」嘅文化藝術牆，內容圍繞廣州嘅文化公園、珠江邊嘅「一河兩岸」同嶺南民族文化。柱面裝飾係粵海關大樓。不過呢啲裝飾淨喺站廳同6號綫月台範圍先至搵到，8號綫月台範圍冇呢樣玩。


楊月樓係清末民國初期嘅一個上海當紅京劇名伶，佢同富商千金韋阿寶拍拖，仲已經去到談婚論嫁，但大清律例話明良賤唔可以通婚，楊月樓嘅戲子身份屬於賤籍，所以唔可以同韋阿寶結婚，但佢兩個一於唔理，私定為婚。結果女主角韋阿寶被判行為不端，而楊月樓就判流刑，而幫佢兩個完婚嘅乳母王氏京就判喺縣衙前枷號示眾十日。


李克強1980年代任北京大學團委書記、中國共青團中央書記處書記、全國青聯副主席。1993年至1998年任共青團中央書記處第一書記。1998年至2002年任河南省省長。2002年至2003年任河南省委書記、省長。


李克強被外界普遍認為係接替溫家寶，下任國務院總理呼聲最高嘅候選人。雖然曾經盛傳另一位負責經濟嘅副總理王岐山可能威脅到李克強嘅接班優勢，不過喺李克強高調訪問歐洲之後，媒體又傳係為李克強接任總理做準備。佢一般被認為會成為繼習近平之後，另一位中共中央第五代領導集體嘅重要成員。


2020年5月28號，李克強喺第十三屆全國人大第三次會議結束後，跟住例牌出席咗總理記者會。喺記者會上，李克強交代咗中國當前有6億人口每月收入得人民幣1000蚊左右。2020年正值中共中央總書記習近平提出嘅脫貧收官之年，李克強嘅言論引發外界廣泛爭議。


阿爸李奉三做過安徽省鳳陽縣縣長，安徽省蚌埠市中級人民法院院長，安徽省地方志辦公室副主任。同父異母阿哥李克平，做過安徽省計劃委員會副廳長。家姐李曉晴、細佬李克明現任國有重點大型企業監事會主席，前任國家煙草專賣局副局長。


外電報道，尼日利亞政府為咗防止有人係咁投票，所以呢屆選舉引入咗「生物特徵識別技術」，嚟識別選民身份。但係喺投票日好多個票站入面用嚟識別選民身份嘅機器都出咗事，搞到冇辦法快速識別選民身份，而冇辦法正常投票，令到投票時間要延長一日。


1985年，呢間學校嘅高中部同廣州市紡織工業局一齊搞咗間廣州市紡織職業高中。喺1991年，由於呢間學校嘅高中部分咗畀職中嗰頭，所以高中部改名做「廣州市第二服裝職業高級中學」，而初中校區繼續係叫「廣州市第廿五中學」。


水晶的新傳說最終幻想XIII係日本遊戲軟件公司 SQUARE ENIX 嘅最終幻想XIII系列遊戲開發計畫。「Fabula Nova Crystallis」係拉丁文，意思係「新嘅水晶故事」。而呢系列嘅遊戲各自擁有唔同嘅世界觀、唔同嘅主角，但擁有相同嘅神話傳說背景。


消費者委員會喺2020年5月4號夜晚發新聞稿話最近收到好多關於來來超市投訴。消委調查之後，發現超市無清晰標示出售商品嘅實際最終售價，又無確保商品價格資訊嘅準確同清晰，資訊有誤導，有損消費者權益。之後，俾消委會撤銷「誠信店」標誌。


光譜學嚟講佢屬於G7或者G8類，即係佢嘅溫度大約係5,000K。佢嘅質量同太陽相近，但係估算年齡係77億年，比起太陽46億年係老好多。現時認為佢核聚變已經幾乎消耗哂核心入邊嘅氫，演化緊並開始離開主序帶。


1998年，對HD 217107嘅徑向速度研究顯示佢嘅徑向運動有一個7.1日嘅週期，呢個變化嘅週期同大細顯示係由一粒圍住佢轉嘅行星造成嘅，而且粒行星起碼都有木星咁重。呢粒行星被命名為HD 217107 b。


大部份公轉週期短過10日嘅行星佢嘅軌道都係好圓嘅，但係HD 217107 b嘅軌道就較為橢圓，發現呢點嘅人猜想系統入面有另一粒行星，喺幾個天文單位嘅距離以引力影響呢條軌道。2005年終於確認咗係有第二粒行星，長年觀察恆星嘅徑向速度揭示佢有一個週期最少係八年嘅變化，係由第二粒行星造成嘅，呢粒行星起碼有兩粒木星咁重，軌道非常橢圓，半長軸大約4.


呢種植物嘅學名雖然叫「鳳眼蓮」或「鳳眼藍」，但咪話細路，甚至連大人都冇幾個識。不過一講嚫「水浮蓮」或「水葫蘆」，好多人都知就係呢樖嘢。其實樖嘢嘅葉大到好似葫蘆噉，加上佢係水生植物，一般浮喺水上邊，而且佢嘅花好似啲蓮花噉，所以「水葫蘆」或「水浮蓮」嘅名就係噉嚟。


由於水浮蓮有好得人驚嘅繁殖能力，單純種一樖水浮蓮，過咗2個月，即刻可以繁殖到＞1000個後代，講得犀利啲，可以做「水生植物霸權主義」都得，所以點解成日喺水面度見到佢出現大範圍嘅覆蓋，搞到其它水生動植物唔單止冇嗮光合作用，甚至冇足夠嘅空氣同食物畀佢哋。


內容係講北太平洋人魚公主七海露芝亞以前為咗救一個男仔而將自己嘅珍珠畀咗嗰個男仔，幾年之後為咗搵返自己嘅珍珠而去咗人類世界。喺人類世界，佢識咗一個叫堂本海斗嘅男仔，點知海斗就係嗰個男仔。另一方面，露芝亞唔可以直接將「人類形態嘅露芝亞其實係人魚」話畀人類知。


日野Super Dolphin係日本日野車廠響1981年推出嘅重型貨車，前身係1961年製造嘅日野KF/ZM/TC。呢部車喺1983年開始改款，1992年開始畀Super Dolphin Profia取代咗。


《傳奇大亨》，由華策影視出品，莊訓鑫執導，張翰、賈青、宋軼、譚凱、劉長德、周家怡等，陳喬恩特別出演，2015年9月18號正式開機，2016年1月煞科。故事嘅角色設定係以香港電視廣播有限公司同埋邵氏電影創辦人嘅邵逸夫為原型。


新會站係廣城際軌、江恩城軌同深湛鐵路嘅交匯處，亦都係廣珠城軌嘅三個總站之一。因為江門站唔可以同深湛線同時開到，2018年7月1號開始都有啲經過深湛線嘅車停新會站。新會站是江門市內其中一個綜合交通樞紐，旅客可以喺站內實現鐵路、巴士、的士等交通工具嘅直接換乘。


呢個站嘅總建築面積大過4萬平方米，站入面有車站大樓、用嚟遮雨冇柱嘅篷、架空月台、停車場等等，架空候車室有3707.7平方米咁大，而月台嘅大細就係10784.6平方米，全個站嘅總高度係25.8米，用鋼嚟整嘅無柱遮雨棚覆蓋咗23936.


影片由派拉蒙電影公司喺1973年3月1號發行，導演係查爾斯·尼科斯同高本嚴。套戲同小說一樣講隻叫做莎樂嘅蜘蛛同一隻豬韋伯之間嘅友誼。影片喺1973年2月22號喺紐約上映，分別之後喺1973年3月30號、8月11號同8月25號喺西德，瑞典同埋日本上映。


間嘢喺1958年起好，初期係間鎮級嘅文化中心，期間用過鐘落潭文化中心個名。雖然經歷過公社同區、鎮嘅變遷，但個名一直冇變到。直到2012年春搞過升級改造，同年7月初，廣州市兒童活動中心考慮到鄉下地區教育落後嘅問題，先後喺從化市婦女兒童活動中心、龍聚村同埋鐘落潭入面搞藝術教育工程而正式以「少年宮」嘅名義嚟開辦。


Rams 喺 1943 到 1957年 Werkkunstschule Wiesbaden 學做建築則師同木工。 1953年到 1955年喺 Otto Apel 做過則師，之後加入百靈牌公司，喺 1961年升做首席設計師，直到 1995年。


《創戰紀》係一部2010年嘅美國科幻電影，由約瑟高辛斯基執導。呢套片係1982年電影《電子世界爭霸戰》嘅續集，第一集嘅導演Steven Lisberger做監製。主演係謝夫布烈治、Bruce Boxleitner、加烈希隆、奧莉菲亞維特。


瘦金體嘅運筆飄忽快捷，筆跡瘦勁，轉折嘅地方可以明顯見到藏鋒、露鋒等運轉提頓嘅痕跡，被指係一種風格相當獨特，灑脫明快，氣韻脫俗嘅字體。陸游喺《唐希雅雪鵲》講「我評此畫如奇書，顏筋柳骨追歐虞」，而范仲淹嘅《祭石學士文》講「曼卿之筆，顏筋柳骨」，所以瘦金體喺古人嘅睇法係「顏筋柳骨」或者「顏骨柳筋」。


化獸師，呢個係《哈利波特》系列入面嘅一種巫師，佢係動物同埋魔法師嘅混成詞，指一種可以唔洗用魔杖嘅情況下都可以隨心所欲變成一種動物嘅巫師。化獸師係為數唔多可以唔洗依靠魔杖嚟施展魔法嘅巫師，只有能力強大嘅巫師先至能夠做到化獸師。


魔法部一直密切咁關注住化獸師，喺魔法部裡面有一張記載住化獸師資料嘅名單，喺上面有每個化獸師變成各種動物果時嘅特徵。另外，如果巫師嘅身體有改變，呢種改變亦都會反映喺佢哋嘅動物形態身上。巫師喺成為化獸師之後無喺魔法部註冊會被判處去阿茲卡班監獄坐監。


呢次寒流主要由北極震蕩而引起。2015年底出現咗史上最強嘅厄爾尼諾現象，全球各地出現升溫情況。當年聖誕節，唔單止南半球，甚至連北半球出現咗好暖嘅氣溫現象，連2016年元旦過後都唔例外，但隨後成半個地球出現極端寒潮現象。


呢次嘅寒流侵襲甚至影響埋海南島、雷州半島同瓊州海峽、北部灣一帶。海南當地重發佈埋寒冷三級警報。其中海南最北邊嘅海口，最低氣溫跌到5.6℃，甚至搞到瓊州海峽啲輪渡喺1月23號朝早到25號為止，出現全線停運。


喺臺灣，呢次寒流創咗大多數觀測站入冬有史以嚟嘅最低氣溫，重出現大範圍落雪或霰，但除桃園市楊梅區之外，而新北市新店區出現咗10cm厚嘅積雪。而苗栗縣南庄鄉嘅鹿場部落重出現積雪現象，當地居民話「出世到而家都未見到鹿場落過雪」。


喺老撾當地，首都萬象重記錄到10.4攝氏度嘅低溫，其它省份方面，分別錄得最高16.1℃、最低4.5℃嘅氣溫。即使最南邊嘅阿速坡省，最高都唔過20℃。中部地區嘅甘蒙省，重出現3.3℃嘅低溫。而最北邊嘅非沙里省，當地政府喺2016年1月24號宣佈因低溫而連續放假三日，喺三日公眾假期期間，重出現落霜現象。


同上季一樣，節目公開招募35歲或以上嘅人參加，而呢一季篩選出108位入圍參賽者，當中比較出名嘅參賽者包括曾經喺ViuTV《全民造星III》攞第9名嘅歌手黃劍文、曾經喺無綫電視《超級巨聲》攞第5名嘅歌手劉威煌、前ViuTV藝員羅沛琪、前亞洲電視藝員戚黛黛、前無綫電視藝員郭栢榮、前歌手陳蒨葶等等。


響2004年，佢響學習院大學歷史系畢業。之後，佢去英國牛津大學墨頓學院留學，專攻美術歷史。佢響2006年攞到碩士學位，響2010年攞到博士學位，唔單止係繼秋篠宮文仁親王之後日本皇室第二位攞到博士學位嘅成員，仲係史上第一位女性皇室成員攞到咁高學歷。


雷雄德，MH，係香港運動科學學者，香港教育大學體育系高級講師同埋副系主任。佢有「傳媒好友」綽號，自1981年入職中學教師，1990年擔任大學教職。2021年退休，但無耐又去教大工作。有時傳媒會用「雷 sir」稱呼佢，但會同另一位綽號都叫「雷 sir」嘅雷禮義互相混淆。


周遊格係中國大陸嘅男歌手，廣東廣州人，2005年因為參加MTV嘅《天籟之聲歌手大賽》攞咗總冠軍而出道，2007年攞過香港TVB音樂節嘅亞軍同埋UMC音樂節最佳男歌手嘅稱呼，2010年因為參加過浙江衛視代表廣州隊參加《麥霸英雄匯》節目攞咗總冠軍。


公元1351年，法國物理學家里容·傅科喺萬神廟嘅圓頂掛咗條長67米嘅繩，繩下面綁住重28公斤嘅擺錘，擺錘下面係大沙盤。如果擺錘喐咗下，指針識喺沙盤上邊劃偏離原先嘅運動軌跡。傅科用呢種方法嚟測試地球嘅自轉。


大阿拉伯利比亞人民社會主義民眾國係利比亞歷史上一個由穆阿邁爾·卡達菲領導嘅政權，喺1977年3月2號成立，2011年利比亞內戰爆發之後結束。佢國名之中嘅「民眾國」係卡達菲自創嘅一個名，用嚟指以卡達菲所創立嘅「世界第三理論」為指導嘅國家。


呢條馬路喺2002年開發廣州大學城嗰時起。開通初期之所以嗌大學城南三路係借鑒咗鬼佬國家按數字同方位做名而體現出簡潔同方便。但從2011年開始，由於當地民眾同喺嗰邊讀書嘅大學生話路名既冇突出大學城嘅功能，又未傳承到歷史同文化，甚至冇明確指明邊個方向及好難搵返啱條路呢四大理由而提出改名。


1930年代，廣州市工務局計劃喺河南開馬路，拆洪德分局轄內德和大街、寶恕三巷、洪德三巷、岐興中約、躍龍里等，海幢分局轄內海幢寺內街、寶珠里等，蒙聖分局轄內保安大街、拱南大街等街巷，起「河南三馬路」，起好之後，因爲佢喺同福大街左近就改名叫「同福路」，馬路分西、中、東三橛。


元朗羅弼時爵士壁球場，香港室內體育館之一，專門玩壁球，喺元朗屏會街屏輝徑一號，另兩邊為屏輝徑同屏昌徑，英文叫Yuen Long Sir Denys Roberts Squash Court。行政上歸元朗區。


龍運巴士E43線  係香港一條巴士線，來往粉嶺同東涌發展碼頭，途經粉嶺南、聯和墟、天平邨、清河邨、吐露港公路、青沙公路、東涌北及東涌市中心，回程繞經青衣市中心，只提供星期一至五朝早同下晝繁忙時間分別提供兩班去大嶼山同兩班去北區方向嘅服務，但係唔經機場同機場後勤區。


龍運巴士一直話「A43線繁忙時間仲有剩餘載客空間」而拒絕開辦呢條線，甚至龍運推出多項同A43有關嘅轉乘優惠，務求利誘乘客放棄爭取開辦E線，喺多番爭取下，終於喺2017年提出有關E43路線嘅計劃，但係相關走線引起咗北區區議會嘅批評，因為走線幾乎避開北區主要服務範圍，龍運可能藉客量不足為由意圖喺試驗期結束後取消呢條線。


有網友首日試搭呢條線報料，話佢喺青馬收費廣場冇任何去機場後勤區嘅E線轉乘優惠，要收全價，令到總車資起碼要$27.8。同九巴查證後，原來去東涌方向嘅E43線只可以同唔入機場後勤區嘅龍運巴士提供免費轉乘，即係E31、E32A、E34X同埋E34P。


何賢公園，以前叫香山公園、香山廣場，係澳門新口岸一個公園，佔地約8,800平方米，1993年10月9號由澳督韋奇立揭幕。公園喺羅理基博士大馬路東方拱門同友誼大馬路之間，依家俾高美士街分成南、北兩個部分，兩者設有行人隧道連接。


李家春係中國力學家，喺上海出世，1962年喺復旦大學數學系畢業，2003年當選中國科學院院士，2007年由於喺「複雜流動和環境流體力學研究領域」上嘅貢獻，因而獲得周培源力學獎，亦係中國科學院力學研究所嘅研究員，曾經任職科技部「九五」攀登項目「流體和空氣動力學關鍵基礎問題研究」嘅首席科學家。


尹笑聲，藝名小傻子，係中國大陸嘅相聲演員，天津人。佢7歲開始加入相聲界，第二年喺天津南市連興茶社開始表演時一夜成名。期間亦參加過抗美援朝嘅慰問團到前線搞慰問演出直到戰事結束為止。1956年開始加入中華人民共和國解放軍隊，期間先後到山西同兩河地區做過騷，亦喺1962年加入大連曲藝團。


郭喺1987年加入政府，先後做過入境事務處同埋民航處，1990年成為警務處督察，喺同期嘅學員入面，佢獲頒施禮榮盾、榮譽警棍同埋警務處長證書。佢2002年升咗做警司，去到2019年3月接任為警務處副處長。


不過，郭蔭庶就喺2020年3月，喺聯合國人權理事會會議發言，並坐喺中國發言人嘅位置，話香港警察係用緊合理武力嘅權力，警察係別無選擇，又話只要有人犯法，警隊就會拉佢哋。有部份親民主派嘅媒體就批評佢企圖美化香港警察嘅暴力行徑，而且對於元朗恐怖襲擊等針對反修例人士嘅行動，就選擇性失明同執法。


另外，喺一啲同逃犯條例爭議相關嘅檢控入面，唔少警察去到法庭嗰陣，都被法官批評，佢哋嘅供詞同現場影片或其他環境證供不符，甚至被質疑證供唔可信、毫無邏輯可言。但郭蔭庶喺2021年4月接受《彭博》訪問嘅時候話，係辯方律師嘅把戲加上警員無經驗所致。


華僑將領胡文虎喺1931年返到中國內地之後，搵咗海珠石附近嘅長堤地區起咗間樓做工廠，直到1937年起好。嗰時永安堂係廣州嘅第二高樓，亦係出虎標萬金油嘅主要場所。1949年10月，中國人民解放軍攻陷咗廣州之後霸咗永安堂做軍隊臨時支援場所。


由於胡文虎俾中共話係「漢奸」而將永安堂當成「敵產」充公，變成廣東省總工會。直到1992年10月，廣東省人民政府決定將永安堂畀返胡文虎嘅女胡仙。1993年8月俾廣州市人民政府列為文物。1995年5月31號，胡仙將永安堂捐畀廣州市人民政府做少年兒童圖書館。


顏清標，綽號「冬瓜標」，喺中華民國臺灣省臺中縣沙鹿鎮出世，係台中黑派大老，私立神州高中畢業，而家係財團法人大甲鎮瀾宮基金會董事長、無黨團結聯盟榮譽主席，自1990年起先後擔任臺中縣沙鹿鎮埔子里長、臺中縣議員、臺灣省議員、臺中縣議長，並連任四屆十年嘅立法委員，任內因議長時期貪污遭到褫奪公權而解職，間接交棒畀佢個仔顏寬恒而結束選舉不敗嘅公職生涯，雖近年淡出政壇，但仍然有一定政治影響力。


社會問題，係社會科學、公共行政學、社會工作者成日面對嘅難題，係社會規範上出現差異現象。好似人口老化，失學、失業、童工、早婚、未婚產子、單親家庭，貧富懸殊、三農問題咁。社會問題一般對社會有負面影響，政府同社會人士一齊都好難解決。


疫點被指係武漢漢口嘅華南海鮮市場，首個報告病例係喺2019年12月8號，但武漢當局開初未有大範圍實施防疫應對，當地官員堅持認為「可防可控」。到咗2020年元旦，武漢警方重傳喚咗喺社交媒體發放有關病毒資訊嘅8個網民，話佢哋散佈「謠言」。


後來證實佢哋都係前線醫護人員，其中一位姓李醫生都喺接診嗰陣受到傳染，病情一度惡化入埋ICU，佢嘅多個醫護同事兼屋企人感染埋。社交媒體度對迴響稱呢8位係「八勇士」，並向佢哋致敬，亦促請當局向八人道歉同賠償，亦認為武漢警方應該受罰。


1月14號港媒跟著考察武漢嘅香港專家足跡，期間多個香港記者一齊朝早到武漢金銀潭醫院採訪嗰陣，齊齊畀當地啲差人帶走扣查，被要求刪除喺醫院範圍拍嘅片，仲要求記者交嗮啲手提電話同攝影器材畀差人檢查，又記低埋記者證。


到1月18號武漢仲舉辦埋有超過四萬個家庭參加嘅萬家宴，以申報健力士世界紀錄。到咗1月20號公佈消息當日，當局仲話會喺農曆新年假期期間，向民眾發放20萬張節日活動嘅免費飛。武漢同濟醫院喺發熱門診支援嘅姓陸醫生，未有過華南海鮮市場同野生動物等相關接觸史，1月5號開始出現疑似染病症狀，經診斷喺1月10號下晝始以新病毒染病收治，轉入金銀潭醫院治理。


據記者獲得嘅黃岡市蘄春縣縣長1月20號嘅全縣病毒性肺炎防控大會講話稿件，截至1月19號，黃岡市病毒性肺炎病例已去到109宗，其中蘄春縣就有11例住院患者。隨著疫情發展越趨緊張，湖北各地都不同程度出現咗醫用口罩、防護服、測溫儀等防疫物資短缺。


1月23號武漢宣布封城，湖北境內啲主要城市陸續跟著封埋。由封城開始到2月1號呢段時間，武漢啲社區對確診病患、疑似病患嘅救助係極有限嘅。一方面上級政府部門未有即時嘅實質協助，社區亦冇醫院資源，社區居委只可以登記有病症嘅人，再向街道辦事處彙報，而街道辦事處都好少回饋資訊。


喺武漢嘅長豐街正康社區，有居民因為冇法得到收治，絕望下就喺自己屋企吊頸死。到後尾中央部署外省市啲醫護補員同資源調人，兼將湖北、武漢一啲黨委官員換馬，開始加強咗對確診病患嘅收治處理，「應收盡收」成咗官方嘅總攻目標。


去到2020年12月，《紐約時報》同獨立傳媒ProPublica攞到嚟自黑客組織揭秘中共，同埋追蹤中國網絡監控嘅網站中國數位時代提供嘅文件，揭露中國政府喺武漢肺炎疫情初期點樣操縱輿論。當時網信辦要求內地傳媒唔可以將呢次疫情同沙士相提並論，又要積極影響國際輿論，唔用「無法治癒」、「致命」、「封鎖」等字眼。


另外對於疫情吹哨人內地醫生李文亮嘅死，當局亦下達指令，要求壓制負面新聞，重新掌握話語權，命令新聞網站唔好將李文亮死訊推送畀讀者，又要求社交平台逐步將佢嘅名由熱門搜尋話題頁面移除。除此之外，當局又發動大量虛假嘅五毛分散注意力，指示嚴肅制止同埋處理藉此事煽動輿論情緒嘅內容。


2019年香港電動方程式錦標賽，官方名2019國際汽聯香港電訊電動方程式賽車錦標賽，係2018－19年電動方程式錦標賽第5場賽事，2019年3月10號喺香港中環海濱賽道舉行，由香港電訊冠名贊助。呢場賽事係香港第三年搞嘅方程式賽車比賽。


香港政府公務員建屋合作社，簡稱公務員合作社、公務員樓，係戰後香港公務員嘅房屋福利。1950年代，香港政府推出咗長俸公務員房屋福利計劃，公務員合作社係其中一環。由至少10個公務員組成合作社，之後政府以優惠價錢批地畀合作社起樓，政府重會借錢畀合作社嚟交地價同建築費。


1952年，香港政府為咗提供畀本地公務員房屋福利，參考咗外國嘅合作社房屋，推行「公務員建屋合作社計劃」。首先由唔少過10個公務員組成合作社，之後佢哋要交計劃書，同政府交代成個起屋計劃，重要證明到自己日後係可以還到錢畀政府，起好樓之後，單位嘅業權屬於合作社。


1987年，為咗回應合作社社員嘅要求，政府推出咗合作社解散嘅機制，訂明要全體社員同意，合作社先可以解散，後來到1993年，門檻調低到75%社員支持就可以解散。喺2016年嘅立法會文件顯示，全香港仍然有52個合作社未解散。


1990年代開始，隨住合作社解散，一啲公務員樓開始畀發展商收購重建，最出名嘅例子就係第一個落成嘅項目寶翠園。而合作社業權同埋補地價問題，令公務員樓重建速度緩慢，土瓜灣美善同道、九龍塘、西灣河等地仍然有好多公務員樓。


《健康原因講多D》係香港開電視播出嘅外購節目。節目原版本喺日本朝日電視台播出嘅節目「林修の今でしょ!講座」，經配音同剪接後，自2020年初起逢星期六晚喺HOY TV 77台上播放。節目嘅主持包括林修、齋藤千春、伊沢拓司、福山貴昭等等。


《S風暴》，中國大陸叫《反貪風暴2》，係2016年上畫嘅港產片，《Z風暴》續集，由古天樂、張智霖、周渝民、蔡少芬、林保怡、陳靜、盛君主演，林德祿執導。套戲係「風暴系列」嘅第二套作品，之後有續集《L風暴》同《P風暴》。


佛朗哥獨裁 ，又稱佛朗哥西班牙 ，係西班牙1939年至1975年內戰之後由佛朗哥統治嘅一個時期，官方稱西班牙國 。1936年內戰期間，佛朗哥被命名為考迪羅 ，領導西班牙叛軍，自稱為國民軍，同西班牙第二共和國政府作戰。


星等，光度等級之一，用來講星光暗，原本只分一至六等。佢初至為肉眼睇到幾光來評定，並唔準碓，現今由儀器量度光度，並且以光譜中波段介定，一般就以可見光、或者紅外綫，甚至全光譜。現今儀器精量，可以量度至光至暗嘅星體，等級就不限於一至六，而且會用到小數。


由於星嘅光度，同距離都有關系，離地球愈遠愈暗，並唔表示星嘅實際光度，故此另外開一項評定，叫絕對星等。而以原本定義，就改叫目視星等。就好似太陽咁，由於好近地球，佢目視星等為負廿六等七四，極為之光，而按絕對星等，只為四等八三，喺宇宙中繁星而言偏暗。


德國首都柏林地方選舉投票結束，初步票站調查結果話，反移民極右翼政黨另類選擇黨表現突出，再響地方議會攞到議席，總理默克爾領導嘅基督教民主聯盟，就響地方選舉到再輸，而基民盟響柏林合組執政嘅盟友社會民主黨得票率亦下跌。


主張反移民、德國極右翼政黨另類選擇黨，黨內多名高層成員齊集柏林，同大批支持者等候選舉結果，響知道初步結果之後都歡呼拍掌。另類選擇黨響柏林地方議會選舉入面，初步得票率超過一成二，穩攞最少一個議席，另類選擇黨亦響德國聯邦十六個州入面，攞到第十個議席，進一步擴大響地方嘅影響力。


阿晶自殺後，對照經其埃豬發佈嘅幾個帖同數張喺連登討論區公開嘅圖片，可見渠在生時可能俾微辣文化恐嚇過，六毫子似乎話過畀阿晶知，糟糕王已經整好徂用來唱衰渠嘅歌，並以此要脅對方收聲，糟糕王睼來亦係阿晶因此道歉嘅對象之一。


佢嘅出生年期唔係好清楚，但係睇佢嘅同父異母嘅阿哥李邈同細佬李迥嘅出生年期推測，應該喺746年同750年之間。大歷十年，李逾被封為郴王，同埋睦王李述、韓王李迥、忻王李造幾個皇子做節度使，李逾做咗渭北鄜坊節度大使。


不過呢兩個站廳嘅免費區冇連埋一齊，如估你喺林和中路或林和西路呢邊想去廣園快速路、或喺廣園快速路嗰邊去廣州東站啲人就噉用過街隧道就必須要行車站隔籬嘅免費市政隧道過去。因為廣州地鐵有規定，唔理你坐咗幾多個站，如估一入嚫收費區就絕對要畀錢，包括冇坐地鐵在內。


呢個站有兩個島式月台，1號線喺廣州東站大樓地底，3號線林和西路同廣深鐵路嘅地底。1號線喺上邊，3號線喺下邊。個站1號線西邊有一組雙存車線，1號線列車用呢組存車線折返。3號線北邊設有一條存車線，當3號線南邊有故障嗰陣，去體育西路站或者番禺廣場站嘅車會由呢條存車線折返，以呢個站為總站。


路線喺2008年嘅廣州地鐵網規劃出現咗。嗰時地鐵話要搞環綫，要求喺8號綫喺原先嘅細環同大環方案是旦揀一個嚟搞，結果決定揀咗大環方案而經呢個站。兩年後，地鐵同政府方決定唔拆8號綫而轉到特大環綫入面，重定咗係11號綫嘅車站。


早期地鐵規劃話1號綫會喺將來向西延長到沙河地區而喺正線西邊預留咗延長結構，但因為沙河地區有一大堆文物響度，加上有間大型貨運批發市場響度，而且冇民眾要求1號綫繼續向廣州東站以北嘅方向延長，所以地鐵方一直冇理到佢嘅預留結構而拋棄咗。


呢個站有時候都幾多人下，其中坐火車喺廣州火車東站落車嘅乘客入去市區入面，就成日嚟呢度坐車。重有成日嚟東站嘅人落車嚟坐火車或者係坐客運站入面啲車嘅，都係成日嚟呢個站落車嘅。加上附近有宜家傢俬、東方寶泰購物廣場同埋改造過嘅林和村住宅區同埋寫字樓響度，所以唔理係節假日定平時，都有好多乘客出入站坐車。


呢個站嘅轉車方面，由於喺1993年起緊地鐵1號線嗰陣冇事先預留到轉車嘅條件。喺站廳同埋月臺嘅西邊都有條通道可以接去3號線嘅畀錢區，如估係3號線轉1號線嘅話，必須要喺落咗車之後行上去一層樓，跟住一直行，其中行到半佬就會見到有條分岔路響度嘅，其中第二條分岔路係上去地鐵1號線嘅站臺，冇行過龍喇。


如估係1號線轉3號線嘅話，就喺落咗車之後行去向下嘅樓梯地方落去跟住轉右一直行，行到半佬會睇到重有條樓梯重可以向下面嘅一層樓行。跟住落去就係3號線嘅站臺。如估話直接坐3號線嘅，一定要去北站台入站先至得，因為南站台唔去3號線嘅。


2023年馬來西亞車震事件，係指2023年4月5號喺馬來西亞社交媒體流傳嘅一部視頻。一名巫裔男子將一對華裔男女喺轎車上嘅車震行為影低擺上網，隨即引起熱議，而視頻中着住紅新月會制服嘅女子事後證實未滿18歲。


《味之道》，係新加坡新傳媒私人有限公司製作嘅美食同復仇題材電視劇，由黃碧仁、陳莉萍、陳漢瑋、陳泓宇、黃思恬、孫政、芳榕領銜主演。呢套劇係黃碧仁時隔4年回歸熒幕之作，亦係新傳媒停止製作長壽劇1年後重啟嘅第一部長壽劇。


降B大調絃樂四重奏大賦格，係貝多芬嘅單樂章絃樂四重奏作品，作品編號133，原本打算用來做 Op130 嘅終曲樂章。篇樂章以技術上難度同埋佢絶對唔妥協嘅內省性格出名。曲寫喺1825年同1826年之間，貝多分已全聾。


本來貝多分作首賦格來收結渠嘅第十三絃樂四重奏。但因為篇樂章喺當時樂手太難，聽衆亦唔受落，所以出版者請渠另寫段新嘅終曲。出晒名硬頸嘅同唔理公衆意見口味嘅貝多分，呢下同意咗，咁就以作品編號133出版首賦格。


多數十九世紀樂評都睇低大賦格。Daniel Gregory Mason 話「反感」，而 Louis Spohr 就叫渠同埋其他貝多芬晚期作品做「無法理解、無改正嘅恐怖」。但係，自從廿世紀初，啲評語就係咁升。


2005年十月13號，有報導話賓夕凡尼亞Wynnewood嘅柏爾馬神學院，有個圖書館員揾到鑑證過嘅貝多分1826年手稿，標題「Grosse Fuge' 」。呢篇嘢即係貝多分嘅134號作品，係改篇畀鋼琴四手聯彈嘅，已經唔見咗115年咁耐。


呢份手稿有乜重要？貝多分掹呢樂章出渠支四重奏時，仍希望大家有得聽。當時嘅做法就係改編畀鋼琴［［四手聯彈］］，等大家可以係屋企自己彈。好多渠嘅大型作品都有咁嘅改編。當時出版者已經委托咗人改編，但貝多分唔滿意效果，所以決定自己來。


大衆文化度亦有回響。P. D. Q. Bach寫咗篇 spoofical 嘅「最大賦格」。Kim Stanley Robinson寫咗本小說 Fifty Degrees Below講全球暖化，其中一幕，有條友一路顛咗咁吸緊塵，一路係兩間房開盡個咪播大賦格同埋「鍵盤奏鳴曲」嘅賦格樂章聽。


Oslo 絃樂四重奏拍咗「出」叫 The Brothers Gahl and the Beethoven Code嘅戲，其中貝多分嘅四個私生子用die Große Fuge嘅能，同violism嘅stamitzian黑暗力量打咗場文化同埋存在戰。


喺2012年香港立法會選舉，本身係浸會大學副教授嘅陳家洛，喺港島區出選。佢喺文宣上面寫上「教授」一詞，但就被一啲親中陣營媒體攻擊，話佢只係副教授，唔能夠自稱「教授」，甚至叫佢退選。浸會大學之後回應查詢，話副教授同助理教授嘅兩個職級會被稱為「博士、先生或女士」，但日常稱謂就無訂立指引。


對於副教授同助理教授會否自稱教授，就算喺香港，唔同院校都有唔同做法，坊間亦有唔同意見。其中香港科技大學同香港中文大學都會直接叫副教授同助理教授做「教授」。香港城市大學前校長郭位喺2008年12月曾經撰文，話學府以內「教授」銜頭唔可以隨便用，但喺一般場合作為禮數就可以接受。


漢莎城市有兩種含義。一方面，「漢莎城市」泛指歷史上所有加入過漢莎同盟嘅商業城市，或者連接伊啲商業城市嘅城鎮。由於漢莎同盟係一個相對鬆散嘅同盟，好難斷定焉個城鎮喺焉個時期有無加入過漢莎同盟，因此歷史上嘅漢莎城市嘅準確數量已經難以稽考。


另一方面，「漢莎城市」可以係一座城市嘅頭銜。目前，城市全稱裡面重保留著「漢莎城市」嘅城市包括漢堡、不來梅同羅斯托克等等。至於漢莎同盟嘅首府呂碧克，雖然喺1937年被納粹德國當局通過《大漢堡及周邊區劃調整法》褫奪徂「自由漢莎城市」伊個頭銜，但係今日市政府嘅網站依然用緊「呂碧克漢莎城市」伊個頭銜。


「耶穌伸手摸佢，話……」耶穌一邊講，一邊行動，霎時間，耶穌嘅手重未完全掂到佢，佢嘅嘢重未講完，嗰個人嘅大痳瘋就潔淨咗。耶穌吩咐佢唔好話畀任何人知，只要按照律法嘅要求，將身體俾祭司檢查，並且獻祭，證實佢潔淨咗，令到佢嘅鄰里親朋重新接納佢。


印巴分治指1947年8月14號同1947年8月15號，大英帝國統治嘅英屬印度分咗做兩國－巴基斯坦自治領同印度聯邦。英屬印度嘅孟加拉省分為東巴基斯坦同印度西孟加拉邦，旁遮普地區分為西巴基斯坦嘅旁遮普省同埋印度旁遮普邦。


《以你的名字呼喚我》係一部2017年嘅青年浪漫電影，由Luca Guadagnino執導，改編André Aciman嘅2007年同名小說《以你的名字呼喚我》。主演係添麥菲查洛美、Armie Hammer。


2016年，黄政宇被廣州富力嘅主教練史杜高域提拔到一隊。2016年7月2號喺主場對石家莊永昌嘅比賽，黃政宇喺第87分鐘替補盧琳出場，係佢職業生涯第一場比賽。喺2016賽季為廣州富力打過6場聯賽。2016年11月7號，黃政宇同俱樂部續咗5年嘅合約。


澳大利亞華人包括來自於中國大陸、香港、澳門、台灣、新加坡同埋馬來西亞等世界各地嘅華人第一代移民群體同埋佢哋嘅後代。目前華人華裔族群係澳洲最大少數民族之一，約佔據總人口比例嘅5.6%。大多數澳洲華人居住喺澳洲東岸嘅大都市，包括悉尼同埋墨爾本。


苦兒流浪記係1960年由國風影業公司拍攝嘅國語電影，改編自法國作家艾克多馬洛嘅小說苦兒流浪記，主要演員有胡蝶、王引、蕭芳芳同陳燕燕，片中由蕭芳芳唱出嘅插曲媽媽好，更成為華語世界嘅不朽經典名曲。苦兒流浪記喺2003由香港電影資料館同意大利嘅電影復修專家L'Immagine Ritrovata Film Restoration Laboratory完成數碼復修。


林嘉欣又名林千涵，係香港女模特兒，前女子模特兒組合Donut成員。佢中學讀崇真書院，參選過2012年由《yes!!》搞嘅全港校花校草選舉，2013年加入Donut，畀傳媒叫做「嫩版昆凌」，佢拍過有線綜藝節目，並出過兩本寫真集。


安慶輪，或者就咁叫安慶，係太古洋行一輪船，1925年由Scotts' S.B. & Eng.公司造，1942年沉船。隻船排水量3472噸，主要行中國同南洋各埠航線。而佢個名，來自當時中國安徽省城安慶。


1941年，東亞爆發太平洋戰爭，隻船畀英國皇家海軍徵用，響地中海馬爾他服役，做供應艦。1942年，隻船調返遠東。1942年3月3號，喺運補給船隊之中，響聖誕島東二百哩，畀日本戰艦擊沉，當時有船員十六名生還。


海岸線兩側長長既一段被定為海岸文化遺產。當中包括 Exmoor、Bideford 灣、哈特蘭角半島、Lundy 島、Glamorgan、高爾半島、卡馬森郡、South Pembrokeshire 同 Caldey  島。


五十六歲的嘅詹福爾特本身係科技界企業家。佢響補選前一日涉嫌襲擊追訪佢嘅英國《衛報》記者，被控襲擊罪。佢已經就事件道歉，承認自己唔應該咁對嗰位記者。有目擊者話，詹福爾特當時用雙手叉著嗰位記者條頸，重將佢撻響地到。


鄭明析號天寶，本貫河東鄭氏，係韓國新興宗教人士。起1978年到咗首爾開始佢嘅傳教生涯 並且起1982年創立愛天宣教會，係基督教福音宣教會前身。該教會教義極具爭議性，起啱啱起步開始就一直牽涉性侵案件，並起國際上被廣泛視為邪教。


2007年起北京被首次拘捕，之後再起2008年2月20日移送到韓國受審，同年8月14日被首爾中央地方法院以強姦罪判處有期徒刑六年。2009年2月10日二審宣判卻加重刑期至十年。鄭明析不服而上訴到最高法院，同年4月23日被最高法院駁回而定讞，入獄服刑。


喺2003年份地鐵規劃方案入面重未出現呢個站。2008年，由於份地鐵重新提出嗰時嘅新華綫廣從路段改成14號綫一部分，重喺2010年落實廣州市嘅「北優」發展戰略同埋支持從化同埋知識城嘅發展而起成「人」字樣。


喺規劃同起緊呢個站嗰時，站名曾經拗咗一餐。喺早期規劃時，站名開始嗌成知識城站。後嚟有九佛當地居民話因為九佛耐過知識城好多，重強烈要求呢個站改名做九佛站。地鐵方本嚟諗住喺2017年4月27號或2017年9月7號嗰兩份規劃改名，但引起咗中新廣州知識城建設方話佢嘅站名冇埞放而反對。


後嚟考察過地名專家同群眾意見，結果呢個站嘅名重係冇改到。至於點解，係由於知識城嘅規劃已經喺2009年3月24號落實咗兼喺2010年開始搞，而且地鐵方同中新知識城發展委員會達成協議，加上「九佛」個名懷疑帶有宗教成份先至冇改到。


呢個站主要畀成日出入九佛啲周邊村民、返放學同上落班啲人上落為主。喺14號綫開通初期，呢個站雖然係最多人上落嘅車站，但客流量同市區啲普通車站喺低峰時段差唔多到。另外，亦有啲村民成日嚟呢個站到九佛市場或九佛墟啲市場同集市買餸。


王丞相通番賣國，打算用百二佳麗獻俾金邦，而謝素秋係呢班女仔既阿頭。趙汝州知謝素秋被困喺相府，趕到相府既時候入唔到去，兩個人只可以隔住「九尺銅門」同聲痛哭。喺王丞相既手下劉公道幫手之下，用移花接木既方法救走咗趙素秋，不過幾經波折，最後都係俾王丞相押返去相府。


傷心既趙汝州上京考試，中咗狀元，做咗按察使，仲奉命追查王丞相通敵既罪名。喺王丞相啱啱想舉行納妾儀式既時候，趙汝州及時趕到，見到堂中插滿紅梨花，覺得好奇怪，後來經過謝素秋同埋劉公道解釋，知道咗真相，捉咗王丞相，趙汝州公私兩仇都報咗，趙汝州同埋謝素秋終於有情人終成眷屬。


楓園下，亦寫楓園廈，喺帽峰山北麓嘅九佛片丘陵地帶，係屬廣州市黃埔區九龍鎮楓下行政村管嘅村。楓園下佔地12.8km²，有鳳凰河流經。清代屬番禺縣慕德里司，1960年屬廣州市郊區九佛公社新風大隊，1984年屬白雲區九佛公社楓下大隊，1986年屬白雲區九佛鎮楓下村，2004年6月屬白雲區鐘落潭鎮九佛片楓下村，2005年8月屬蘿崗區九龍鎮楓下村。


安雅泰萊采兒，係美國出世嘅阿根廷、英倫混血演員，2014年出道，2016年做電影《思·裂》嘅主角而出名。2020年飾演Netflix劇《后翼棄兵》嘅主角，2023年為《超級瑪利奧兄弟大電影》入面嘅碧姬公主配音。


X 係個羅馬數字，讀做「十」。承接咗先前嘅 Macintosh 作業系統嘅冧把。有啲人讀佢做 'ex'。對於呢個直接讀出嚟嘅原因係，對於類 Unix 作業系統嘅傳統命名會用字母「x」嚟做結尾 。另一個原因係蘋果電腦傾向提及特別嘅版本係以「Mac OS X 版本 10.


樊玲係中國大陸模特兒，黑龍江人，讀過北京師範大學中文系。佢做2014年巴西世界盃「足球寶貝」期間，將手提電話夾喺心口而開始出名，之後更畀香港導演王晶睇中，搵佢去香港拍電影，作品包括《賭城風雲II》同《唐伯虎衝上雲霄》。


東漢末年時好亂，鄧芝爲咗避開中原一帶嘅混亂，轉去益州住。由於喺呢笪地唔順利，佢好憂自己嘅前途。佢於是搵着一個本地嘅睇相佬，個名叫張裕，來問佢自己嘅將來。張裕判定話，佢會做成大將軍，當佢70歲時會封侯。


214年，劉備入佔西川，龐羲歸降，鄧芝同之前噉封做細官職。一日，劉備咁啱行過郫城，即係鄧芝做緊官嘅地方，傾咗一局偈後，發現到佢有才。於是鄧芝好快升級做郫縣縣令，然後升做廣漢太守。佢做嘢好勤敏，證明到佢本身嘅實事能力。


嗰陣時蜀國啱輸咗場仗，北面有曹魏雄猛，東面係啱交戰過嘅東吳。雖然吳王孫權因爲驚曹魏威脅而主動同蜀國恢復和平，但之後又反面，煽動蜀國喺南中嘅將領反蜀，如雍闓、朱褒，又封劉璋個仔劉闡做益州州牧，來刺激劉闡爭奪西川，因爲劉璋死喺劉備手上。


之後鄧芝又去第二次出使東吳。孫權講下蜀吳二國嘅遠景，共同佔領、分割魏國嘅領土，然後共享太平。鄧芝坦率反駁呢樣，話到時兩國會繼續交戰，直到統一天下，所以唔會共同存在。孫權受觸動，好讚佢咁坦率。孫權寫信畀諸葛亮讚鄧芝，肯定咗話吳同蜀之間恢復返交好，都係鄧芝嘅功勞。


鄧芝將錢財睇得好淡，好盡心噉關愛士兵。喺超過二十年嘅爲將生涯，鄧芝同士兵同甘共苦，唔區隔上下身份。佢亦賞罰嚴明，喺公事上好決斷，唔爲自己本身中飽私囊，所以就算係佢嘅老婆仔女亦不免捱餓捱凍。佢死之時，喺屋企無咩奢侈財產。


喺羅貫中嘅《三國演義》提及到鄧芝從諸葛亮度受命去出使東吳嘅事，喺夷陵之戰同劉備過世後，佢要去吳國設立返孫劉聯盟。孫權嘅謀士張昭建議話喺宮殿前放一隻大鑊，入面倒滿滾油。喺鄧芝入去面見時，佢對孫權表示唔尊敬嘅態度，孫權威脅話會掟佢入滾油鑊。


香港舊時出生率高，而醫院唔夠醫生做，所以有助產士接生。有政府開留產所，更多係私人留產所。另外舊日風氣保守，產科醫生多數係男醫生，婦女唔願意畀男人接生，所以亦會去留產所。現今多數都醫院生，留產所亦式微。


吳冠勳係台灣嘅網絡人物，喺台東暴牙工商做牛郎，新北市鄧出新世界國中暴牙部畢業。喺2012年9月因為拍咗好多自拍影片胡鬧而引起迴響，喺網上自稱「吳冠勳死暴牙」，並喺YouTube發表好多暴牙影片，大部分影片都引發喇舌爭議。


1970年，已經有一個仔嘅吳美雲辭去原有工作。佢將屋企浴室改為暗房，喺屋企度創辦漢聲雜誌社。又搵到藝專畢業嘅黃永松同姚孟嘉合作，三個人就夾份編輯雜誌，當時佢哋先至得廿幾歲。佢同黃永松一齊去到舊書攤，研究美國《生活》、《展望》、以及《花花公子》等雜誌嘅版面編排同文章結構，發展出自己雜誌嘅風格。


佢一度每日工作十四個鐘、每星期工作七日，一度因為借返嚟嘅資本用盡，幾乎無法如期出書。之後由中華航空決定每期訂購一萬本，畀旅客喺飛機上睇，《ECHO》創刊號喺1971年1月1號推出。《ECHO》係當年率先進行台灣鄉土田野調查嘅報導文學同攝影雜誌，印刷精美，憑住飛機上乘客嘅閱讀而吸引到讀者令到呢本雜誌可以全球銷售，訂戶多達三十三個國家。


1980年代，漢聲出版作品源源不絕，有《漢聲中國童話》、《漢聲小百科》、《愛的小小百科》、《精選世界兒童圖畫書》、《精選世界少年文學讀物》等。身為阿媽嘅吳美雲感嘆坊間好多西方童話書，屬於自身文化嘅兒童讀物太少，於是1981年以原創圖文推出《漢聲中國童話》，一套十二本，每日一個故事，再加上為兒童編創嘅科普同生活常識嘅《漢聲小百科》喺1984年面世，呢兩套書成為1970、1980年世代重要嘅啟蒙書，當時臺灣中產家庭經常以呢兩套書作為送畀細路嘅賀禮，重因為太多盜版書，令到吳美雲親自連同警方去捉。


隨住姚孟嘉離世、奚淞退休、黃永松到北京，只係剩返吳美雲獨守衰退嘅出版社。佢有過敏、血壓高、腎盂腎炎、腸潰瘍。2008年，雷曼兄弟金融海嘯爆發嘅時候，佢正病緊，未能及時搶救漢聲嘅財政。2016年5月12號朝早，喺臺北國泰醫院病逝，享年七十二歲。


大蠔沙係廣州經濟比較落後嘅地區，重落後過大吉沙。島入面重幾原始，現時係無人島，所以雖然有黃埔大橋經過，但凈過佢頭殼頂，冇匝道落去。附近得一個碼頭仔，往返一次要40文人民幣，晚黑唔開船。交通可以用「自古華山一條路」形容。


王岩係中國大陸嘅消防員兼中國共產黨員，陝西西安人。2016年9月入伍，曾經喺同年12月22號加入廣州市公安消防支隊白雲區金沙洲中隊做過副班長。期間亦試過喺十九大同《財富》全球論壇期間做過前置執勤。期間亦參加過160幾次唔同類嘅救火工作。


港灣道體育館，香港室內體育館之一，喺灣仔港灣道二十七號，一邊係杜老誌道，英文叫Harbour Road Sports Centre。行政上歸灣仔區。設施有籃球場、排球場、羽毛球場、壁球場、乒乓球檯、活動室、舞蹈室。


因港鐵沙中綫會展站工程，港灣道體育館同側邊灣仔游泳池一齊拆卸，並搬到南面。新大樓高五層，用好多透明玻璃，加強採光，並將引入屋頂綠化，頂安太陽能電池板供電。體育館分兩期興建，原預計於二〇一六年落成，但延遲到二〇一七年五月八號開張。


2017年3月29號，委內瑞拉最高法院取消代替國會行使立法權嘅裁決，被反對派形容係「政變」話係最高法院「奪權裁決」，搞到連續幾日都有示威抗議，響委內瑞拉首都加拉加斯，大批示威者企圖遊行到市中心政府辦公大樓，警方出動裝甲車阻攔，又施放催淚彈驅散人群，有民眾用石頭敲打公路防撞欄表達不滿。


2017年4月1號，事件有咗戲劇性變化，馬杜羅3月31號深夜召開國家安全委員會緊急會議之後，凌晨要求最高法院覆核裁決。最高法院隨後宣布修改裁決，表示唔會代替國會行使立法權，國會議員繼續享有司法豁免權，法院強調冇意圖奪去國會權力。


不過反對派仍然不滿，指摘最高法院朝令夕改，正好證明法院被馬杜羅控制，委內瑞拉已經冇權力分立，呼籲民眾繼續施壓，要求盡快舉行被政府拖延反對派贏面極高嘅地方選舉，同埋提前選總統。但係國會議長博爾赫斯話唔可以當冇事發生過。


而另一個南美洲國家厄瓜多爾，4月2號嘅總統選舉亦可能影響馬杜羅決定。厄瓜多爾現任總統科雷亞係馬杜羅嘅老死，科雷亞支持嘅候選人莫雷諾同對手拉索爭持激烈，委內瑞拉政治危機成為拉索攻擊莫雷諾嘅「彈藥」，聲言唔可以畀厄瓜多爾變成另一個委內瑞拉。


江泰路站嘅收費區喺站廳嘅中間偏西嘅位，而東邊係人行通道，四周圍俾車站嘅商舖圍實嗮。收費區有好多部扶手電梯同樓梯往返月台都得。而專用𨋢喺車站嘅南邊免費區域入面，乘客如估有需要嘅話，可以向車站嘅工作人員查咗車飛之後嚟協助用。


其實喺1988年規劃嘅舊二號綫就未出現呢個站，而真正出現呢個站嗰陣係1997年嘅《廣州市城市快速軌道交通線網規劃研究》入面講嘅嘢。嗰時佢係話將將舊嘅二號綫一分為二，而呢個站就變咗而家嘅2號綫車站。而車站嘅位同個名喺規劃嗰時都嗌門口崗站。


喺舊嘅二號綫開始喐手起嗰陣，呢個站重未起嘅。直到2007年，由於2號綫嘅南延段經過政府批准，終於喺2008年正式開始逳手起，重將南邊嘅終點站搬咗去到而家嘅廣州南站嗰度。而工程到咗2010年1月14號，二八號延長線工程嘅江泰路嗰橛先至搞掂嗮。


喺1997年嘅《廣州市城市快速軌道交通線網規劃研究》入面，嗰時嘅B方案入面就出咗環綫，而環綫就係1987年方案入面話嘅二號綫一分為二嘅嘢。不過喺2010年正式定咗落嚟嘅方案入面話唔將嗰時8號綫拆走，而係重新整過一條新嘅環綫出嚟，而嗰條環綫就改咗停呢個站。


耶穌到咗迦百農，喺嗰度遇到幾個猶太人長老，幫一位羅馬軍官嚟請求耶穌。因為嗰個軍官嘅僕人病咗，希望耶穌去醫治佢，同時班長老亦覺得呢個軍官係個好人。佢曾經為猶太人建造會堂，並且善待猶太人。耶穌於是同佢哋一齊去軍官嗰度。


門徒睇見叛徒嘅行為同緊急嘅局面，就想用武力嚟抵抗。佢哋趕唔切聽耶穌嘅回答，彼得就拔刀斬咗大祭司僕人嘅耳仔。可以知道門徒嘅思路係以武力嚟爭勝。耶穌即刻阻止佢用刀，醫好嗰個人嘅傷口，要證明耶穌唔係同惡人抗爭。


蓬金鐵係泰王國嘅第一個世界拳王，響班武里府華欣出世。後生嗰時，響曼谷隆賓尼大拳場學拳術，得到名師指點，進步好快，十九歲就攞咗泰國嘅青年拳擊冠軍，1960年渠第一次挑戰世界次輕量級冠軍阿根廷嘅巴斯高彼瑞斯就以點數擊敗對手，得咗次輕量級拳王嘅腰帶，收尾渠三次對陣日本拳手原田政彥，初戰失利，但係渠冇喪到氣，再戰擊倒對手，三戰又以點數擊敗對手成功衛冕，一時響拳壇畀傳為佳話。


到咗1965年，渠正式掛埋拳套，告別職業選手生涯，開辦武館教徒弟，培育咗一班泰國年輕嘅拳擊好手。點知1982年蓬金鐵響曼谷英年早逝，得47歲。渠嘅鄉下冇人唔記得渠，而家喺華欣市個市中心重有「蓬金鐵公園」，入邊最為顯眼就係渠嘅紀念碑，頂上個銅像表現渠比賽得勝之後極度興奮，響度振臂高呼，激勵後世嘅人要為國爭光。


烏龍派出所係日本漫畫家秋本治畫嘅漫畫作品，1976年6月22號喺集英社《週刊少年Jump》29號刊登一集完漫畫，1976年9月至2016年9月喺《週刊少年Jump》連載四十年，總共出咗1,960集，200本單行本，俾健力士世界紀錄列為「出得最多卷數嘅單一漫畫系列」。


讚美操喺2003年由吳美雲老師創立，佢負責作曲同編舞，每首詩歌長三至五分鐘。讚美操為宣揚基督福音，為培養個人靈命增強體能，提昇身、心、靈健康，關懷社區人群，以聖經嘅話語，創作出好多旋律優美而且容易上口嘅經文詩歌來做體操，操中有舞，舞中有操。


讚美操嘅設計係結合優雅嘅舞蹈同呼吸配合各式健身運動，令到全身嘅筋骨舒展，每日靈修、敬拜、讚美、禱告，以神嘅話語來潔淨心靈，以優美嘅旋律來提昇氣質，以優雅嘅肢體運動來保持健康，亦可以藉住讚美操嘅分享，增強人際互動之間嘅良好關係，提昇年長者嘅生活品質。


電動踏板車整咗兩隻直徑各170～200mm嘅轆將嚿用咗陀螺儀同傳感器嚟整嘅平衡控制墊連埋一齊。踹上踏板之後通過身體嘅前後左右傾斜嚟控制踏板車嘅速度同轉向。呢種平衡車嘅速度介乎喺9.7～24km/h到。


第3屆澳門立法會選舉響2005年9月25號舉行。呢次選舉直接選舉就會選十二個議員出嚟，社團間選亦選出十個議員出嚟。剩底嘅七個議員就由行政長官收到選舉總結算嘅十五日內委任。全體議員喺10月17號宣誓就職，重召開第一次全體會議。


唔理係直接定間接選舉，都係用「改良」漢狄法嚟選，即係一組人入面攞到嘅票數除一畀第一個候選人，除二畀第二個候選人，除四畀第三個候選人，以次方嚟畀對應嘅第幾個候選人。呢種方法第一次就用喺1992年選舉入面，而且選舉以澳門特區做單選區。


而間接選舉方面，選民一定係已經攞到法律人格至少三年、重要響身份證明局登記代表有關社會利益嘅法人。如果已經按照《選民登記法》做登記，就響間選入面有資格投票，但係由公共實體主動設立嘅法人或者一半以上嘅財政收入係來自公共實體嘅法人除外。


《模擬市民2》係《模擬市民》嘅續作，比前作有巨大嘅革新。採用新嘅圖像引擎，甚至令玩家喺建設人物時就可以獲得巨大嘅娛樂性。呢一輯引入咗基因係統，令模擬人下一代有上一代模擬人嘅特性。上代遊戲中嘅模擬市民係唔會長大、唔會老死，而喺呢一代嘅遊戲中，人物需經歷5個唔同嘅人生時期。


家庭成員之間嘅關係比前作完整得好多，尤其係結婚係統及生育係統，玩家甚至可以延續一個家族嘅家譜。本作嘅人物亦引入咗更佳嘅思想系統，佢哋會有欲望，玩家可以喺設計人物時制訂人物嘅終生志向，令人物終身為此而奮鬥。


而喺平常生活下，班人物都有期望，無論係正面嘅或係負面嘅。喺新嘅係列中，人物可以通過更現實嘅約會同埋派對來結識異性。唔似前作，本作人物生育需要經過一個懷孕期，肚皮會愈來愈大，而前作僅僅係詢問一下就得到下一代。


《模擬市民2》第一個資料片。玩家可以將家庭中嘅青少年送入大學讀書，有時大學生會喺宿舍裸跑，成為喺大學城社區當中居住嘅準成人。遊戲新增咗命理界、演藝界、藝術家、生物學家，四種唔同嘅職業。只有完成咗大學嘅人物可以選擇新職業，並且擁有額外兩個「影響力心願」格子。


矢野喬子係日本足球員，踢後衞，曾經喺2003～2012年間為日本女子足球代表隊出場74次，入咗1球。佢代表日本參加過2003年FIFA女子世界盃、2004年夏季奧林匹克運動會、2007年FIFA女子世界盃、2008年夏季奧林匹克運動會、2011年FIFA女子世界盃同2012年夏季奧林匹克運動會。


1947年5月，呂傳贊開始做嘢，喺膠東軍區衛生部所屬醫藥廠做統計員、試驗員。1953年，佢喺中國人民大學政治經濟系讀書，1957年畢業之後喺北京石油學院做過助教、講師、政治理論教研室負責人。1966年，做中央對外聯絡部一局副處長。


1978年開始，佢做過河北建設學院辦公室副主任、主任、馬列教研室主任。1982年，做河北建設學院院長、黨委副書記。1983年，做中共河北省委常委、科教部部長。1985年，做中共河北省委秘書長。1986年，做中共河北省委副書記。


《后翼棄兵》係一部美國嘅迷你電視劇，改編Walter Tevis嘅1983年同名小說《后翼棄兵》，Scott Frank同Allan Scott一齊創作呢套劇集。主演係安雅泰萊采兒，2020年10月23號喺Netflix播放。


霍去病係霍仲孺同衞少兒嘅仔。霍仲孺係平陽縣衙役，而衞少兒係平陽公主奴婢。佢哋私通，生咗霍去病。霍去病姨媽衞子夫，畀劉皇帝徹睇中入宮。有次衞青畀館陶公主捉咗，大難不死，劉徹一怒下大封衞氏家族，而子夫就封咗做夫人。


去病以皇后姊子，年十八為侍中。善騎射，再從大將軍衞青。大將軍受詔，予壯士，為剽姚校尉，與輕勇騎八百直棄大軍數百里赴利，斬首捕虜二千二十八級，得相國、當戶，斬單于大父行籍若侯產，捕季父羅姑比，封去病為冠軍侯，食二千五百戶。


2011年11月嘅區議會選舉，董健莉「出戰」R18大圍選區，迎戰退出民主黨、轉到新民主同盟嘅梁永雄。期間，選舉管理委員會收到梁永雄投訴，指美林邨美楓樓同美桃樓嘅互助委員會違反指引，只係畀董健莉喺互委會會址展示選舉廣告。


陳月媚本嚟係位素人，頭一次幕前演出係2021年同佢個女植詠珊參加ViuTV搞嘅真人騷《阿女又戀嚟》，因為爆出唔少金句而畀觀眾留意，更獲得一啲幕前工作機會，譬如畀譚仔雲南米線邀請拍廣告。佢又同《阿女又戀嚟》另一位阿媽鍾慧冰組成螢幕組合，孖住一齊拍節目。


逃學威龍係1990年代拍嘅港產片，都幾賣座，之後同名嘅有兩部，都係周星馳主演。嚮故仔入面周星星係個差人，入學校做臥底，查警官失槍案。當中加插唔少周星馳風格嘅笑料。例如化學堂老師做實驗成日冇記性。約女老師補習，趺咗個避孕套出嚟，造成誤會。


佢亦係澳洲自由黨嘅捐助者，另外亦同聯邦自由黨議員廖嬋娥仲有助理財長蘇卡建立咗聯繫，廖嬋娥亦曾經公開推廣澳洲緊急互援協會。佢亦曾經以澳洲緊急互援協會嘅名義，關注中國在澳留學生精神健康，虛擬綁架等其他方面嘅問題。


喺2020年11月，澳洲緊急互援協會爆發內部糾紛，常務副會長亢震指控劉輝峰喺管理協會期間，違反協會法定章程、唔公開賬目、唔經選舉私自連任4年、用不實信息同形像對外宣傳、同埋商務上股東合作嘅糾紛等，當中亦提及到佢申請移民未獲得批准，之後劉輝峰亦都有發表聲明反駁。


去到2021年1月，澳洲嘅傳媒報導，澳洲緊急互援協會被揭發同中國駐墨爾本總領館達成協議，收取嘅總領館資金，從而同總領館分享唔同嘅資料。針對劉輝峰嘅執法行動，除咗澳洲安全情報局之外，仲有聯邦警察嘅參與。


事件引起澳洲政界譁然，前新州廉政公署律師維遜直指，首相莫理遜應該清除自由黨內嘅外國滲透，炒咗廖嬋娥，又話滲透已經達到部長級。斯威本科技大學中國專家 John Fitzgerald 就話，大使館雖然有責任保護中國公民，但佢哋無責任，亦唔可以干擾澳洲華人嘅社區事務。


自古以來，銚子就係一個繁榮嘅漁港。嗰度有個銚子漁港，屬於特定第3種漁港，係全日本最高漁獲量嘅漁港。銚子因為利根川嘅河運而繁榮起嚟，係豉油五大名產地其中之一。有「最上醬油」呢個名嘅Yamasa醬油都係喺呢度設立總公司。


銚子亦都有佢觀光都市嘅一面。銚子有犬吠埼、屏風浦等等呢啲日本屈指可數嘅名勝景點。犬吠埼出咗名係睇全日本最早元旦日出嘅地方，1月1號嘅凌晨起計直到朝早會有成5萬人到訪。無遮無掩、壯闊嘅海岸線歷來都吸引唔少文人墨客到訪，有「文豪之地」之稱。


就算夏天都好少超過30℃，以關東平原嘅都市嚟講係少有嘅，超過35℃嘅日子幾乎無。好少會有熱夜，可以話係關東首屈一指嘅避暑勝地。另一方面，冬天就好似南九州地方一樣咁暖，氣溫絕少會跌到冰點以下，落雪係非常罕見。


碉堡係種防禦工事，用木、石、鐵或者石屎起，完全或者部分埋嚮地下以避炮火。可以做指揮部、彈藥庫、儲存庫咁。附設地道、戰壕或交通壕連接，分佈機槍、大炮，有啲碉堡重可以抵禦毒氣同核輻射。嚮第一次世界大戰、第二次世界大戰同冷戰時期常見。


《編寫美好時光》係一部2016年嘅英國戰爭喜劇電影，由朗舒菲執導，改編Lissa Evans嘅2009年小說《Their Finest Hour and a Half》。主演係Gemma Arterton、Sam Claflin、標尼菲、積赫斯頓。


《漫畫周刊》，簡稱《漫周》，係一本已經冇咗嘅香港雜誌，主要連載日本漫畫同報導日本動漫消息，1992年停刊。好多當時出版嘅日本動漫嘅香港譯名，例如 ｢無限地帶23｣、｢收獲星的小子們｣等等，都係《漫畫周刊》定嘅名。


時代力量宜蘭黨部執行長郭稟翰就話，文化中心嘅建築空間已經唔能夠滿足現今嘅文化需求，展覽空間少、設施舊，而且冇場地可以舉行演出，停車位亦唔夠。佢建議縣政府利用呢個機會，將文化中心改建成宜蘭縣嘅青年基地。


個病毒要通過網上下載嚟傳染。用戶一旦中咗噉嘅病毒，最先一大堆*.exe文件都打唔開，之後一大堆文件都會清一色變成熊貓舉起三支香嘅圖，但唔感染Windows系統資料夾入面啲嘢。不過凡係遇到殺毒軟件同防火牆，病毒都識強制結束進程，甚至出現藍屏、成日重啟嘅情況。


尤其喺Windows 2000同XP系統，一旦遇到廢密碼或空密碼情況，病毒都會趁火打劫。個病毒重識喺運行之後，喺各個盤放出autoun.inf同佢本身個病毒，造成磁盤分區同U盤、A盤等可移動磁盤裝置都冇辦法正常打開。


有啲 TSR 程式會鉤入作業系統嘅一啲介面，改變系統嘅功能。喺中文圈，其中一種常用嘅 TSR 程式就係中文系統，爾類 TSR 程式會鉤住嗮系統嘅熒幕同列印嘅輸入同輸出功能，夾硬令個系統可以顯示、列印同輸入中文。


間商場喺2003年11月25號開業，初期嗌過廣州東站天匯城個名。期間一直吸引咗部份世界名牌商舖入嚟商場開舖做生意。曾經喺2004年試過以「亞洲玩具禮品博覽總部」、「廣州國際玩具城」嘅定位做對外招商，本嚟諗住打造廣州最大嘅玩具批發市場，結果得個講，隨後喺2007年5月開業。


商場開業四個月後，原先入嚟商場開業嘅第二批檔主好少交到入場費，甚至拖到同年10月15號先至入場。甚至喺2008年4月招臨租舖頭時免場租直到2009年3月23號停業。期間一直搞緊裝修直到同年10月18號先至重新開業，嗰時商場正式改名做東方寶泰購物廣場。


學校校園面積約莫4000平方米，全校有25個課室，同埋一座坐到千人嘅大禮堂。而特別室包括，圖書館、語言學習室、多媒體實驗室、美術室、地理室、電腦室、綜合科學實驗室、生物實驗室、物理實驗室及化學實驗室，另外重加建多用途教室四間。


全校課室同特別室都有冷氣，重有高映機、銀幕同廣播系統。全校課室、特別室、禮堂及教員室都鋪晒電腦網絡，敎師同學生可以用互聯網同內聯網教同學。黃乾亨重捐錢等全校課室，有多媒體教學裝置。系統包括電腦同投影機等。


喺美國洛杉磯拍《BLACK SEMEN》系列，同五位黑人男演員做對手戲，2002年7月15號發行。 喺《Dream Party》同幾名女演員合演，突破性同同性女演員做對手戲。 退出作品之一《露出大都會東京3》，喺東京街頭當眾同男優做對手戲。


佢繼承咗阿爺路易十五個位，在任期間佢派兵喺美國獨立戰爭幫美國手打英國，最後喺1783年達成巴黎條約。美國革命嘅模式再加上國家喺美國獨立戰爭後出現財政危機，成為法國大革命爆發嘅其中兩個原因。革命期間法國君主制由絕對君主制變成君主立憲制。


1792年8月13號，路易十六正式被捕，被帶到巴黎一座古老堡壘作為監獄。9月21號，法國國民議會宣佈廢除君主制並成立法蘭西第一共和國，路易十六俾人整咗個Louis Capet嘅名，並喺1793年1月21號被送上斷頭台，成為唯一一個被處決嘅法國王。


誰語爭鋒係廣東南方衛視出嘅大型探討廣東地區範圍內，除圍頭話外嘅各種語言節目。入面主要圍繞宣傳廣東地區嘅粵語、客家話、閩南話系嘅潮汕話、汕尾話、雷州話啲語言文化，以趣味答題同遊戲互動方式表現咗廣東地區啲語言特色、歷史味道同文化特徵。


1937年，參加山東人民抗日救國軍第三軍、八路軍山東縱隊，擔任政治部部長等職位。1940年起，任魯南區黨委宣傳部部長、泰山地委書記等職位。中華人民共和國成立後，擔任中共浙江省委宣傳部副部長、省委農工部副部長、省委宣傳部部長等。


1955年，擔任中共浙江省委副書記、書記處書記。1967年，文化大革命期間遭受到迫害。1977年，擔任中共上海市委書記、天津市委第一書記等職位。1978年，擔任中共北京市委第一書記、北京市市長。1981年，進入中央擔任農業部部長、黨組書記、農牧漁業部部長等職位。


梁相宜事件係中國一次社會事件，2018年3月13號發生，喺北京全國人大會議嘅新聞發布會度，女記者張慧君提嘅問題冗長累贅，企喺佢隔籬嘅女記者梁相宜聽到反白眼，成個過程俾中央電視台直播出街，引起中國以至全世界嘅網民同媒體關注。


2018年3月13號，梁相宜同張慧君參加第十三屆全國人大第一次會議嘅新聞發布會。喺11點16分，著紅色衫嘅張向國資委主任肖亞慶提問，問題冗長。著藍色衫嘅梁聽住佢嘅問題，卒之反白眼。中央電視台直播成個過程出街，引起網民熱議。


事件發生之後，社交媒體流傳嘅微信截圖顯示，梁相宜得知自己反白眼成為街談巷議之後，同朋友講，「你愁她那德行，問問題比回答的還多。」兩個人衣著啱好係一藍一紅，佢哋兩個嘅強烈對比，促成呢次事件成為網上熱門話題，有關兩個人嘅消息喺各種網站同社交媒體層出不窮。


中共喉舌《環球時報》嘅總編輯胡錫進發微博話，「第一財經女記者梁相宜火了。她對旁邊提冗長問題的記者翻白眼，被電視直播了出來，笑翻網民。希望這樣的花絮能在網上留的住，別被刪掉。老百姓就是喜歡這種東西，人性的這種DNA改不了。


紐約時報同英國廣播公司分析指出，初頭單嘢事態擴大之時，部分網民將兩個記者之間嘅強烈對比，引申變成諷刺「兩會」實質係橡皮圖章、政治表演，而且網民起底事件主角及關連人物，引發官場腐敗傳言不斷出現，所以中共對成件事徹底封鎖。


佢本來係古代塔克西拉大學嘅一個老師，幫第一任孔雀皇帝旃陀羅笈多一世響後生嗰陣攞到權力。響孔雀帝國嘅建立入邊，考底利耶發揮咗重要作用。孔雀帝國係考古學上有記載第一個統一印度次大陸嘅王國。考底利耶同時做咗旃陀羅笈多一世同佢個仔賓頭娑羅嘅首席顧問。


2022年，張力因為喺加州做生意嗰陣企圖提供回扣嚟攞到建築項目嘅許可，美國話佢涉嫌行賄而被通緝。之後佢喺英國倫敦畀人拉咗，可能要引渡去美國受審，張力要以1,500萬英鎊先可以保釋，但佢必須住喺倫敦一間公寓入面，日夜都有保安人員駐守。


1926年，一名嚟自廣東省西部嘅和尚「暢緣和尚」，揀咗而家間寺附近嘅一個岩洞嚟潛修，同時亦將呢度起名叫羅漢巖。到咗1960年代中，李耀庭居士等佛教徒嚟到呢度，發現周圍嘅環境啱起佛寺，得到暢緣和尚同意之後，就喺1971年開始起，1974年起好啟用。


赫爾辛基頌歌中央圖書館，簡稱頌歌圖書館、Oodi，係芬蘭赫爾辛基一間公共圖書館，屬於赫爾辛基大區圖書館系統。經過國際設計比賽揀出建築方案之後，赫爾辛基市議會喺2015年1月批准工程。2015年下半年動工。


馬來西亞第二國產車私人有限公司，通常簡寫做Perodua或者第二國產車，部分情況下簡稱做國產，係馬來西亞最大嘅汽車制造商，寶騰喺其後。第二國產車喺1993年成立，並喺1994年8月推出第一架汽車，Perodua Kancil。


第二國產車嘅汽車零件以前一直使用嚟自大發工業設計。喺第二國產車剛啱啱成立嗰時，大發工業就擁有佢20%股權，之後喺2001年增加至25%，並喺之後再增加至35%。2004年，第二國產車公司開始喺萬撓嘅工廠組裝豐田Avanza，並喺馬來西亞發售。


新logo保留咗'P'同'2'以及原有標誌嘅顏色，但係形狀改為橢圓形，睇落更加流暢、更有生氣。綠色象徵住對環境同社區嘅社會責任，紅色就象徵有能力嘅勞動團隊喺不斷發展且能夠順應全球化時代所帶嚟嘅挑戰。不過，喺Perodua生產嘅汽車上嘅logo中，原有嘅綠色同紅色被黑色取而代之，鉻浮雕就被保留。


2007年余曉東放棄全職訓練，修讀香港大學專業進修學院副學士課程。曾經諗過掛拍嘅佢最尾決定繼續港隊生涯，帶領港隊打台維斯盃。2008年4月30號，經過香港奧委會挑選後，余曉東脫穎而出，5月2號喺香港嘅奧運會聖火接力做第29位火炬手。


殷桃係中國人民解放軍空軍政治部電視藝術中心演員，軍級為正營級文職幹部。佢喺重慶出世，依家住喺北京。1996年考入重慶藝術學校影視話劇班，1999年考入解放軍藝術學院戲劇系，2003年畢業於解放軍藝術學院戲劇系本科。


《模擬市民3》係美國藝電公司2009年6月2號發行嘅一款電子遊戲，由該公司嘅The Sims Studio小組開發。其中嘅《大學生活》、《島嶼天堂》、《前進未來》三個資料片，則係由該公司嘅Maxis小組同埋The Sims Studio小組共同開發。


後來因為喺全真教俾人蝦而入咗古墓派，並同師父小龍女日久生情。後來佢哋出終南山後喺歸雲莊英雄大會打低咗蒙古國師金輪法王。但因為楊過想同小龍女一齊而俾郭靖趕走，後來由於黃蓉同小龍女傾楊過嘅事而令佢哋兩個分開。


為咗報仇，楊過經金輪法王邀請加入咗忽必烈陣營，仲識咗周伯通，為咗救周伯通而去咗絕情谷，後來得知絕情谷谷主公孫止想娶小龍女，為咗爭返小龍女，佢喺裘千尺相助中打贏公孫止。並應承裘千尺會攞郭靖黃蓉人頭嚟換取半粒絕情丹。


當楊過去到襄陽，佢唔忍心殺郭靖，甚至幫佢對付忽必烈嘅手下，後來為咗解決武氏兄弟嘅衝突而俾郭芙誤會臂斷咗右手，後來喺神雕指引下學識「劍魔」獨孤求敗嘅玄鐵劍法，並用玄鐵重劍喺重陽宮力戰群魔並同小龍女喺重陽宮成親。


後來雖然小龍女喺公孫止手中攞到絕情丹，但因為楊過唔想獨活於世，所以小龍女同楊過立咗十六年之約。黃蓉為阻止楊過自殺而話小龍女係俾南海神尼帶走，而一燈就勸楊過食斷腸草解情花毒。喺呢十六年，佢喺海邊苦練劍法，發明黯然銷魂掌，佢仲行俠仗義，喺江湖中有「神雕俠」外號。


十六年後，由於佢令到周伯通瑛姑重逢而化解咗西山一窟鬼同史氏兄弟嘅衝突，並認識郭襄同應承佢三個承諾。喺郭襄生日嗰日，楊過先後斬咗一千個蒙古先鋒對耳、指使江湖人士火燒蒙古糧草同識破霍都陰謀並同黃藥師駕臨英雄大會，但後來喺黃藥師口中得知原來冇南海神尼呢個人。


後來佢喺嘉興鐵槍廟從柯鎮惡口中得知佢阿爸嘅為人。後來佢為搵小龍女而跳崖，最終喺絕情谷底同小龍女重逢。佢哋重逢後得知金輪法王打算攞郭襄做人質逼郭靖投降，為救郭襄，楊過用黯然銷魂掌打贏金輪法王，再用飛石射死蒙哥，延遲蒙古滅宋。


萬福樓係一部由新加坡新傳媒私人有限公司製作嘅時裝喜劇+浪漫劇+犯罪劇，喺新傳媒8頻道播出，亦係8頻道2011年重頭劇之一。由宣萱、鄭斌輝、王沺裁、郭舒賢、姚玟隆、朱厚任、雅慧、徐鳴傑領銜主演。呢次係宣萱第一次原聲演出華語戲劇，佢亦喺呢套戲入面俾人綁架。


胡恩威係香港跨媒體文化人，從事劇場同埋多媒體創作、文化政策評論、藝術教育、建築設計、電影劇本等多方面工作。1988年加入香港藝術團體進念‧二十面體，而家係呢個團嘅行政總裁同聯合藝術總監。80年代開始，胡恩威就積極關注政治、文化政策、城市發展，社會民生。


《抱抱我的初戀》係一部2018年嘅美國愛情喜劇電影，由Greg Berlanti做導演，Isaac Aptaker同Elizabeth Berger編劇，改編Becky Albertalli嘅小說《Simon vs.


李家軒，香港親中派西九新動力、九龍社團聯會政治人物，曾參與2019年香港區議會選舉但係落敗。2023年12月，李家軒再度參選區議會選舉，喺選舉委員會委員可以互相提名都唔當係利害衝突嘅選舉制度下，終於成為油尖旺北區議員。


七十二家房客係由南方電視台同珠江電影製片廠一齊整，以粵語為主要語言嘅情景喜劇，亦係中國大陸地區，繼外來媳婦本地郎之後第二長嘅劇集。部片從2008年7月5號開播一直到而家。入面專門圍繞1940年代尾嘅廣州西關太平街嘅七十二家大院，房東同房客嘅PK及街坊生活嘅甜酸苦辣。


部劇喺廣州地區都有好高收視率。其它地區播出方面，廣東、廣西多數嘅粵語台、及香港、北美嘅部分粵語台都播過呢部片。2013年8月16號同2014年7月31號，部劇分別攞過廣東省五個一工程獎同埋廣東省第一屆百佳電視藝術作品獎。


克里米亞自治共和國，係烏克蘭唯一嘅自治共和國，首府辛菲洛普，領土範圍包括大部份克里米亞半島。2014年，俄羅斯派遣不明武裝分子侵略並佔領克里米亞，槍手挾持克里米亞議會嘅議員，強逼佢哋投票支持親俄傀儡顛覆克里米亞政府，跟住仲搞咗個唔畀聯合國同歐洲安全合作組織監督，受到操縱嘅所謂「公投」，之後俄羅斯宣佈吞併克里米亞，國際社會普遍都譴責俄羅斯嘅侵略行徑，並呼籲尊重烏克蘭嘅主權同領土完整 。


鉸剪形姿勢又叫T字形姿勢，係一種性姿勢，指男女嘅腳互相交叉，令雙方嘅性器官結合，就好似一把鉸剪咁。男人同女人用呢種姿勢，因為陰道嘅方向同陰莖嘅方向有啲偏差，所以會對陰道壁產生壓力，但係對陰莖所產生嘅反作用力可能會導致陰莖折疊症。


南記粉麵初頭係「推車仔」賣粉麵嘅流動小販檔攤，後來喺80年代初期去到90年代期間響香港仔先後租咗三間舖，並且喺90年代後期響銅鑼灣開咗間分店。南記喺2000年代至2010年代不斷擴充，響香港島好多地方開分店，後來更加先後響九龍同新界開新嘅分店。


鐖丁係機械、電器嘅最小鬭成部份、之經由封裝實施某種單一功能者。一般講來肯特指電路板上高焫住嘅電阻、電容、電感甚至於邏織門芯片之類，之亦嗌電丁。鐖丁一般肯要滿足掉換性要求、啲跟尾鬭品先至好批量生產同埋檢修。


香港度量衡，指香港所用嘅度量衡，有三制並用。一者，承襲大清，用唐人度量衡，叫庫平制。二者，承襲英國，用英國度量衡，叫英制。三者，十進制，世界公制。由於香港處於華洋交匯，生意頻繁。故此，香港政府有必要定制，定好度量衡點樣轉換，如今仍見於香港法例第六十八章。


一九七六年起，香港政府推行十進制，一直搞十進制運動，又有十進制委員會，到一九九八年，已經廣泛使用而解散。二〇一二年起，政府近乎乜嘢，都用十進制，好似路牌之類。然而香港各行各業，仍可用傳統或英制，三者混用亦都好常見。


度長、度高、度闊、度深、度遠，傳統用里、引、丈、尺、寸、分、釐、毫。日常已經好少用，舊日文件上仍然有。有時傳統制，加華字分辨，以防與英制搞亂，如華里。又或者唐，如唐尺。按理大清制有分裁衣尺、量地尺同營造尺，香港法例唔分，一律訂明，一尺為〇點三七一四七五米。


英制有哩、碼、呎、吋。用以分別傳統，有時會加個英字，英里、英尺、英寸。哩有時以音譯做咪，地名如青山道十三咪半。碼最常見係足球十二碼，買布亦叫幾多碼。呎同吋仍然用得幾廣泛。哩已好少用，十進制代替咗。香港法例定明，一碼為〇點九一四四米


十進制以米為單位，大嘅會千米計，細嘅用厘米、毫米、微米。其他字頭有就有，然而日常少見。臺灣興以用公字表十進制，香港某啲都有用，如米叫公尺，千米叫公里，厘米叫公分，其他就少見。科學而言，多以米做單位，用指數記數法表示。


英制有兩類。一類按立方量度，如立方呎、立方吋。一類為容量度，多用於液體，加侖、夸脫、品脫、及耳、液安士，多都改用十進制，以公升同毫升代替。有啲入口美國貨容積會見英制單位，實情美制同英制，名同實異。香港法例定明，一加侖為四點五四六〇九立方分米。


衡為量重。傳統有石、擔、斤、両、錢、分、釐、毫、絲。擔斤両錢，日常用得好廣。街市買菜、買肉、買魚常用，輕喺見於藥材之上。両字通為兩異字，為咗分辨兩両，重量專寫作両。香港法例所訂，一斤為〇點六〇四七八九八二公斤。


英制日常只用到磅同安士，其他就少見。西洋凍肉通常斷磅計，生菓都用磅多。其他好似英坭之類，都有斷磅賣。以舊日來講，入口洋貨用磅，唐人地方出就用斤両，今日就睇行業習慣。人度重用磅，現今多以千克計。香港法例所訂，一磅為〇點四五三五九二三七公斤。


石圍角邨麥當勞係香港麥當勞一間分店，喺荃灣石圍角邨石圍角商場平台324號舖，2023年石圍角商場大翻新之後，全店走復古風，檯櫈懷舊，重多咗蘋果批樹、漢堡包凳同埋仿繪舊麥當勞壁畫，滑嘟嘟、漢堡神偷、小飛飛返晒嚟，重有香港最後一個有得留低嘅麥當勞叔叔，翻新之後只係換咗個座位，繼續揮住手同大家見面。


2015年6月9號凌晨，袁帥喺處理緊肅寧縣嘅特大槍擊案嗰陣俾犯罪分子開槍殺死咗，終年34歲。喺佢死咗之後，中華人民共和國人力資源同社會保障部、公安部將袁帥定為人民衛士同烈士，同時俾肅寧縣委定佢做中國共產黨員。


我唯一嘅守護者，係韓國KBS 2TV喺2018年9月15號開始播出嘅一套週末連續劇，由《底衫少女時代》嘅洪碩九導演同埋《吹吧，美風啊》嘅金始慶作家合作打造嘅。呢套劇係講女主角金道蘭嘅親生老竇金永勛喺28年之後突然出現返，人生改變咗好多嘅女主角同埋一直收埋著真實面貌嘅老竇之間嘅故事。


死者石樂蕎24歲，生前任職西餐廚師，鍾意行山。2021年4月15號中午，佢離開石峽尾屋企之後就失去聯絡，第二日屋企人懷疑佢行山遇險所以報警。消防、警方同政府飛行服務隊都派人搜救，亦有幾十個市民自發上山搵人。


福元美穗係日本足球員，踢守門員，曾經喺2002～2016年間為日本女子足球代表隊出場81次。佢代表日本參加過2007年FIFA女子世界盃、2008年夏季奧林匹克運動會、2011年FIFA女子世界盃、2012年夏季奧林匹克運動會同2015年FIFA女子世界盃。


法利賽人嘅行為係明知故犯，佢哋頂撞、譭謗、固執，正係犯咗唔可以赦免褻瀆聖靈嘅罪。呢種罪通常出自內心嘅惡念，正所謂「一生嘅果效由心發出」。善人從所積聚嘅善就發出善，惡人從所積聚嘅惡就發出惡。所謂「有諸於內形於外」，因此要保守我哋嘅心勝過保守一切。


佢內容講第一部故仔完結後好多年，次界由大和王子嘅後人大和統治，而裏面有一座時間塔，裏便收藏咗記錄過去未來嘅時間壺，由天使昂斯同守護天使麥高看守。而惡魔麥昆以為時間塔裏面有寶物，而偷走入去，昂斯同麥高喺追捕期間，遇上被封印嘅史巴謝斯，重喺時間壺度睇到次界俾洪水淹沒嘅未來，結果昂斯、麥高、麥昆同埋由時間壺出來嘅寶芝，一齊展開咗搵十二粒聖寶石拯救次界嘅旅程，只係…


楓園上，亦叫七星莊、劉家村，喺帽峰山北麓嘅九佛片丘陵地帶，係屬廣州市黃埔區九佛街道楓下行政村管嘅村。楓園上佔地2.6km²，有鳳凰河流經。清代屬番禺縣慕德里司，1960年屬廣州市郊區九佛公社新風大隊，1984年屬白雲區九佛公社楓下大隊，1986年屬白雲區九佛鎮楓下村，2004年6月屬白雲區鐘落潭鎮九佛片楓下村，2005年8月屬蘿崗區九龍鎮楓下村。


2015年9月開始屬黃埔區九龍鎮楓下村，2019年4月18號改屬黃埔區九佛街道。楓園上村村民姓劉，始祖喺宋代由福建城遷出，經南雄、興寧、新會，遷入楓園上。2015年年尾，戶籍人口約莫500，實有戶籍居住人口約莫1200。


喺Minecraft世界，有一個時間系統，最明顯嘅就係日夜交替，一個完整嘅日夜交替週期持續實際時間嘅20分鐘，換句話說，喺Minecraft世界裡一日為續實際時間嘅20分鐘，上晝十分鐘，黃昏3分鐘，晚黑7分鐘。


喺Minecraft嘅世界裡中，玩家可能會遇到各種各樣嘅非玩家角色，稱為mob，包括動物，村民和敵對生物。。喺日頭，會有非敵對嘅動物出沒，如牛，豬，雞等。佢們可以俾獵殺產生食物和製作材料。到咗夜間或喺黑暗區域，會有敵對生物出沒，如大蜘蛛，骷髏，殭屍。


程序產生嘅能讓玩家探索嘅遊戲地圖係挪決於種子碼，一般種子碼係從系統時鐘和某些隨機演算法產生數字序列，除由遊戲者手動指定使用嘅種子，否則幾乎唔太可能開出相同嘅地圖。 雖然上落嘅垂直運動有限制，但Minecraft嘅世界水平逳係找唔到盡頭嘅，地圖係無限大嘅，除非達到極其遙遠嘅埞方時，會運行到技術問題。


喺Minecraft世界裡，除咗主式界之外還存喺另外兩個多重世界，佢們分別為下界/地獄和終界 下界/地獄可以利用傳送門進入，也可以用於主世界嘅長途跋涉終界係一個荒蕪之地，並住著一隻稱為末影龍嘅Boss級怪物殺死末影龍後會顯係由細結束嘅資料、和一首詩，由愛爾蘭作家 Julian Gough所寫之後，玩家會返到重生點，並得到結束咗嘅成就。


生存模式還有體力值SP，或稱飢餓值、飽食度，10個像雞腿嘅物體嚟表示飢餓值，如果玩家飽食度全滿則一定嘅時間會補充一次生命值。玩家飽食度會因為時間、運動、跑步、打怪、採礦而減少，但當遊戲設喺最簡單嘅難度時，則唔會扣飽食度


玩家進入遊戲所喺嘅地點稱為重生點，當玩家死亡時，返重新出生喺重生點。喺預設嘅情況落，重生點係玩家進入遊戲嘅位置，但玩家可以透過放置床並喺床上睏一晚則可將重生點設定喺床上 死亡後遺失嘅物品可以返到死亡地點撿返嚟


玩家可以通過殺死怪物、生物或其他玩家、採礦、冶煉礦石、釀造或烹調食物嚟獲得經驗值，有咗經驗值後可以對物品附魔、維修物品、將物品改名、為寵物命名。 附魔後嘅物品通常較厲害、持續時間較長，或者佢會擁有某些特殊效果


喺創造模式落，玩家可以通過庫存菜單獲得大部分嘅資源和物品，並且可以無限地使用，也可以將佢們立即刪除 玩家能夠喺遊戲世界裡自由飛翔，唔會受到任乜環境傷害或俾怪物攻擊，也唔會受到飢餓。 喺創造模式落可以幫助玩家專注於大型嘅建設和創造。


冒險模式係Minecraft1.3版添入嘅新模式，佢係專門設計能讓玩家能體驗到用戶製作嘅自定義地圖和冒險。冒險模式經由設定後，可包含極限模式嘅內容，同時具備RPG類遊戲嘅特性。。喺正式版Minecraft 1.


3.1單人模式裡可以用指令嚟玩。冒險模式同生存模式類似，但引入咗各種對玩家嘅限制，例如，唔能放置方塊，和唔使用適當工具無法摧毀方塊等限制。噉係為咗讓玩家只能用探險或依故事情節獲挪所需嘅物品和經驗值嘅冒險嘅方式，以符合地圖製作者嘅用意。


多人遊戲係Minecraft嘅遊戲模式之一，Minecraft嘅多人遊戲模式可以通過玩家管理伺服器，使多個玩家可以喺同一個地圖內互動、溝通。玩家可以運行自己嘅服務器，或使用託管服務提供商。單人遊戲也可以喺區域網路上公開，讓其他玩家可以添入單人世界，但係咁嘅多人遊戲冇辦法做設定。


多人遊戲伺服器嘅管理員可以使用伺服器指令，如調整時間、或傳送到其他玩家隔籬。管理員還可以設置限制允許進入服務器嘅用戶名或IP地址。 多人遊戲服務器，為咗提供玩家各種各樣嘅活動，有一些服務器，會有自己獨特嘅規則和習俗。


喺某些服務器上，玩家可以參添各種遊戲，包括嗰些類似飢餓遊戲嘅比賽。 此外，多人遊戲有一個特別嘅遊戲模式，稱為PvP ，啟用後，玩家之間即可已有打鬥 Mojang喺2013年宣布咗Minecraft領域，其為服務器代理服務，旨喺讓人們可以簡單、輕鬆、安全地運行多人遊戲服務器。


地圖都係根據一串隨機且非常長嘅種子字串生成嘅，因此要隨機生成出兩幅完全相同嘅地圖係幾乎唔可能嘅。地圖嘅大小非常廣，地圖可以生成為無限大，但係計算機可能無法承受甚至崩潰。喺計算機生成嘅地形出現錯誤甚至崩潰之前，可活動範圍為長60,000,000米，寬60,000,000米，高256米。


喺首輪選舉入面，現任總理、方向黨主席羅伯特·菲喬同慈善家、獨立人士安德烈·基什卡先可以入去第二輪投票。斯洛伐克統計局最終統計結果喺首輪投票入面菲喬贏咗28%嘅選票而排第一。而基什卡就憑住24%嘅選票排第二。


而呢屆選舉投票率係43.4%，而喺上次2009年選舉入面投票率就係43.63%。按斯洛伐克憲法規定，候選人一定要喺第一輪投票入面攞到超過50%嘅選票，先唔洗搞第二輪投票。由於喺呢屆選舉入面第一輪投票冇人攞到過半數選票，所以喺第一輪選舉入面攞到最多票嘅兩位就要喺3月29號進行第二輪投票黎決一勝負。


麥嘉欣六歲就已經做兼職模特兒，中學時期嗰陣就開始做KOL，主持過香港有線電視嘅旅遊節目《快樂地球》，做過三個澳門歌手MV嘅女主角，亦都做過歌舞舞台劇女主角之一，重喺香港電影《賭城風雲3》入面做過臨記，另外仲有參與過唔少廣告同埋微電影嘅拍攝，2019年正式簽約微辣而成為佢哋嘅藝人。


周健宏係一名香港籃球員，綽號「肥宏」，司職中鋒，身高1.94米，體重90公斤，被譽為係香港籃壇明日之星、香港隊首席中鋒譚偉洋嘅接班人，未滿20歲已經入選咗香港籃球代表隊，重成為香港籃球總會重點培育對象。


進敎圍又叫做聖佛蘭士地，係灣仔區一條街，嚮灣仔民居地方。進敎圍東端係聖佛蘭士街，西端係揸車嘅掘頭路，不過行人重可以行過去日街、月街。進教圍嘅中段南面通去光明街同星街。當年有間教堂嚮附近，教友同澳門葡籍傳教士就集中聚居喺呢度。


進教圍係香港第一個天主教教會同墳場，香港開埠初期1841年無耐就有。當年灣仔係白人聚居地，之不過有唔少水土不服，嚟到香港就死左，所以就嚮教堂嗰度方便落葬。個墳場無耐因為城市發展，搬去黃泥涌，家下跑馬地附近。


灣仔進教圍同光明街2號交界，有檔50年以上嘅大牌檔，德如茶餐廳好似中環結志街嗰檔蘭芳園，有檔口而家租街鋪營業。話事人叫蘇媽，德如賣絲襪奶茶同炒飯、炒麵、咖哩肉片飯嘅，佢比附近嘅日本料理同西餐廳經濟抵食。


佢喺1997年用久保久留美個名開始寫真女星嘅生涯，因健康得意嘅形象令佢成為「菓子系寫真偶像」嘅代表人物。2000年十八歲生日後佢開始拍裸體寫真，成為一時話題。當時佢嘅寫真集經網絡傳播，喺東南亞一帶嘅成人網絡社群引起熱潮，吸引大班網民做佢擁躉。


1996年，李天一喺北京市出世。早年佢先後喺北京海澱區中關村第三小學、中國人民大學附屬中學、美國沙特克聖瑪麗學院冰球學校讀書。4歲嗰時，李天一開始學鋼琴，師從中央音樂學院鋼琴教授韓劍明。5歲嗰時，李天一成為中華人民共和國申奧大使。


2011年9月6日晚黑，向海澱某社區門口，一對業主夫妻向開車拐入南門嗰時，被一部無牌寶馬同一部奧迪司機打，重嗌「誰敢打110」。經過核實，寶馬司機年齡21歲，無車牌，係李雙江忌子李天一。李雙江8日晏晝去醫院探傷者重含淚道歉。


今屆選舉改咗選舉制度，採用全新嘅類似比例代表制，全國分成廿三個區，選民響所屬區域參選名單到揀心水嘅候選人，可以揀多過一個人，全國一共二百二十六張名單，一千二百五十二人參選。制度被睇做幫到多黨政治，反對派亦踴躍參選，包括話選舉制度唔公平，響上兩屆杯葛選舉嘅穆斯林兄弟會屬下政黨伊斯蘭行動陣線。


雖然冇政黨杯葛，但係民眾反應冷淡，民意調查話，超過半數嘅受訪者話好可能唔會去投票，所以預料投票率會偏低。民眾唔願投票主要係覺得國會無能，超過八成人認為國會冇能力解決經濟問題、失業、貪污、地區安全之類嘅問題。


有評論話新選舉制度，係約旦民主改革又向前邁進一步，但亦有分析話，選舉改革表面上增強咗政黨力量，但實際上仍然對傳統部落勢力有利，屬於政黨嘅名單只係佔咗百分之六，屬於部落勢力嘅有百分之四十三，顯示改革力度仍然唔夠。


學習強國係由中共中央宣傳部主管，以中共總書記習近平嘅講話同思想為主要內容嘅理論學習平台，集新聞、即時通訊同社交網絡等功能於一身，包括流動應用程式同網站，喺2019年1月1號上線。「學習強國」個名係一語雙關，可以理解做「學習近平，將國家變強國」。


流動應用程式包含要聞、新思想、時政綜合等板塊，收錄咗大量習近平嘅講話同影音內容。另外仲包括黨史資料、紅色革命旅遊景點介紹、中國文化資料、學者課程同廣播電視直播等。呢個平台引入學習積分系統，用戶嘅日常操作，好似登入、閱讀文章、睇影片、發表評論同答題等操作會累積學習積分。


2019年3月底，學習強國APP下線咗學習積分排名功能，取消咗高效時間，並且降低咗每日最高可獲得積分。4月，積分排名嘅功能重新上線，新增全國總排名同實時排名嘅功能。新規則實行之後引起更多人抱怨，由於每人每日能夠獲得嘅積分減少，而好多國有企業、政府機構同事業單位依然對分數嘅要求唔變，規則嘅改變意味住每日要擺更多時間落學習強國。


中國共產黨官方傳媒《人民日報》話「學習強國內容權威、內涵豐富、特色鮮明，受到黨員幹部追捧」。根據中國官方傳媒報道，一啲中共黨員表示好中意呢款軟件，話可以通過呢款軟件了解到時事同各類方針政策，而通過積分排行榜嘅形式，可以激勵成績優秀嘅黨員繼續保持，亦可以激勵成績較差嘅黨員繼續努力，有利於調動黨員學習嘅積極性。


2019年2月，喺蘋果App Store中國區，學習強國app下載量登上第一位，但評分同評論功能被禁用、睇唔到。分析公司AppAnnie保留咗部分評論，其中有1星評價係「大家都係自願安裝嘅」，另外有1星評價係「呢個軟件太正啦」。


《紐約時報》認為呢個軟件係中國共產黨努力喺流動網絡時代進行宣傳嘅有效手段，同時指出呢款app收到嘅好多評價都係冷嘲熱諷嘅口吻。英國廣播公司嘅報道將佢形容做數碼版嘅《紅寶書》。中國社交傳媒喺2019年3月短時間入面出現大量有關學習強國嘅宣傳內容，話佢「有益更有趣」。


《紐約時報》報道話中國好多人將用呢個APP視為做愛國主義嘅表現，不過都有好多人認為呢個係官員強加嘅政治任務，係加強習近平個人崇拜嘅手段。《紐約時報》話呢個係習近平喺數碼時代加強意識形態控制、強化共產黨權威嘅努力。


土瓜灣天后廟係清朝光緒十一年由客家漁民籌建，建於當時嘅海邊，近當時嘅土瓜灣村旁邊。建廟時所鑄嘅銅鐘至今仍然得以保存。該廟喺1888年重修過，現存入口嘅門額「天后古廟」四字就係嗰時寫嘅。1860年代，嗰度有小村落叫土瓜灣村，當時可以由天后廟遠眺海心廟。


佢嘅早年教練生涯從執教印第安那州 Richmond 嘅 Earlham 學院開始，入職業教練後嘅哈里斯做咗湯尼薩爾科手下ABA聯盟猶他之星嘅助理教練。之後佢做咗休斯敦火箭隊嘅助理教練，喺尼薩爾科離開球隊後成為咗球隊主教練。


2022年猴痘大爆發係喺2022年5月4號開始喺英國爆發嘅猴痘事件。早喺2022年4月29日，一名英國居民喺有猴痘流行嘅尼日利亞旅行嗰陣出現咗猴痘症狀。呢個人跟住喺5月4號返咗英國，佢亦因為噉做咗呢次疫情嘅指示個案。


喺英國境內幾單第啲猴痘個案嘅來源重未知。但係，喺5月中旬，倫敦地區似乎有呢隻病嘅社區傳播。東北英格蘭同東南英格蘭亦有幾單猴痘個案，跟住喺英國國外亦開始有多單確診。5月18號起，歐洲、北美洲、南美洲、中東同大洋洲越嚟越多國家同地區都有人中咗猴痘。


雅 喺日本兵庫縣出世嘅日韓混血兒，係日本視覺系音樂人，最開始喺Due'le Quartz樂隊作為結他手同埋和音，隊Band解散之後作為獨立藝人做個人發展。2007年決定，同Yoshiki、Gackt重有Sugizo組成超級大Band叫Skin，佢擔任吉他手嘅位置。


反對台獨、藏獨、疆獨等分裂國家嘅意圖，反對外國勢力借機干預國家事務，支持中國共產黨以循序漸進嘅方式進行改革，肯定改革開放嘅成果，對一國兩制嘅實施情況感到滿意，反對以暴力方法發表意見同訴求，擁護社會嘅和諧同埋穩定，對國家逐漸崛起，中華民族富強充滿希望。


奶茶聯盟，係一個因中泰網絡罵戰而衍生出嚟嘅社交網路虛擬概念。呢個並唔係喺政治社會裏面具有實際功能嘅團體組織，主要指代2020年4月時泰國、臺灣、香港等幾個民間社交網路嘅友好聯盟，主要目標係互相聲援對方爭取民主、自由嘅社會運動。


Weetaya喺Twitter轉發咗寫到武漢肺炎嘅一篇文，班粉紅就集中咁湧到社交平台挑起罵戰，上腦話係台獨言論，引起泰國、臺灣、香港等多地網民相繼加入，共同對峙擁護北京嘅粉紅陣營。雙方主要係透過memes，喺Twitter交鋒。


中央通訊社響2020年8月18號翻譯路透社嘅報導中，台灣外交部發言人話台灣尊重奶茶聯盟對泰國政治情勢發展嘅評論同立場，但係台灣本身冇採取任何立場。而中國外交部發言人就話，支持香港或台灣獨立嘅民眾通常透過網路串通，呢啲唔係新鮮事，但佢哋嘅計謀絕對唔會成功。


呢條馬路從明朝開始一直到依家，佢都係成個廣東入面，最高級文教官署嘅一尐。其中喺明朝嗰陣起嘅提學道署、清朝起嘅學政署、民國嗰陣起嘅教育委員會同依家嘅廣州市教育局都喺教育路入面。呢度以前係一條嗌「觀蓮街」嘅巷仔同「書坊街」嘅北邊一部份巷仔組成嘅，不過到咗1932年，廣州市政府就將呢兩條巷仔拆咗，整咗條馬路出嚟，依家嘅書坊街係得返南邊嗰橛咋。


張本智和喺日本宮城縣仙台市出世，佢嘅父母都係前中國乒乓球運動員，阿媽曾經代表中國參加1995年世界乒乓球錦標賽。佢兩歲開始接觸乒乓球，小學時期就連續獲得全日本六個年級別嘅冠軍。2014年3月，得到日本乒乓球協會嘅邀請，全家除咗阿媽以外選擇歸化日本，此後開始代表日本參加國際賽事。


《大亨小傳》係一部1974年美國愛情電影，由Jack Clayton做導演，法蘭斯哥普拉寫劇本，改編F. Scott Fitzgerald嘅1925年英文同名小說《大亨小傳》。主演係羅拔烈福、Mia Farrow、Sam Waterston、Bruce Dern、Karen Black、Scott Wilson、Lois Chiles。


呢部續集響香港宣傳嗰陣，租咗一啲隧道巴士102號線，響車身上賣廣告。不過套片落畫之後，印有廣告嘅車，就派去行其他路線，於是乎，馬路上就見「113斑點狗」、「170斑點狗」、甚至「5B斑點狗」嘅廣告，變成笑話。


龐蘭度，全名蘭度·侯活·保羅，係一位來自美國肯塔基州嘅醫生同政治人。於2011年以共和黨人身份當選參議員，龐懷德目前喺美國參議院任職。此前佢係一名專業嘅眼科醫生，佢阿爸龐朗亦係醫生，做過美國德州眾議員。


龐蘭度一向俾人睇成係茶黨運動嘅支持者，重對聯邦儲備系統成日有嘢講，佢反對美國國家安全局成日向美國公民嘅大規模監控行爲重擁護裁減政府支出同埋稅收。佢將自己講成係百分百支持生命權，重響推動保障平等生存權益方面嘅條款方面盡咗力嚟立法。


紡織碼頭係廣州一個客運碼頭，喺海珠區嘅濱江中路嗰邊，喺1964年起，佔地面積差唔多有130平方米咁大。呢度有過江渡輪可以去到天字碼頭嗰邊。呢條碼頭凈係畀海珠區住嘅人嚟過河用。其中喺2012年底到2013年中嘅海珠橋維修期間，呢個碼頭嘅人流都幾旺下。


「噯！呢個冇信心嘅世代呀！」係耶穌對門徒嘅感慨，因為後嚟耶穌直接斥責門徒信心唔夠。門徒嘅失敗係因為對自己嘅成功缺乏期望，而且自己都唔知，所以奇怪點解冇能力。相比之下，男仔嘅阿爸自知信心唔夠。耶穌確認信心嘅能力，若果能夠有信心，凡事都有可能。


意大利預定響今年十月就修改憲法，收緊參議院權力舉行公投，有人話係總理倫齊賭上政治前途嘅一場大型賭博。而倫齊唔認為今次地方選舉係反映民眾對政府修憲嘅不滿，重申修憲有利穩定意大利政治。佢又話唔理地方選舉結果係點，佢都唔會落台。


婚禮喺風俗上固然重要，而舊約同猶太傳統「婚筵」更係彌賽亞時代嘅象徵，同神國嘅象徵。迦拿係離拿撒勒以北九哩嘅一個鄉村小鎮，按照猶太律法，處女嘅婚禮要喺禮拜三舉行，婚後要開放新居一個禮拜，一對新人戴冠冕、着禮服，接受親友祝賀。


耶穌回答馬利亞嘅話「母親」原文作「婦人」。約翰福音係唯一冇指出耶穌阿媽個名嘅書卷，耶穌喺呢度開始傳道事工，同喺十字架上完成救贖大功，都稱呼佢阿媽做「婦人」，喺當時呢個表達係極具尊重嘅，而唔係不敬嘅意思，另外表示佢要脫離世上父母對子女嘅權柄，而開始接受天父差派嘅傳道事工。


《粉紅豬一家親》係英國卡通片，由Entertainment One同Astley Baker Davies製作，角色大多數動物擬人。佢英文本名Peppa Pig，亦都係主角名，豬女細蚊來。唔同地方有唔同唐字名，香港傳統上叫《粉紅豬一家親》，臺灣叫《粉紅豬小妹》，大陸叫《小猪佩奇》。


主角一家，主角加豬爸、豬媽再加細佬佐治。有返遊戲班，先生同書友，都係哺乳動物，有十零種。有時會加上角色父母加祖輩。亦有其他哺乳動物做其他角色。另外有少量以蔬菓做角色，如薯仔先生。故仔有時突顯動物習性，如豬就玩泥漿，兔食紅蘿蔔咁。


片中唔少顛倒現實，顛倒男女，着力消除男女刻版。如義務消防隊為幾個亞媽。如兔女士萬能，全職，有無數工份，甚至去揸直升機救人。豬爸有大肚腩，畀個母女取笑。個女成日笑亞爸蠢，然而豬爸好似聖人咁，無論乜都包容，一笑置之。


紅警司，全稱係廣州紅色警備司令部，尾歸入紅聯就改叫廣州紅色革命造反聯合指揮部警備司令部，係文革陣廣州度部分運動參與者自己開搞嘅一個自治組織，照時代術語嘅歸類就係「造反組織」。而嗰時候屬於中國解放軍嘅廣州警司，相對咁就被叫做咗黑警司。


紅警司係由嗰時一個叫紅旗造反派嘅團體所主導設立，理論上係要擔負起陷於癱瘓嘅廣州社會治安、保衛、交通等職能。司令由公安紅旗派嘅頭領、原八處幹部劉沛良揸旗。副司令就由廣鐵嘅溫仲其、體院嘅吳之偉、「八.三一」黃意堅等擔任。


而紅警司喺運動期間，同其他社團組織相互「串聯」，短時期營造咗一種「武裝的群眾專政」狀況，唔少嘅工業、商業、交通、財政同市管嘅大權從而被「造反派」攞到手，而呢陣時郊區好似石井、沙河、新窖、鶴洞、黃埔等地嘅農業大權，亦被「農民造反派」控制咗。


1967年8月發生咗多起流血事件，紅警司就偵查咗當中一個綁架殺害幾名鐵路中學造反派學生嘅血案，發現一名叫張金貴嘅人有殺人嫌疑而收押咗佢。時紅警司司令吳之偉同意咗王希哲嘅意見，暫唔處決張金貴。但引起咗鐵路中學等擁有武裝嘅造反派學生不滿。


1967年8月17號下晝，啲紅警司所屬社團嘅代表喺廣州機場，集隊準備到北京嘅時發生咗槍戰，嗰時候認為係警司做嘅事幹，就將廣州警司嘅政委羅興洲扣押埋，仲帶咗到北京隨身軟禁。喺會見周恩來嘅時候透露過軟禁嘅事，嗰時周恩來未有要求放人。


而周恩來對紅警司有意取代公安同警司嘅傾向，係默許嘅。到咗八、九月間發生咗「武漢事件」之後，毛澤東改變咗態度，喺九月初發出「九五命令」，形勢變成要恢復警司嘅執法權力。封存啲武器嘅時候仲有唔少人唔肯放手，收尾軍訓團催促將啲槍枝彈藥裝車， 插埋彩旗同標語，敲鑼打鼓咁送到去梅花村軍區指定嘅交槍點。


1968年1月24號，周恩來、康生、陳伯達、江青、葉群、楊成武、姚文元、黃永勝等人喺接見湖南嘅群眾代表嘅時候，宣佈咗「湖南省無聯」係「反革命組織」。湖南群眾運動領頭嘅楊曦光，同時被扣上咗「反革命分子」嘅罪名而收監，老竇楊第甫就被株連逮捕，老母喺被人批門後自殺咗。


到1968年7月尾貫徹中央兩個佈告後，部分群眾代表開始被批鬥同收押審查，代表嘅身份係名存實亡。 到咗秋天廣東省各級革委會相繼成立咗，群眾組織啲山頭就陸續咁被剷除，省革委仲針對所謂嘅「5.16 反革命集團」發起猛攻。


迪恩考特球場喺位於英格蘭西南部多實郡度假小鎮般尼茅夫嘅一座運動場，主要用嚟足球比賽，係英超足球會般尼茅夫嘅主場球場。先前叫「健身第一球場」， 喺2011年將冠名權賣畀「舒沃汽車集團」而改做「舒沃球場」。


2021年香港選舉委員會界別分組選舉會喺2021年9月19號投票，係香港實行香港國家安全法之後嘅第一次選舉委員會選舉。選出嚟嘅委員可以喺2021年嘅立法會選舉選出40席議員同埋喺2022年嘅特首選舉入面投票。


港區人大同政協喺第五界別有190個當然席位，佢哋如果參選其他界別，都會成為當然委員，變相自動當選。以金融服務界為例，呢屆有18人參選爭17席，由於身為全國政協嘅朱李月華已經預先喺呢個界別登記咗，會扣起1席選舉產生嘅席位，所以其餘17人就要爭剩低嘅16席。


第二界別有好大嘅改動，加入咗唔少當然委員同由團體提名嘅席位，選舉產生嘅席位就減到一半都冇，另外有啲界別合併咗，或者由第三界別搬過嚟，有組別甚至被改動到面目全非，例如資訊科技界。一系列嘅改動被認為係針對住民主派票倉而嚟，務求將民主派可以攞到嘅席位縮到最少。


第四界別主要改動係將原本屬於民選嘅區議會席位畀咗由政府委任嘅分區會、滅罪會同防火會，改動嘅主要原因被指係泛民主派喺2019年嘅第6屆香港區議會選舉大勝，意味著原先選委會入面嘅118席區議員席位會畀泛民主派攞嗮，到時泛民主派嘅選委會嘅影響力就會大增。


喺選舉之後，大公文匯傳媒集團旗下嘅點新聞進行網上民調，問及公眾對選舉嘅睇法，又聲稱超過95%網民正面評價呢次選舉。但係選項入面除咗一個『其他』之外，其他選項都係正面評價嘅選項，結果被香港民意研究所嘅鍾劍華教授喺社交媒體質疑。


西街，係香港上環一條路，喺太平山街同荷李活道之間，係條山坡斜路街道，長約莫80米，上面盡頭係卜公花園，下面盡頭係樂古道。呢條街嘅樓多數係1960年代起，當中西街45號地舖「光華印務公司」，係香港而家唯一留低用鉛字粒排版嘅活字印刷公司。


捐山窿公園係香港一公園同遊樂場，喺西營盤豐物道，香港島西北岸，維多利亞港海皮，就近西區海底隧道天橋馬路出入，亦近西區副食品批發市場，就喺豐物道停車場側跟，西面同中西區海濱長廊相連。佢沿海東行，可去到中山紀念公園。


園中有石屎渠做成兒童遊樂場，畀細蚊捐來捐去，故名捐山窿。舊時公共屋邨兒童遊樂場常見。實質亦參考自二十世紀七十年代石籬邨，有類似遊樂建設。而設計者皆係香港學生同後生設計師。另外亦有貨櫃做屋，用來展覧同遊樂，一共四個


《中華掠影》係香港電視廣播有限公司無綫新聞新聞及資訊部製作嘅新聞節目，報道中國大陸同台灣相關嘅新聞，內容大多來自當地電視台片段。呢個節目有三個版本，其中一個喺無綫新聞台嘅獨立節目，另一個喺《香港早晨》其中一個環節，而神州新聞台喺普通話版本。


古者彜有冉。爵有玷。即今俗稱臺琖之類也。然臺琖亦始於盞托。托始於唐。前世無有也。崔寧女飲茶。病盞熱熨指，取楪子融蠟象盞足，大小而環結其中，寘盞於蠟無所傾側。因命工髹漆。為之寧喜。其為名之曰托。遂行於世。


2013莫斯科勝利日閱兵喺2013年5月9號響俄羅斯莫斯科嘅紅場舉行，紀念納粹德國響1945年投降，第二次世界大戰歐洲戰場正式結束68週年。呢次閱兵係第一次由俄羅斯陸軍總司令Vladimir Chirkin同國防部長朔伊古共同主持。


《Born This Way》係美國歌手Lady Gaga嘅一首歌，亦係佢第2張同名錄音室專輯入面嘅主打單曲。呢首歌係Gaga同Jeppe Laursen創作，同埋Fernando Garibay同DJ White Shadow一齊監製。


1989年4月，張松英籌募資金，赴杭州承包運營杭州湖墅書畫社，為畫院嘅建立奠定基礎。1995年，喺杭州湖墅書畫社嘅資助下，大震國學喺西湖孤山文瀾閣成立，作為畫院嘅前身，映照南唐朝廷喺李渤隱居處設立廬山國學，後興盛為白鹿洞書院之佳事。


1997年，大震國學與大震畫廊搬離孤山，同拱墅區政府合作，並入與杭州湖社書畫社。同年，杭州湖墅書畫社機構重組，設立杭州梅蘭書畫社。2002年5月，原西湖孤山大震國學、杭州湖墅書畫社及杭州梅蘭書畫社正式合併，以杭州古稱武林為名，重組為武林書畫院。


天下制裁集氣大會係2020年1月12號下晝一次反逃犯條例修訂集會，喺中環愛丁堡廣場搞。呢次集會由「民間集會團隊」搞，主題係爭取盡快落實政改，如果唔係就會呼籲國際社會制裁香港，同時為下個禮拜原定嘅大遊行造勢。


集會以「立即民主政改，否則天下制裁」做主題，並希望政府快啲回應「實現真普選」訴求，事前亦攞到警方不反對通知書。集會申請人劉頴匡強調，特區政府要喺呢一年實施政改，喺呢年立法會選舉入面實現無功能組別同無政治篩選嘅選舉，唔係就會呼籲國際社會對香港作出制裁。


集會有嚟自加拿大、美國、澳洲同法國等地嘅抗爭者發言，包括外國留學生同埋移咗民嘅港人。佢哋話自反修例運動開始以嚟，一直喺外地透過遊說國會議員、喺大學搞學術交流、搞遊行集會、整連儂牆等唔同方法，去爭取支持。


香港眾志成員黃奕武話，曾經向歐洲人提出消費嗰時應該考慮中國貨嘅生產過程有冇良心，又話德國同中國訂立嘅貿易條例有需要改變。香港眾志秘書長黃之鋒同埋青年新政召集人梁頌恆都以台灣已經達致一人一票民主選舉做例子，期望香港人最終都可以選出屬於自己嘅特首同立法會。


媽祖塑像係澳門一座塑像，喺疊石塘山上面，1997年落成，19.99米高，連基座總高度近30米，造價逾870萬澳門幣，由澳門畫家梁晚年設計，喺北京曲陽縣塑造，總重量逾七百噸。嗰個塑像呈現中國唐代女性形象，因以漢白玉塑成，故全身純白，且面向澳門半島，寓意爲澳門賜福祛難。


2016年1月，中共中央總書記習近平主持中共中央政治局常委會嗰陣，將毛澤東時代嘅黨領導一切重新作為一項政治原則。2月19號上晝，習近平對人民日報社、新華社、中國中央電視台進行調研，中央電視台打出「央視姓黨，絕對忠誠，請您檢閱」嘅標語歡迎佢。


冼漢迪喺香港土生土長，小學、中學都喺香港就讀，之後去咗美國卡內基梅隆大學讀書，同修電腦科學、數學、工商管理三個學士學位，之後喺史丹福大學攞到雙碩士學位。之後，佢去咗投資銀行進行併購、上市工作長達十二年。


故事發生喺1930年代，闊少劉誠帶住幾名鄉間兄弟到省城開辦藥店「仙草堂」。正當生意上咗軌道，突然一場大火燒晒成間藥店，眾兄弟一個個被大火奪去性命。而放火嘅真兇就係劉誠最信任嘅助手彭四。彭四為咗謀奪劉誠祖業，去誣陷劉誠放火殺人，令劉誠成為兇手。


」條繩竟然斷開，劉誠於是逃脫，同小芊返咗家下。但祖屋已荒廢，劉妻小惠終日坐住唔郁，個女靈芝行為詭異，成日點着犀牛角蠟燭行動。一日，一個男子嚟劉宅搵劉誠，靈芝唔肯告知劉誠下落，男子留低一個地址，交代靈芝轉達劉誠。


劉誠送小芊到碼頭上船返省城，咁啱遇到返鄉下嘅彭四，劉誠於是一路跟蹤，竟然發現彭四告訴鄉人劉誠放火燒死一齊去省城打拼嘅同伴，劉誠怒火中燒，衝上前想教訓彭四，但連揮數拳都穿過彭四身體，佢先至明白自己已經死咗。


當晚劉誠依照字條搵到日前搵佢嘅男人，竟然係佢嘅劊子手，佢至知原來嗰時劊子手第一刀先將佢嘅魂魄拍離身體，令佢能夠脫離束縛返鄉下。呢個時候小芊返到仙草堂遺址，俾水缸裏面嘅紅衣女子拉入水缸，小芊極力掙扎後驚醒，至知道原來嗰日退庭後，佢失足跌落路上坑洞，就一直昏迷，但因為屋企人確實喺仙草堂水缸發現蘇絲遺體，令佢確信昏迷期間所經歷嘅嘢係真嘅。


劉誠由劊子手口中得知自己喺陽間徘徊嘅日子無多，就教個女靈芝煎葯畀小惠食，點知竟然因此得知原來佢老婆喺佢死前數日就自殺死咗，女兒亦喺佢返屋企嗰日就知佢已經唔喺人世，至會點犀牛角蠟燭以便見到死咗嘅阿爸阿媽。


雜誌掂到好多唔同主題，有政治、經濟、商業、科技、社會同文化唔同主題。不過佢中響亞洲，尤其係東南亞同大中華區。佢分析區內容金融、商業同工業發展，希望可以透過收集新聞同各方意見，改善亞洲現狀。佢因為咁贏得聲譽。


國家氣象中心喺8月22號朝早10點發布颱風藍色預警信號。之後喺23號朝早10點改發颱風黃色預警信號。25號夜晚6點，中央氣象台改發颱風橙色預警信號。因為巴威接近，國家防總决定喺8月25號12點啟動防範颱風Ⅳ级應急響應。


2018年十一遊行，係由民間人權陣線喺2018年10月1號發起嘅遊行，遊行以「拒絕危城」同「沒有安全國家，談何國家安全」為主題，要求徹查沙中綫問題。遊行隊伍下晝三點喺銅鑼灣東角道起步，遊行至公民廣場。


民陣宣布有1500人參加遊行。差佬話遊行高峰有1250人。另外，香港民族陣綫同學生獨立聯盟等主張香港獨立嘅組織下晝兩點半亦喺灣仔修頓球場近盧押道集會，其後一度同途經嘅民陣隊伍合流，參與遊行。佢哋喺軍器廠街電車站對出近中港大廈嘅一段行人路停低，並向其他遊行人士講解港獨理念。


學生獨立聯盟、香港民族陣綫同埋學生動源，下晝兩點半喺灣仔修頓球場近盧押道集會，高舉港英旗及香港獨立旗幟，又揮動多支香港獨立旗幟，並高呼「香港獨立 拒絕沉淪」。其間10幾個「愛護香港力量」嘅成員舉起「這裏就是中國」標語，質疑支持港獨嘅人用乜原因申請集會，斥責差佬保護港獨分子。


並指罵集會人士「食屎狗」、「蘿蔔頭」、「英國狗」、「獨狗」、「港獨係無自由嘅」，而學獨聯成員回應「支那人滾回大陸」。差佬架起鐵馬，分隔雙方，並呼籲在場人士保持克制，「不要做破壞社會安寧行為」。反港獨人士撕爛「Free HK」同「中國治下 香港資產 不受保障」標語，支持港獨嘅人質疑反港獨人士刑事毀壞。


學生獨立聯盟召集人陳家駒表示，六年前「十一黨慶」所發生嘅南丫海難，至今死難者家屬仍然沉冤待雪。佢又回敬愛港力成員嘅指罵行為「影衰你哋政權，影衰你哋光榮嘅中國人身分」，呢班「愛國人士」以粗言穢語辱罵同佢哋意見相左嘅人，同中共呢個土匪政權一脈相承。


到下晝四點幾，遊行隊伍已經到達金鐘政府總部外面，有一個示威者舉起寫住「香港唔獨　實變大陸」嘅標語。行政署保安同差佬就話行政署覺得示威物品唔合規定，唔俾示威者入公民廣場。其餘遊行人士不滿，包括本土派、港獨派及香港眾志等政團人士。


民陣對於行政署突然亂添紅線，臨時唔畀被視為有「港獨」內容嘅示威標語入公民廣場，並因此搞到有唔愉快嘅爭執事件，民陣對行政署嘅決定表示不滿，認為呢個決定冇法理基礎，更加係侵害市民嘅政治表達權利同示威權利。


公園完工開放後一直都搞收費，重喺1997年翻新過。2005年因為廣州地鐵坦尾站嘅施工而封咗東園，留返西園繼續開放。雖然2009年7月1號，公園正式免費對外開放，但東園一直起住圍牆而冇繼續開放，直到2020年11月先至拆除圍牆，2021年1月底完成改造兼開放埋東園範圍。


太平洋麵包樹，舊稱麵包樹，又叫羅蜜樹、馬檳榔、麵磅樹，英文系國家又叫breadfruit，係桑科菠蘿蜜屬嘅四季常綠大喬木。原產馬來半島同埋波利尼西亞，後來因人類傳播而分佈到波利尼西亞、印度南部、加勒比地區等熱帶地區。


洪聖古廟係清代兩進三開間式嘅建築，兩進之間嘅天井起咗香亭，廟宇左右兩邊各加咗廂房，前殿嘅屋脊同天井左右兩邊走廊嘅牆上，都有造工精巧、歷史悠久嘅石灣陶塑裝飾。另外廟前面楝咗兩支20呎高劃咗龍形圖案嘅木柱，當地居民叫佢做龍柱，用嚟擋煞。


新蘭斯敦路球場，又叫做英傑華球場係愛爾蘭首都都柏林嘅一座大型多用途球場，可以容納51700名觀眾。新蘭斯敦路球場係全愛爾蘭橄欖球隊同愛爾蘭國家男子足球隊嘅主場，亦都係愛爾蘭島唯一一座歐洲足協頂級球場。


新蘭斯敦路球場係喺已經拆咗嘅舊蘭斯敦路球場嘅原址上面起嘅。之前，愛爾蘭足總曾經先後兩次計劃喺都柏林郊外起一座新球場，包括「愛爾蘭電訊公園球場」同「愛爾蘭大球場」，但係兩項計劃都胎死腹中。之後，愛爾蘭足總同共享主場嘅愛爾蘭橄欖球總會商量之後，決定拆除當時由愛爾蘭橄欖球總會所有嘅舊蘭斯敦路球場，再喺原址上面起一座新球場。


潘清簡喺1796年11月11號，邊和省嘅一個小村莊入邊出世。佢阿爺潘清熠來自中國福建漳州府海澄縣，阿爺係明朝忠臣，由於唔肯臣服清朝而流亡越南，去到平定省。潘清熠喺當地娶越族女子黃氏學做老婆，重生咗個仔，叫潘清彥，亦即係潘清簡嘅老竇。


去到大明洪武三年，即一三七零年，知縣吳忠同訓導李昕，喺東城入便。番禺學官自始就係番禺縣嘅縣學，有拜孔子嘅文廟。學官後尾燒毀，到咗十三年，即係一三八零年又重修，之不過最尾又係燒咗。大清佔領省城之後，仍奉舊制，當時地埗叫惠愛大街，近城嘅大東門，側邊就番禺縣衙，而無幾遠係貢院。


乾隆十二年，即一七四七年，同道光十五年，即一八三五年，都有重修。一九零六年，改爲八桂中學，係番禺中學堂之一。中華民國惠愛大街改叫惠愛東路。民國十五年，即一九二六年，大部份租過畀毛澤東等人，搞農民運動講習所第六期。


中華人民共和國喺一九五零年佔領廣州。爲咗紀念中國共產黨史迹，一九五三年七月，番禺學官改成廣州農民運動講習所舊址紀念館，工人四百幾人，整咗一年，一九五四年七月十五號開放。呢次改館，學宮大受破壞，面目全非。


《再創世紀》，係香港電視廣播有限公司、愛奇藝同中國廣播影視出版社合作拍攝製作嘅時裝商戰電視劇，由郭晉安、周勵淇、林文龍、楊怡、鍾嘉欣、袁偉豪同周柏豪領銜主演，並由王振、余芷慧、潘志文、胡楓、鄧佩儀、湯洛雯、林嘉華同陳自瑤聯合主演，監製關樹明。


聖言會係一個國際性天主教傳教修會。1875年由楊生神父創立。該會原自德文地方，世界各地都有傳敎。舊時傳敎，以家下嘅中國山東、阿根庭、巴布亞新畿內亞、多哥等地爲主。因爲喺中國山東傳敎進取，亦係義和團之亂嘅起因之一。


長期以來，方濟各會嘅神父們無法在這一地區傳教。坡裡莊嘅100多名教友幾乎就係新教區嘅全部成員。然而富於進取心嘅聖言會克服了種種阻力，終於在這一個地區打開了局面。在曹州教案以後，得以將主教座堂建造在兗州府城，並擴展到青島附近嘅4個縣。


《是何嬰孩》係一首聖誕歌，調寄《綠袖子》，但係因為要配合歌詞，旋律同《綠袖子》有小小唔同，英文歌詞係英國詩人 William Chatterton Dix 喺1865年左右寫，首歌出現喺1871年出版嘅 《Christmas Carols, New and Old》，而將舊曲新詞編埋一齊嘅相信係有份編爾本歌集嘅英國作曲家 John Stainer。


史學史以研究歷史學嘅發展過程為主。唔同時代入面嘅歷史學，反映相異時代嘅歷史觀，呈現人類思想史嘅發展過程。人類歷史上各個時代記錄嘅歷史，反映咗當時啲人嘅思想觀念，作者嘅觀察、寫作形式、偏見、對歷史事件嘅解讀等。


《叛亂者·強權終結》係一部2015年嘅美國反烏托邦科幻動作電影，由Robert Schwentke做導演，改編Veronica Roth嘅2012年小說《Insurgent》。套片係2014年《分歧者·異類叛逃》嘅續集，同埋係「分歧者電影系列」嘅第2部電影。


唐文宗逝世，宦官仇士良擁立潁王李瀍為帝。李瀍封李德裕為相。李德裕執政之後，推行「政歸中書」政策。逼到仇士良唔可以唔落個政治舞台，向武宗「告老還鄉」。從始宦官失寵，直至李德裕俾宦官廢除。李德裕同武宗嘅勤政使唐朝恢復元氣，會昌中興起。


其實呢條馬路喺清朝嘅康熙年間起好嘅逢源東街。喺同治同光緒年間，由於西關地區嘅紡織業同商業發展得好快，搞到多寶嘅住宅區同逢源嘅住宅區都開始出嚟，而逢源東街同西街、正西街嘅街道生意都越嚟越旺。而距離逢源嘅住宅區冇幾遠嘅泮塘，之前係一笪農田嚟嘅，入面有好多園地響度。


呢套戲延續住《最佳拍檔》系列嘅素材，講述一個機智保鑣聯同一個烏龍神探，加上惡死差婆一齊大破海外黑幫喺香港犯罪嘅故事。呢個系列嘅特別之處係可以喺港產片裏面欣賞到好有質感，會郁又會噴火同埋射飛彈嘅機械人，又會用上一啲遙控嘅模型，好似車、船、飛機直升機……等嘅道具嚟加強先進科技嘅效果，以當時嘅香港電影制作角度嚟睇，呢啲特技已經足以畀到人嘆為觀止嘅感覺。


第二代流動通信技術，簡稱2G。相對於前一代直接以模擬訊號嘅方式進行語音傳輸，2G流動通訊系統對語音係以數碼化方式傳輸，除咗有通話功能之外，某啲系統引入咗短訊功能。喺某啲2G系統中都支持資料傳輸同傳真，但係因為速度太慢，只適合傳輸量低嘅電子郵件、軟件等資訊。


無人機械，泛指啲冇人搭嘅機械。通常用遙控、導引或自動駕駛嚟控制。可以用喺科學研究、場地探勘、軍事、休閒娛樂等用途。無人機械分好多種，可以喺天空、水底、陸地、太空度運作，而依家最常用嘅無人機械就係無人機。


埋口係人整親之後表皮組織再生、傷口嘅肌肉會同皮膚都生返埋一齊，唔再有裂開嘅部份嘅自然過程。正常嚟講，皮膚嘅表皮同真皮存在喺一個平衡嘅狀態，以做到一個處理傷口嘅屏障。埋口基本過程包括止血期、炎症期、增生期、成熟期同重塑期。


」耶穌用口水同泥混合抹喺盲人嘅眼蓋上，只係畀佢一個外證，並唔係秘方。西羅亞池係猶大王希西家挖溝引基訓河水入耶路撒冷城嘅一個池，象徵上帝嘅供應同看顧，「西羅亞池」意思係差遣者嘅池，盲人去洗眼就睇得見，象徵人睇得見嗰位差遣者嘅嚟到，亦突顯出耶穌係「世界之光」。


山東快書係一種說唱曲藝嘅曲種，發源喺中國山東省魯中南同魯西南地區。山東快書嘅唱詞基本上係七字句嘅韻文，穿插一啲過口白、夾白或者較長嘅說白。風格生動鬼馬兼表情誇張同節奏快，最多人用嚟演說英雄人物除暴安良嘅故事。


關於山東快書起源有兩個講法，一個係話清朝咸豐年間一個喺山東濟寧嘅藝人叫趙大桅，佢改編咗當時著名山東大鼓藝人何老鳳嘅「捽韁腔」，之後又用梨花大鼓做擊節樂器﹐就形成山東快書前身「武老二」。又有人話係山東落子說唱武松故事演變而成。


到咗今日，係桂多嘅信裏頭中可以推算到《辨及微芒》大約係1025年至1026年間寫嘅，信中提都到寫本書嗰時，佢已經三十四歲。桂多早期喺位得里亞海岸嘅Pomposa Abbey修道院做修士。佢好清楚歌唱嘅人好難記得所有格里高利聖詠啲複雜唱段，所以發明咗六聲音階體系，主要係為咗方便學唱聖詠而設計，畀每一個音一個唱名，唱名分別係 ut、re、mi、fa、sol、la，由G、C、F開始可以分別構成三種六聲音階，其中F六聲音階需降低B音先可以滿足六聲音階嘅結構要求。


重有所謂「桂多手」幫記憶嘅方法，教師可以用右手指住左手張開嘅各關節，就好便利咁唱出對應自然音階嘅各個音，讓歌唱者喺短時間內學會每首聖詠。「桂多手」好快就傳遍意大利北部各地，及後規多總結同發表嘅四綫譜，即而家五綫譜嘅前身。


之後佢又發明新嘅教學技術與記譜法，包括音符加上符桿及Solfeggio嘅第一節，首六個樂句開始嘅音節之中分化開嚟)。呢啲記譜法早係佢喺Pomposa嗰時嘅著作裏頭已經提到，但大約喺1030年寫，有關文替聖歌嘅著作已經失傳。


臺灣居住正義，是指台灣對於高房價無法保有自由居住權所進行的相關運動。最早發生於1989年「無殼蝸牛運動」，但隨著房價持續不合理高漲也引發民眾對於政府體制的不滿。近年，呢個社會問題亦繼續有唔同政黨關心。


時代力量一直關注台灣樓價問題，2022年底曾經提出《平均地權法案》同埋《租賃住宅市場發展及管理條例》，但被民進黨黨團阻擋，之後時代力量立委邱顯智就批評，民進黨係因應建商嘅聲音，而在意限制建商囤房條款，亦唔肯採取稅務改革，反而一直採取補貼政策，無法解決問題。


喺2023年6月，佢地公布一項民意調查指出，有77%民眾支持開徵「空屋稅」，希望政府盡快落實。喺2023年10月，時代力量黨團提出多屋重稅、出租免徵、偏鄉免計三大原則，以求精準打擊到真正嘅囤房閒置房屋大戶，落實居住正義。


2015年3月20號嘅日食係一次日全食，發生喺世界協調時間2015年3月20號，因為月亮穿過太陽同地球之間，本影掂到地表而令到嗰笪地完全冇陽光，而形成日全食，同時喺本影兩側數千公里嘅半影範圍入面遮住少少陽光，形成日偏食。


今次日食開始嗰陣，月亮嘅本影喺格陵蘭以南嘅大西洋海面掂到地球，然後一直向東北郁，經過北大西洋同北冰洋。只有法羅群島同埋斯瓦爾巴先有日全食。咁啱得咁橋，今次日食嘅全食帶喺北極點度完，而嗰日咁啱係春分，即係北極點由有成半年咁長嘅極夜入到去跟住嗰半年極晝嘅日子，所以日全食令極晝開始幾粒鐘之後，短暫噉樣冇咗幾分鐘嘅太陽光。


《守護神傳奇》係一部2010年美國、澳洲合拍嘅3D奇幻動畫電影，由薩克薛達做導演，改編Kathryn Lasky嘅《Guardians of Ga'Hoole》小說系列。配音演員係Jim Sturgess、Hugo Weaving、Joel Edgerton、Abbie Cornish、海倫美蘭、Geoffrey Rush、Emily Barclay。


主角小鈴係一個嚟自高知縣田舎町嘅17歲女高中生，自細中意唱歌嘅佢，因為阿媽嘅死而封閉自己，變得唔再唱歌，同老豆嘅關係亦因而變差。直此有一日，佢響老友小弘嘅介紹下，加入有成50億人嘅虛擬世界「U」，以女歌手「Belle」呢個身份出道。


海冰就係海水凍到結冰。冰密度抵過水，所以會浮喺海面。海冰佔地球表面積 7%，佔海面積 12%。海冰集中喺南北兩極。由於風、水流同溫度嘅互相作用，海冰變得好快，有各式各樣嘅冰類型同特徵。海冰同冰山，冰川跌落海嘅冰唔同。


日本氣象廳指出，爾次地震係一場逆沖型地震。喺爾次地震入面，大阪府、京都府、滋賀縣、兵庫縣、奈良縣有明顯震感。日本氣象廳喺大阪府北部觀測到最大震度6弱。地震造成震區至少5人死亡、423人受傷，幾萬間民宅停水停電。


1990年，以高橋一雅名義發表處女作《鬥輝王之鷹》。1991年同樣以高橋一雅名義發表《天燃色男兒BURAY》。1996年，筆名改為高橋和希，《遊戲王》連載開始。由《遊戲王》衍生出來嘅交換卡片遊戲隨後席捲市場。


喺2021年5月8號，《週末澳洲人報》披露咗一份2015年嘅文件，係中國流行病學專家徐德忠同曾參與抵抗SARS嘅醫學博士李峰一齊撰寫，據稱係中國軍事教材專書嘅《非典非自然起源和人制人新種病毒基因武器》，當中提到點樣將SARS冠狀病毒武器化，同埋預測第三次世界大戰將以生物武器形式出現。


HIGHLIGHT係南韓一隊男子歌唱組合，原本團名叫BEAST。而家成員有尹斗俊、梁耀燮、李起光、孫東雲，首張迷你專輯《Beast is the B2ST》喺2009年10月14號發行，2009年10月16號正式出道。


花國偉係一個不務正業、花天酒地嘅酒樓太子爺。有一日，佢遇見謝玉霞，一見鍾情，於是求佢老豆俾佢打理酒樓，借意親近玉霞，終打俾佢追到玉霞。點知國偉婚後故態復萌，於是玉霞諗計呃咗國偉啲錢想保住花家嘅產業。國偉冇哂錢之後決定發奮做人，最後都得到玉霞原諒。


《上岸的魚》係2017年臺灣電影，由賴國安執導，鄭人碩、曾珮瑜、白潤音、陳慕義、瑤涵沂主演。喺2017年多倫多國際影展舉行世界首映。並入選漢堡影展、聖地牙哥亞洲電影節、聖塞瓦斯蒂安國際電影節新導演競賽單元，同巴西第41屆聖保羅國際影展主競賽單元。


努力工作嘅浩騰同老婆雅紀，雖然都好忙不過都好幸福。浩騰經營老豆嘅水煎包店，雅紀就喺房屋中介公司返工。有一日，佢哋個仔怡安同老師提起佢「以前嘅屋企」、「以前嘅爸爸媽媽」，竟然連全名同住址都講得一清二楚…。


雅紀認為個仔重存有前世嘅記憶，浩騰就擔心佢個腦有問題，兩個為咗呢件事發生爭執。就喺呢個時候，浩騰嘅老豆出咗意外，生活重擔更加雪上加霜。雅紀不滿浩騰總係唔理佢嘅感受，壓抑嘅情緒終於爆發，為成全浩騰做個孝順仔，佢帶住怡安離開呢個屋企…。


就喺雅紀忙緊工作嘅時候，竟然發現個仔怡安越嚟越怪異，甚至有時會離家出走，要去搵佢「以前嘅爸爸媽媽」。為咗搵出原因，雅紀決定同浩騰一齊去搵怡安口中所講「以前嘅屋企」。但係佢哋係唔係真係搵得到？怡安所講嘅嘢都係真嘅？


米高卡尼，全名米高奇雲卡尼，係美國夏威夷州檀香山市人，佢係一位超級神童。喺佢17歲嗰陣，因為入咗學院度做咗老師去教書，成為成個美國啲人猛咁討論嘅話題。佢因為8歲就入咗大學，而俾健力士世界紀錄大全列為世界上最後生嘅大學生。


就係噉，佢就即刻保送到加州奴華圖市入面嘅聖馬連高中，佢凈係喺高中學咗1年就畢咗業。嗰陣時佢先至得6歲。結果1990年就俾加州所挪馬郡嘅聖達羅沙初級學院錄咗佢入去讀咗2年，米高卡尼8歲就攞到地質學嘅副學士學位，俾健力士世界紀錄大全列為世界上最後生嘅畢業大學生。


米高卡尼喺14歲嗰陣，就喺中田納西州大學以生物化學嘅碩士學位畢業，佢寫嘅118頁紙嘅畢業論文入面就講咗同胸苷磷酸化酶嘅同位素動能反應特效。喺探索方面，佢關注緊原子合成嘅糖基轉移酶嘅活躍性。之後呢個紀錄寫入咗健力士世界紀錄大全入面，佢係世界上最後生嘅研究生，但係，佢嘅「世界最後生嘅碩士」俾印度嘅達他格阿華他督斯打破咗。


西田光1988年出道。1980年代尾係日本偶像純情派歌手，陽光女孩嘅健康形象，歌影視三棲嘅女星。間中會做節目主持，因為喺美國長大嘅關係，佢出晒名講英文嘞嘞聲，成日派去做翻譯員接待或訪問外國名人、明星。


2001年8月16號，Fans club生日會上宣布下年同圈外男友，電氣機械會社勤務衣斐茂樹結婚，宣布嗰年係最後一次Fans club生日會。2002年5月，佢同衣斐茂樹正式結婚。2006年4月，佢宣佈懷孕4個月。


2003年4月14號，雜誌《周刊文春》指佢同辛島美登里係某化妝品企業社長情婦，一向型像健康嘅阿光對呢個不實報導大為憤怒及震驚。稱有損佢名聲同家聲，故此誓要對薄公堂。西田光話只係記得10年前一個晚會上見過嗰個社長一次面咁大把。


西田光出道之前，有份參演ハウス食品廣告，同男藝人田原俊彥，一齊合作。1988年出道後，接拍 日本航空  廣告。其後，1988年3月參演第4回Fuche食品家庭音樂劇場舞台劇＜小公子セディ＞演出。之後又幫卡通片＜小公子＞唱主題曲同插曲，分別係主題曲－我們的小公子仙迪同埋片尾曲－為了愛誰?


西田光返到日本之後，就入讀American School in Japan，之後畢業。佢亦都係呢段時間入藝能界。之後佢升讀上智大學，響1994年畢業。響呢段期間，1991年3月31號到1993年4月15號，佢喺原宿開過間叫Just Ru嘅精品店，賣阿光嘅寫真集與小玩意。


對於中國人嘅素質，亦有好大質疑。由於中國農村教育程度普遍唔高，好多人成日做啲唔文明嘅行為，好似成日唔排隊、亂拋垃圾、隨地吐痰等行為。同時唔文明嘅制度亦好多，其中中國憲法中嘅違法條款最多，又無民主選舉制度，貪官劃行無理，其中死刑亦係全球最多嘅國家之一。


馬昆斯1996年4月23號響加泰隆尼亞塞爾韋拉出世，大佬係馬克·馬昆斯，2010年第一次參加電單車運動比賽。2014年獲得Moto3世界冠軍，同時大佬馬克攞到MotoGP世界冠軍，成為第一對同時贏到電單車比賽世界冠軍嘅兄弟。


史察福本來係一條農村，隸屬雅息士郡。1839年，鐵路網開到史察福，將史察福變成一個工業區。二十世紀中，史察福成為韋斯咸區嘅政經中心。1965年大倫敦成立，將史察福納入範圍之內。近年，史察福由工業區轉型做商業、文化區，並喺2005至2011年間大規模重建，將荒廢咗嘅工業用地變成2012年倫敦奧運主場伊利沙伯奧運公園。


史上第一次有文獻記載「史察福」呢個地方係1067年嘅事。當時嘅古英語地名串法係Strætfordi，字面解釋係「大路上嘅漫水橋」。呢條漫水橋係由倫敦去高車士打嘅羅馬大路中，要過李河嘅必經之路。附近嘅寶區亦都曾經用過Stratford呢個名，所以史察福又會用Estratford「東史察福」、Statford Hamme「咸區嘅史察福」、或者Abbei Stratford「修道院史察福」，方便搞清楚兩條村。


史察福本來係一條農村，好近倫敦，所以嗰度嘅農產品大有市場。晌十八世紀，史察福一帶出名種薯仔，薯仔產業一路蓬勃至十九世紀中葉。最早入主史察福嘅工業係一間陶瓷廠。兩位本地瓷器師傅用一個晌1744年申請咗專利嘅方法，喺史察福開工廠，燒製低溫瓷器。


十九世紀初，史察福變成一個交通樞紐，交通公具有巴士、馬車、同埋蒸氣車。一個鐘有四班公共交通由史察福入倫敦，重有一個鐘一班車由東盎格利亞各地路過史察福入倫敦。李河上又有船塢，滿足呢度運輸業同製造業需要，史察福嘅皇家船塢甚至一度成為全世界最大嘅人工港口。


英國大東鐵路又喺史察福起咗一個轉車站同埋一個車廠，作為由倫敦去劍橋同埋高車士打途中嘅大站。呢個車廠越做越大，高峰期有成2500個僱員。呢啲僱員好多都住喺呢度，催生「新史察福鎮」，十九世紀中葉人口有兩萬咁多。


史察福同東倫敦好多其他地方一樣，二十世紀期間受到去工業化嘅影響。This was compounded by the closing of the London Docks in the 1960s.


2017年4月28號，劉潔喺泰國同佢男友拍完婚紗相返中國雲南準備結婚。男友喺第二日晚黑同佢去昆明醫科大學第一附屬醫院探佢阿嫲，喺嗰度俾個姓葉嘅醉酒佬撞到而嗌交，重俾佢銡死咗，終年27歲。事後個醉酒佬當場俾差人拉咗。


醫院喺1981年12月起好，初期係廣州海運集團屬下嘅一間醫院，嗌過廣州海員醫院個名。2002年12月改名做廣州新海醫院。2007年11月，由於廣東藥學院正式加盟，醫院亦改名做廣東藥學院附屬第二醫院。2016年3月底又改次名做廣東藥科大學附屬第二醫院。


坐標乘又叫笛卡兒乘法，英文係「Cartesian Product」或者「Product」。對笛卡兒作為記念，所以會叫做笛卡兒乘法或者笛卡兒積。因為佢出嚟嘅元素就係坐標系統上面嘅點，所以可以叫佢做坐標乘。


《皇家師姐IV直擊證人》係一套喺1989年上映嘅香港電影，由袁和平執導同埋武術指導，而楊麗青、甄子丹、袁日初同王敏德都係領銜主演。呢套戲係《皇家師姐系列》入面嘅第四部。首先喺西雅圖取景拍攝，之後再喺香港取景拍攝。


亞力昂德羅·沙比拉係退役嘅阿根廷足球員，布宜諾斯艾利斯人。1974年開始加入足球界，先後效力過河床、錫菲聯、列斯聯、拉普拉達隊直到1989年退役。2011年到2014年做過阿根廷足球隊嘅教練。2020年12月8號沙比拉因病毒引發心臟病去世，終年66歲。


植株大概10m高，樹幹灰色，有細枝同幼而軟嘅毛。葉樣似蛋，正面綠反面紅，革質，長約7厘米，有短柄。花黃綠色，聚生或簇生品種，有微香，每年4～5月開花，果係木質蒴果、似蛋，長25mm，有好多灰短毛，熟時轉黑，每年7月結果。


佢喺9歲時就完成咗高中嘅課程，喺10歲同12歲嗰時分別從帕拿科技學院）攞咗理學士同理學碩士返嚟。喺2009年8月，佢重喺印度科學理工學院攞埋哲學博士返嚟，嗰時佢先係22歲。2010年7月，佢喺孟買科技理工學院提供咗個助理教授嘅職位入去做。


喺2001年，由於佢喺印度出咗名，而俾人廣泛關注，尤其係印度嘅科學技術部重將達他格阿華他督斯列入咗喺德國頒布嘅諾貝爾獎得獎列表入面。結果噉就鬧出咗個笑話，話係個假嘅神童。而阿華打拉都拉斯就解釋話，雖然德國頒布嘅諾貝爾獎得獎列表入面，畀咗佢3次好深刻嘅印象，但凈係得前2次係冇叫佢返去同佢傾偈，而第3次喺拜恩祖斯夫臣嘅靈感入面，就搵唔到任何嘢。


個病毒識得利用RSA+AES混合加密形式，通過下載字體更新形式嚟呃用戶嘅達世幣。用戶一旦感染咗呢種電腦病毒，最先系統好似冇乜症狀，跟住每次入到桌面時發現有好多除*.exe或*.rar外包括相、文檔、視頻、壓縮包等文件類型加嗮密，兼後面加嗮GDCB或CRAB等其它類似亂碼嘅四字擴展名後綴。


跟住有一個GandCrab.txt文件，入面寫嘅係要受害者畀錢換達世幣先至攞得返原先加咗密啲文件，而且原先加咗密啲文件唔可以通過手頭去掉俾病毒加嗮GDCB或CRAB等其它類似亂碼嘅四字擴展名後綴嚟恢復返。


例如唔少研究者都有喺度研究有咩因素會左右一個人肯唔肯做篩檢。例如响 2020 年代初嘅土耳其，估計得嗰 20 至 30% 嘅大人有好好哋定期噉做結腸癌篩檢，於是研究者就做統計分析，睇吓性別、年齡同社經地位等嘅因素會點樣影響一個人有冇好好噉做篩檢，想理解點解某啲人會唔肯做篩檢。


T 係 Scheme 程式語言嘅一隻方言，由耶魯大學嘅 Jonathan A. Rees 、 Kent M. Pitman 同埋 Norman I. Adams 喺1980年代初期開發，係一個程式語言實驗。


上田温泉電氣軌道係因為徵求咗上田市同埋小縣郡東北邊嗰五個村嘅居民意見話先至臨時起呢個站嘅，而嗰時嘅鉄道省線係為咗上田市嘅居民方便同入面嗰5個村民方便嘅同時，重規劃究竟係向東行定係向北行，結果上田市西北邊嘅居民就支持向北行。


梁文傑，中華民國民主進步黨籍新潮流系政治人物，現任大陸委員會副主任委員，曾經做過第11至13屆臺北市議員，但2022年連任失敗。佢長年擔任民進黨重要政策幕僚、主要鑽研兩岸關係政策。佢喺臺北縣永和鎮出世，原籍浙江大陳，係大陳義胞第二代。


2011年，佢被指同鄭文燦一同接受澳門博弈大亨陳盈助招待，同遊澳門飲花酒，2人否認此事，並控告爆料嘅林瑞圖誹謗。之後，陳喺澳門公司嘅代理人5月出庭時坦承招待兩人，仲話食完飯後去到全澳門最高檔嘅酒店，淨係嗰晚已經用咗5萬港幣。


梁文傑喺2011年擔任民進黨發言人嗰陣，曾經多次公開宣稱馬英九向賭博商人陳盈助募款3億元，馬英九之後提告，要求索償新台幣兩百萬元同埋登報道歉。2017年10月24號，經臺灣高等法院更一審判，梁文傑同民進黨須賠新台幣120萬元，法庭又話梁文傑言論未經合理查證，又無證據。


2017年6月28號，壹週刊影到梁文傑喺6月8號到6月21號期間，多次就進出台北市嘅各大高檔酒店至少六次，甚至半夜帶年輕女子到疑似女方住處，當街攬腰。而喺2016年底，梁也曾經同另一名清純馬尾女子當眾貼耳私語，之後仲一齊去台北龍亨酒店有下場。


2018年6月，健身教練出身嘅網路紅人館長喺外交問題上批評政府，未有照顧到台灣人民，又話台灣托育費用太高，之後同民進黨立委段宜康罵戰，而同屬民進黨嘅梁文傑亦加入戰團，梁發表健身唔使請教練嘅言論，結果被大量轉貼，PTT上面有唔少對佢嘅批評，有啲網民批評梁文傑嘅言論代表政府心態，有人話唔怪得台灣體育選手都只能靠自己，亦有人反問係咪學校可以關門，自己自學就可以，批評梁文傑嘅言論非常唔尊重專業，更唔重視體育。


2020年6月6號，高雄市長國民黨韓國瑜罷免案經高雄市民投票通過，高雄市議會議長許崑源之後跳樓自殺身亡，事後梁文傑喺社交媒體發文嘲諷，寫下「嚇死人，是賭很大嗎？」，影射許崑源簽賭韓國瑜唔會被罷免，結果大量網民對佢批評，佢之後道歉收場。


2022年，俄羅斯入侵烏克蘭，香港同台灣都有唔少人聲援烏克蘭。但去到4月8號，梁文傑喺Facebook轉載一張Free Hong Kong Centre嘅圖，當中一名烏克蘭軍人對香港及台灣表達謝意。但梁文傑就質疑為點解要多謝香港，指「謝謝香港很奇怪」。


林炳昌係香港律師，人稱「廉署剋星」，因為2004年香港上市公司先科國際案干擾證人，同先科主席黃創光串謀妨礙司法公正罪成，而要坐最少4年監。嚮2009年2月林炳昌已經57歲。2010年6月，終審法院判林炳昌上訴得直，打甩串謀妨礙司法公正罪名。


2007年5月19號，巴拿馬宣布發現兩隻中國牙膏含二甘醇，之後美國FDA根據各地嘅毒牙膏事件，主動抽查美國市面賣嘅牙膏。過咗唔夠半個月，6月1號，美國FDA出新聞稿，話中國三款出口美國嘅牙膏，含百分之嘅二甘醇。


幾日之後，6月5號，新加坡健康科學管理局，驗到三隻中國牙膏，未有響註冊嗰陣披露有二甘醇，要求即刻停賣。6月11號，香港海關宣布，響三款入口香港嘅中國牙膏裏面，發現二甘醇，含量過晒歐盟標準，違反香港嘅《消費品安全條例》，要求全部收番。


6月15號，中國國家質檢總局要求香港海關取消禁售令，畀返嗰三隻牙膏喺香港賣。美國四個州發現含有二甘醇嘅高露潔牙膏，係南非製造，不過高露潔話佢哋從來冇用二甘醇嚟做牙膏，認為係假貨。日本政府發現，酒店裏面嘅即棄牙刷牙膏，都有二甘醇。


7月11號，中國國家質檢總局發出《關於禁止用二甘醇作為牙膏原料的公告》，禁止全國所有牙膏生產商，買賣、出口、入口、生產含有二甘醇嘅牙膏，唔准用二甘醇作為牙膏原料，如果因為用其他原料，令牙膏有二甘醇成份，出口嗰陣要符合番目的地嘅標準。


延時直播係播映電台廣播節目或者電視節目嘅安排，唔同現場直播，延時直播實際播出時間係比起實際拍低時間推遲咗一啲時間，短嘅可以係十秒內，長嘅可以超過一個鐘都有。基本上只要節目開始播嗰陣，個節目都未拍完，都可以叫延時直播。


當時有3名女學生喺度打掃，見到莊凌芸爬出欄桿時，有女學生衝上前想捉住佢，但嚟唔切阻止佢。女學生當場目擊莊凌芸墜樓，馬上嚇到腳軟痛哭，而一樓都有百幾名學生見到莊凌芸遺體，校方已展開心理輔導，避免學生受影響。


除咗相似嘅音韻之外，同器官組合嘅兩個字好多時都有相似意思。喺呢啲組合，當兩個字嘅輔音同元音一樣，而一邊係鼻音韻尾，另一邊係入聲韻尾嗰陣，就會組成一對同器官音韻組合。其中有啲組合會揾到近義詞，就好似「揼」同「耷」都有輕微下垂嘅意思。


喺聲母方面，某啲組合會喺送氣聲母同埋不送氣聲母之間互換，例如「拑」同埋「挾」。聲調方面，一個陰聲字通常會對應一個陽聲字，例如「吟」係陽聲而「噏」係陰聲。而呢啲組合裏面有好多冇通用字嘅口語動詞，例如「啄」同埋「啄」都有類似嘅意思。


雖然佢係個鬼域兼冇人知，但佢試過因為氣候而出名，就係全球平均氣溫最高嘅地方嘅所在地。當地曾經喺1960～1966年記載過全年平均氣溫35℃嘅高溫。嗰度亦有個達羅爾熱泉嘅靚景地方。雖然附近有條公路去到哈馬德拉，但好快因地方太荒蕪而閂咗檔。


呢個城市喺1917～1918年開埠，初期由厄立特里亞創辦鐵路嚟運輸物資，自從第一次世界大戰爆發之後，蘇聯、美國同威瑪共和國都停止傳輸物品到呢度。雖然喺1920～1941年諗住重開國內生產計劃，但失敗咗。


1925～1929年間，有意大利嘅企業喺呢個地方執到寶，用鐵路傳輸包括70%KCl成份嘅鉀石鹽到法蒂瑪港。不過到咗第二次世界大戰期間，英聯邦政府為咗掠奪資源而將通去達羅爾開鐵路軌冚唪唥拆嗮，隨後城市經濟開始一落千丈。


1951～1953年，喺阿斯馬拉嘅達羅爾公司賣咗幾噸鹽到印度一帶。1960年代，美國嘅Parsons公司試過喺呢個城市搞過地質學測量，期間喺1965年試過喺呢個城市嘅65個地方鑽咗約10000個窿出嚟。


期間一直都冇乜人知，直到2004年，英國嘅國家地理雜誌同Channel 4合作，拍咗部《走向極端》嘅記錄片，話佢有關啲城市經濟同氣候條件而先至俾公眾重新關注。雖然達羅爾已經變成個鬼域，但重有大量嘅鹽磚建築響度。


達羅爾一講到氣候，係全球出嗮名。因為佢係熱帶沙漠氣候，附近都係丹納基爾沙漠一帶，全年好少雨落，年平均先至得100～200mm降雨量，加上佢嘅所在地又喺丹納基爾盆地入面。氣溫方面，佢年平均氣溫都超過30℃，曾經喺1960同1966呢兩年入面，都錄得年平均氣溫34.


6℃嘅氣溫。亦試過錄到年平均氣溫41℃嘅高溫，不過最熱嘅月份試過錄到平均46.7℃嘅高溫。由於佢咁熱嘅氣候，加上海拔又偏低兼喺冬季時接收到紅海一帶啲熱浪又多，所以佢好少有四季特征。即使喺晚黑，基本上都係熱辣辣，好少見到有涼爽嘅天氣。


《太陽報》係一份1833年到1950年期間喺紐約出版既一份嚴肅既報紙 ，就好似紐約市既兩份比較成功既大報《紐約時報》同《紐約先驅論壇報》一樣。《太陽報》係美國第一份成功既便士日報， 佢曾經係美國最成功既報紙。


《太陽報》因為喺1835年發表咗《大月亮騙局》同埋1897年 Francis Pharcellus Church 既社論話「係呀，維珍尼亞州，有個聖誕老人」而聞名。1950年，佢同紐約世界電訊報合併咗。


《太陽報》既出現，激發咗全國範圍內既一種新既出版類型，喺大多數報紙賣緊五美仙既時代，賣一美仙既便士報令到啲低收入既讀者更容易睇到新聞。 《太陽報》亦都係第一間請報販喺街上賣報紙既新聞機構，仲係第一間揾報童喺街上將當日既頭條大聲呼喊出嚟既做法。


《太陽報》係第一份報道犯罪同自殺、死亡同離婚等個人事件既報紙。呢份報紙既重點係警方既報告同埋市民大眾會感興趣既故事，其中包括對逮捕、盜竊同暴力既簡短描述 。佢哋同 James Gordon Bennett 創辦既《紐約先驅報》競相，互相效尤報道謀殺案，例如 Helen Jewett 謀殺案、John C.


Benjamin Day 既姐夫 Moses Yale Beach 喺1834年加入《太陽報》，喺1835年成為合夥人，幾年之後佢成為獨資擁有人，佢為美國報業帶嚟好多項創新，喺佢既領導之下《太陽報》相當成功。


《太陽報》係第一份聘請記者出去收集故事既報紙。喺佢哋請採訪記者之前，其他報紙幾乎都只係刊登有關政治既文章同埋書籍、戲劇既評論，喺美聯社同合眾社等新聞通訊社出現之前既日子，報紙一般都依賴讀者寄俾佢哋既嘢、其他報紙未經授權、未經核實、其他報紙報導既故事。


《太陽報》既寫字樓，最初係喺曼哈頓印刷廠廣場，隔離係紐約市政廳同紐約市警察局。《太陽報》喺紐約蘭秀道既辦事處屋頂上面起咗一個信鴿屋，接收嚟自紐約港既飛鴿傳書 。後嚟佢哋亦都用馬、船、火車、電報、「小馬快遞」


Moses Yale Beach 個仔 Alfred Ely Beach 同 Moses S. Beach 喺佢退休之後接管咗間報館。佢同紐約市既其他編輯一齊喺佢嚮張伯斯街既屋企慶祝佢既退休，嘉賓包括國會議員 Horace Greeley、James Brooks 同埋Henry Jarvis Raymond 等。


1868年，Moses S. Beach 將報紙賣俾 林肯總統 既助理戰爭部長 Charles A. Dana。  1872年，《太陽報》揭露咗 Crédit Mobilier 醜聞，牽涉到一啲國會議員同副總統 Schuyler Colfax，佢哋參與咗涉及「聯合太平洋鐵路」建設既腐敗計劃。


1887年，推出同系晚報《太陽晚報》，報業巨頭 Frank Munsey 喺1916年買咗呢兩間報館，然後將《The Evening Sun》同 Munsey 擁有既紐約出版社合併。《太陽報》既早報曾經一度併入 Munsey 已經擁有既《紐約先驅報》變成《太陽暨紐約先驅報》，但係喺1920年，Munsey 將呢兩份報紙分返開，同時摺咗《太陽晚報》 ，將《太陽報》轉成晚報既格式。


1914至1919年間，《太陽報》將寫字樓搬到蘭秀道150號，呢間係世界最早既鋼製摩天大廈之一，亦都係當時紐約市最高既建築物之一。嗰度靠近紐約時報大廈、Woolworth 大廈，同埋紐約市政廳。 1919 年，《太陽報》將寫字樓搬去 A.


T. 史釗域公司大廈 ，美國第一間百貨公司既所在地，喺 Reade 街同張伯斯街之間既百老匯280號。1928年，百老匯280號改名做「太陽報大廈」。百老匯街同張伯斯街既轉角位，起咗一座刻有「太陽報」既名同埋口號既時鐘。


Frank Munsey 喺1925年去世，佢既遺產有大約2000萬美元，佢同 William Randolph Hearst 一齊係當時最有影響力既媒體大亨 。佢將包括《太陽報》在內既大部分財產捐咗俾大都會藝術博物館。


1844年4月13號，《太陽報》發表咗 Edgar Allan Poe 既一篇文章，呢篇文章依家叫做「氣球騙局」，發表兩天之後，《太陽報》撤回咗呢篇文章。呢個故事講咗一個想像中既坐熱氣球穿越大西洋既虛構故事。


1926年， John Grierson 喺《太陽報》評論 Robert Flaherty 編劇同導演既電影《魔海奇緣》時，John Grierson 話套片有「documentary value」，一般相信呢個就係「紀錄片」呢個詞既起源。


《太陽報》既第一個女記者係1868年受聘既 Emily Verdery Bettey 。另一個女記者係 Eleanor Hoyt Brainerd，佢喺1880年代做《太陽報》既記者兼時尚版編輯，佢係第一批做專業編輯既女性之一，可能係美國報紙史上第一位全職既時尚編輯。


1881年8月 Dr. W.S. Cockrell 同一個容易受騙既《太陽報》記者開咗一個玩笑，呢個惡作劇令 Bartholomew Masterson「成為」廣為人知既神槍手。當時《太陽報》記者問 Dr.


Cockrell 關於殺人犯既嘢， Dr. Cockrell 指住附近既一名年輕人話，呢個 Bartholomew Masterson 殺死咗26個人。之後Dr. Cockrell 向記者作咗 Ed Masterson 之死既故事，同埋話 Bartholomew Masterson 點樣勇敢而英勇咁對付殺害佢兄弟既兇手。


呢個故事發表咗喺1881年11月7號既《太陽報》，而且喺全國各地既報紙上廣泛轉載，Dr. Cockrell 隨後向 Bartholomew Masterson 道歉。 後來呢個故事俾人改寫成《Gunfighter in Gotham》呢本書，同埋美國電視連續劇《Bat Masterson》。


1952年既電影《Deadline – U.S.A.》講咗一間紐約報社《The Day》既消亡故事，故事大致上係以1950年停刊既《太陽報》做藍本。最初既《太陽報》由 Benjamin Day 編輯，所以電影嗰度既報紙名叫《The Day》。


1972年既電影《教父》，剪報既蒙太奇場景之中，可以睇到原版既《太陽報》報頭。當時報社既寫字樓係喺曼哈頓下城張伯斯街同 Reade 街之間既百老匯280號，由一家百貨商店改建而成，依家叫做「太陽報大廈」，因為嗰度印有《太陽報》報頭同座右銘既時鐘出名。


2002年，出咗一份新既大報《紐約太陽報》，佢既風格、報頭同埋座右銘同《太陽報》一樣。份新報紙既目的係做自由派既《紐約時報》同埋其他紐約報紙既「保守既替代選擇」同「本地新聞為主既替代選擇」。份新報紙由 Ronald Weintraub 出版，Seth Lipsky 編輯，喺2008年9月30日停刊。


木谷響一個飛髮師傅屋企出世，係屋企大仔。由細細個開始，佢已經表現出有好叻嘅圍棋天賦。後嚟，佢同前田陳爾同埋橋本宇太郎拜關西圍棋手久保松勝喜代做師父。本身久保松好想留底爾三位徒弟，但係佢知道爾個三個徒弟都好有圍棋天賦，應該將佢哋送去東京深造，所以就送咗三個人去東京。


木谷門係由木谷創立。佢經常出外國，目的係為咗搵多啲有潛質嘅圍棋新人，所以佢培養咗一班對好叻嘅入門弟子，就好似大竹英雄、石田芳夫、趙治勳、加藤正夫、武宮正樹、小林光一、小林覺、小川誠子等等一流嘅日本圍棋高手。


動畫出過30分鐘嘅電影版，喺1995年12月23號播，同《美少女戰士Sailormoon SuperS Sailor 9戰士集結！黑暗夢之窿嘅奇蹟》一齊映。入面講豆豆一班人到滑雪度假區過聖誕節嘅古仔。


香港神託會培基書院係香港新界沙田區一間中學，喺小瀝源小瀝源路56號。佢係由香港神託會喺2004年以直接資助辦學模式創辦嘅基督教中學，佔地5,915平方米。主要用英文授課。伙伴教會係基督教宣道會廣恩堂，週末會喺學校舉行崇拜同埋其他活動，亦會同學校合作搞校園福音工作，校內亦有呢個教會嘅辦公室。


水來自大埔北便二山，九龍坑山同北大刀岃，兩山間成大谷平原，水沿山支流注入。至南近圍頭村同康樂園，合流於泰亨，入南華莆，北過橋頭，屈入塘坑，再過安樂村，轉入龍躍頭。喺覲龍村西面，注入梧桐河。而梧桐河又注入深圳河，出后海灣。


荀況，尊名荀子，生於趙國，戰國時推行儒家要人。佢嘅主張寫喺荀子一書。戰國時列國爭鬥激列，同春秋孔丘時大有唔同。佢主張達致仁義天下，要經過禮嘅約束。後人抽出性惡一篇，同性善對比。佢與同為戰國時孟軻，雖然大家都係儒家，兩者主張打對臺。


2007年加入女團「Baby V.O.X. Re.V」，後嚟成為隊長，響2009年解散。安珍慶無耐就加入WM娛樂兼且開始發展個人音樂事業，2010年先後發表第一張專輯《An Jin Kyoung》同埋第二張專輯《Be The Voice》。


之後佢轉投公司One & One Stars發展演藝事業，並將事業重心轉移至中國市場。2016年中國政府頒佈限韓令，佢被迫返韓國發展。依家係按摩椅品牌Bodyfriend嘅副經理兼宣傳大使，同時亦係一位瑜伽教練，並以演員身份活躍中。


廖淑怡曾經做香港有線電視新聞主播。2022年6月，網上流傳一張疑似時任有線新聞副總經理許方輝喺天星小輪攬女嘅相，事後許方輝因家庭原因辭職，而事件女主角曾被懷疑係廖淑怡，不過得到有線新聞及資訊總監關慧玲出面澄清唔關廖淑怡事。


2018年4月，亞洲自由電臺報導咗葉爾凡失踪嘅消息。據稱佢年初喺西班牙同杜拜接受訓練，後返新疆塔城探父母期間俾中國政府捉咗入新疆拘留營，原因係佢「曾經出國」。喺中國大陸嘅新聞網站入面，則稱佢係「因為傷病同一啲場外嘅因素，莫名其妙嘅『消失』咗」。


焦劉洋喺北京舉行嘅2008年夏季奧林匹克運動會女子200米蝶式賽事攞到銀牌，同攞金牌嘅劉子歌雙雙打破呢個項目嘅世界紀錄。喺英國倫敦舉行嘅2012年夏季奧林匹克運動會女子200米蝶式攞到金牌，破埋奧運紀錄。


《午間新聞》，係中國大陸湖南衛視推出嘅一檔新聞資訊類節目，2015年11月16號開播，取代原本喺清晨時段播出嘅《播報多看點》。《午間新聞》以時政新聞做主打，同黃昏6點半播出嘅《湖南新聞聯播》遙相呼應，一齊構建主流媒體宣傳湖南嘅雙平台。


《神奇小蛛網2》係一部由美國嘅派拉蒙電影公司製作、2003年3月18號以錄影帶首映方式發行嘅動畫戲電影。佢係1973年電影《神奇小蛛網》嘅續集，由Mario Piluso執導。電影由派拉蒙，環球影業同尼克國際兒童頻道製作。


佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。


竉板係一種實驗使嘅特殊電路板，上高㓤有無量數嘅竉仔成行成迾，喺電路設計嘅試驗階段、著使來掛住啲鐖丁同埋焫住啲電線好測試電路。有啲高級竉板仲帶有自己供電系統、數位示波器、LED數碼陣迾之類，作各式檢測使。


李鶴彪自細就鍾意相聲，但因家人唔係相聲演員，投師無門，所以直到廿幾歲先嚟到北京希望拜師學相聲。喺呢個過程入面，李鶴彪重做過廚師。2005年前後，佢拜相聲名家郭德綱為師。2010年因捲入郭德綱徒弟打人事件而被行政拘留7日。


佢喺遼寧工程技術大學、天津大學、哈爾濱工業大學畢業，曾經做過中國航天科技集團公司黨組書記、總經理、中華人民共和國工業和信息化部副部長、中共廣東省政法委書記。2015年3月，佢被任命中共深圳市委書記。2016年12月，廣東省十二屆人大常委會第三十次會議任命佢做廣東省人民政府副省長同代理省長。


再到2009年8月30日舉行嘅第45屆眾議院選舉自民黨又繼續慘敗冇埋執政權，民主黨就首次取代咗自民黨嘅眾議院第一大黨地位，自民黨斷咗五十四年嚟嘅執政地位，民主黨嘅代表鳩山由紀夫做咗首相。民主黨希望喺出年參議院選舉入面繼續咁贏落去，方便控制晒參眾兩院嚟鞏固政權。


而在野嘅自民黨總裁谷垣禎一就話如果阻唔到民主黨攞到過半席位就即刻辭職唔撈。而鳩山做咗首相之後做唔到佢選前應承要做嘅嘢，搞到民調係咁插水而辭職，菅直人就接佢首相嗰位。但係選舉結果冇民主黨諗嘅換咗人做首相就大贏咁，反而重冇埋過半數議席，由呢個時候開始民主黨嘅執政就畀自民黨阻住晒，外界都估民主黨離落臺日子唔遠。


菅直人喺參議院選舉之後，又同黨入面另一個有權勢嘅人小澤一郎發生咗矛盾，一直到2011年啱啱上臺做首相嘅野田佳彥就因為加消費稅嘅問題同小澤嗌晒交，小澤就即刻帶十幾個議員離黨報仇。因為黨內嗌交同反對黨喺參議院攔住晒民主黨嘅法案而搞到做唔出政績，民主黨嘅支持度係咁插水。


1938年10月因廣州淪陷，國民黨廣東省黨、政、軍、民、文等機構向北撤到韶關，從化變成粵北抗戰最前線。1938年夏，喺從化縣抗日動員委員會搞嘅中共地下黨員郭漢、雷亢清接受咗中共廣東省委關於充分利用各種合法形式，組織人民抗日武裝嘅指示，從化同廣州一齊淪陷埋，加上好多人睇到嗮班日軍做嘅衰嘢，嗰時日軍侵華總司令岡村寧次同廣州指揮官田中久一，猛咁搞三光政策，將中國嘅抗日根據地搞到連渣都冇得淨。


1939年4月7號，日軍大部隊到神崗作戰時，當地村民冚唪唥走嗮山上匿埋，做漢奸啲人帶日軍上嚟時，日軍指揮官發現山勢好高，山峰又多，入面好多凹地，好似啲窿噉，以為有好多山窿。結果指揮官問漢奸，話部分中國守軍同村民物資㔷埋嗮邊。


漢奸覺得村民同部分中國守軍喺山頂好暗地區入面，加上有海拔600米制高點，出於驚死嘅心態，就向日軍指揮官話喺山入面啲山窿度匿埋咗。日軍問有幾多個山洞同人響窿入面，漢奸趁機誇張噉話山上有300個窿，個個窿有卅戶人家，日軍聽咗之後好驚，即刻掉頭返到路口繼續向從化方向走。


生態度假區喺1997年之前係廣州北郊分局，1997年，從化市教育局接管後將北郊分局投資改裝過，起成度假村，工程喺2002年搞掂。由於所在地係三百洞村，加上紀念抗日歷史同風水寶地，所以改名做「三百洞生態度假區」，重加埋「三百洞森林度假村」個名。


西班牙話曲名，一般寫Rico Vacilón，然而又有Qué Rico Vacilón，又有Vacilón Qué Rico Vacilón。Vacilón以古巴理解，好時、美時、樂時，要人好好享受。


雖然話奧伊米亞康喺冬天嗰陣超級凍冰冰，但係夏天最熱嗰時，有時好似出現過廣州市喺7月份嗰陣嘅氣溫。最熱嗰時喺2010年7月份出現＞18.7℃嘅氣溫。雖然喺每年6月、7月、8月都出現過＞30℃嘅高溫，但係都好少見。


坦博拉火山係位於印尼松巴哇島嘅火山島上面嘅一座活火山，呢座火山響1815年發生咗人類史上最勁嘅爆發，火山爆發級數係第七級，第八級係最勁，嗰次爆發有成七萬人死咗，之後嘅1816年因為受爆發影響，全球氣候亂晒大龍。


佢嘅1489年武科及第後、1496年李之芳喺與張珽、李元宗、柳順汀等任西征將帥。後喺任鍾城府使、會寧府使、義州牧使、慶尙左道水軍節度使等歷。1517年他任同知中樞府事、同年朝鮮中宗喺第三繼妃文定王后尹氏喺冊封奏請使兼正朝使派遣大明北京。


1528年10月大明嘉靖帝正妃孝潔肅皇后陳氏喪、朝鮮朝政喺李之芳喺任進香使、同陳慰使李芃與派遣大明北京。12月大明入境直前佢嘅消渴、痢疾發病及他喺回國。但朝鮮朝政爲被處罰後流配黃海道南浦、因之無斷歸國。


根據《妥拉》入面講，上帝曾經喺西奈山上面，同摩西講咗好多需要遵守嘅誡律，呢啲誡律，全部都寫晒喺《妥拉》入面，經拉比時期嘅猶太人學者整理之後，而得出613條誡律，列入《塔木德》入面，而其中最多人識嘅，一定係頭十條誡律，又即係啲人成日講嘅「十誡」。


不過對於猶太人嚟講，613條誡律入面唔只十誡係重要，其他誡律都一樣咁重要，又認為違反誡律等如冒犯上帝。不過佢哋唔認為要守晒呢613條誡律係一種負擔，對於一個虔誠嘅猶太人嚟講，遵守誡律可以令人同上帝嘅距離拉近，因為通過遵行誡律可以令人實踐到更加聖潔嘅生活，所以遵守誡律應該係一件開心嘅事。


《搞事樂園》係一部2009年美國喜劇電影，由Greg Mottola做編劇同導演。主演係謝西艾辛堡、姬絲汀史超域、Ryan Reynolds、Kristen Wiig、Bill Hader、Martin Starr、Margarita Levieva。


粵海清廟喺星加坡商業區菲利普街30號B，1826年由潮州人夾錢起、1895年重建，係星加坡歷史最耐嘅道教廟，亦係19世紀早期中國人移民星島嘅第一站。粵海清廟由兩座廟組成，右拜玄天上帝，左拜媽祖，愛嚟答謝神明同保佑出入南海嘅人一路平安，同時令到喺星加坡搵食嘅潮州人有精神信仰。


《分飛燕》係一首經典粵語流行曲，屬於粵曲小調。蘇翁用廣東傳統古曲《楊翠喜》，填詞得來。初時唔係呢個名，叫做《囑咐話兒莫厭煩》。第一個唱嘅歌手，係甄秀儀同埋陳浩德，收錄响甄秀儀1973年香港發行嘅專輯《一切太美妙》入面。


《分飛燕》嘅風格，仍然有好重粵曲成份。曲本身就係傳統粵曲小調。詞嘅題才，亦係粵調常見嗰種歌女嘆分離。歌詞係文言為主，但冇用「哥、妹、君、卿」呢類咁隱晦暗嘅代語詞。用詞反而相當白話。冇套用典故，但亦冇用廣東話口語。


1923年凱末爾領導民族民主革命成功之後，土耳其就成為公認係伊斯蘭教國家之中，最高度世俗化嘅國家，之後一路都高度嚴禁宗教介入政治生活。凱末爾甚至放棄亞拉伯話，改返講土耳其話，甚至下令禁止戴頭巾。但一直以來，宗教同世俗之間嘅爭執一直存在。


合一行動聯盟係中華民國嘅一個政黨，喺2018年11月27號成立。佢喺2020年嘅立法委員選舉度推出12個區域立委候選人，但全部都冇當選。而喺不分區立委方面，佢嘅政黨票得票率係0.1237%，未達到5%嘅不分區立委席次門檻。


佢哋唱咗好多有宣傳反戰同埋種族平等嘅歌曲，亦都經常出現喺一啲政治活動上演唱，一時成為咗嗰時最有名嘅民歌組合之一。1970年佢哋解散過一次，1978年為咗宣傳反核，佢哋又重新組埋一齊，響世界範圍做巡迴演出。


楊博文係香港沙灘排球運動員，曾經代表香港出戰亞洲沙灘排球巡迴賽、亞運等賽事。喺第十八屆亞洲運動會沙灘排球分組賽同徐錦龍嘅組合曾經擊敗馬爾代夫嘅代表，但另外兩場分別輸畀阿曼同泰國嘅代表無緣出線。2020年6月12日裁判官吳重儀判佢喺反修例運動期間襲警罪成，並且話「警員口供不一，證明沒有夾口供，所以是誠實可靠的證人」，還押入小欖精神病治療中心，等候精神健康報告。


陳楠喺浙江出世，2012年正式加入娛樂界，佢喺《深宮諜影》呢部片入面扮過馨兒嘅角色，同年重喺電視劇《親愛的回家》出埋鏡。佢喺2013年去咗上海戲劇學院讀書之後，喺2014年嘅古裝神話劇《劉海戲金蟾》飾演姜平。


陳岳鵬，SBS，香港人，2007年當選南區區議會薄扶林區議員，係匯賢智庫11個創會人之一，香港傳媒封佢做葉劉淑儀嘅「頭馬」 。2010年5月，做過香港特首辦新特別助理，其後曾經做過政制及內地事務局嘅副局長同政治助理，而家係香港賽馬會行政經理，負責香港賽馬會同埋中國大陸事務。


Mukim係源自阿拉伯語嘅借詞。Muqim原意係指居民，之後Mukim喺馬來語入面引申爲教區，即係指一座清真寺所服務嘅區域。Mukim相等於西方教區Parish嘅概念，即係每個巫金都以教堂為中心，主要負責馬來人內部宗教同傳統嘅管理事務，同時亦係一個重要嘅賦稅單位。


「巫金」係東南亞華人用嘅譯詞，爲閩南語音譯，最遲1930年已經有記錄，並沿用至今。汶萊華文報章亦有用「慕金」。喺新馬地區，Mukim亦被翻譯做「區」。馬來西亞獨立中學嘅地理課本亦採用「區」嚟對譯Mukim。


喺馬來西亞，巫金係全國第三級行政區之一，喺州Negeri、縣Daerah之下，同市鎮Bandar以及鎮Pekan同級。馬來西亞1965年《國家土地法典》第11條闡明，州行政機構可以劃分縣、副縣Daerah kecil、巫金、市鎮同鎮。


每個巫金由一名彭古魯領導，由各個州政府委任。馬來西亞嘅彭古魯亦被譯做「區長」、「村長」、「縣屬村長」、「行政長」或「鄉長」等。彭古魯係公務員，有固定薪資，呢點同村長Ketua Kampung唔同。彭古魯作爲州政府同人民之間嘅聯繫官，負責土地管理、伊斯蘭宗教管理、發展安全、社會活動同福利有關嘅事項。


喺汶萊，巫金係全國第二級行政區，喺縣Daerah之下，由一名彭古魯Penghulu領導。巫金之下仲可以再細分做「甘榜」Kampong。汶萊嘅彭古魯一職係由英國駐紮官喺1931年創設，旨在幫助徵收人頭稅。


喺新加坡，巫金只用嚟做土地登記制度，唔係作爲行政區劃。新加坡土地管理局將新加坡劃分做64個勘測區，包括34個「巫金」Mukim  同30個「城鎮」Town Subdivision ，呢啲巫金都係郊外地區。


喺印尼，只有亞齊自治省有巫金。巫金喺省Provinsi、縣Kabupaten同市Kota，區Kecamatan之下。巫金下又再分爲「甘榜」Gampong。亞齊嘅巫金－甘榜行政制度喺1607年嘅亞齊蘇丹國就已經實施，喺2006年爲印尼第11號法令承認。


｢電郵客戶端｣ 嘅叫法來自 X.400 標準，喺標準入面淨係叫做 ｢客戶端｣，喺 X.400 嘅框架入面，兩個行唔同標準嘅電郵系統中間需要一種叫 ｢閘門｣嘅伺服器做轉換，因為概念上要用發信人名義用第個標準將封電郵再發一次，概念上亦都算做一種客戶端。


珊翠絲，係香港女評馬人，佢有四份一嘅西班牙血統，係一個中西混血兒。佢主要喺有線電視同蘋果日報等主持賽馬節目同寫馬評專欄。佢老公係前華籍騎師徐貴良，生咗2個囡囡。佢亦同友人夾份喺油麻地開咗一間京川滬菜館。


故事設定喺禁酒時期嘅新澤西州大西洋城。由史提夫布斯美飾演Enoch 'Nucky' Thompson），佢係喺1920年代同1930年代嘅禁酒令期間躍升成為掌控大西洋城嘅政治人物。第三季內容發生喺第二季嘅16個月後，喺1922年嘅元旦前夕開始，1923年6月結束。


喺武漢肺炎疫情嘅影響下，2020年同2021年嘅新加坡國慶慶典主題曲嘅歌詞都有回應疫情，鼓勵新加坡人自強。另外藝人曹思平亦改編咗自己喺1986年主唱嘅主題曲《Count On Me, Singapore》做《Stay at Home, Singapore》，鼓勵新加坡人留喺屋企，對抗疫情。


新加坡政府喺2021年6月宣布，要採取同病毒共存嘅做法，並且以佢哋嘅高疫苗接種率作為依據。總理李顯龍喺10月9號表示，新加坡喺病例穩定時達到新常態，將可放寬限制措施。佢又預計，新加坡邁向新常態需要3到6個月嘅時間。


龍虎墻係中國廣東省廣州市嘅一條有幾百年歷史嘅墻，亦係前廣東貢院嘅所在地中山圖書館西邊嘅一面墻，重係廣州比較少見到有科舉歷史證明嘅活化石。2005年10月俾廣州市人民政府列為文物，2015年8月正式列為廣州市文物保護單位。


傳統嘅亞蘭冷衫係用浸過蠟嘅羊毛織出來嘅，因為羊毛浸過蠟就唔會濕水，落雨或者返風浪嘅時候都可以著，啱晒西海岸啲漁夫打漁嗰陣時著。以前祇有漁夫嘅老婆會織亞蘭冷衫，但係宜家越來越多當地嘅手工藝人開始織亞蘭冷衫，然後拿去大亞蘭島上面嘅亞蘭冷衫市場道賣。


另外，以前啲亞蘭冷衫完全係人手織嘅，但係宜家為咗適應市場需求，手工藝人開始用織布機幫手。雖然係咁，但係亞蘭冷衫市場重會為完全用人手織嘅亞蘭冷衫出一份《質量證書》。另外亦都有機械化工廠織出來嘅亞蘭冷衫，但係伊啲冷衫唔防水，花紋亦都簡單好多，因為太過複雜嘅花紋機械織唔出來。


唐老鴨係一隻卡通鴨，由迪士尼公司創作出嚟嘅。佢喺1934年第一次出現、官方生日係1934年6月9號。佢有橙色嘅嘴同埋腳，身上面著住Fauntleroy水手服，無著褲，鐘意食紅蘿蔔。唐老鴨同米奇老鼠係好朋友。


磁圈收音拾音器嘅線圈基本上係一條天線，所以極易受到外來電波干擾，視乎當地交流電嘅頻率，聽出來會係 50 或者 60 赫嘅雜音，減低雜音可以用多一個線圈，送出一個相位相反嘅訊號，等兩個相位相反嘅雜音自己滅咗自己，爾種雙線圈嘅設計叫 humbucker。


死飛單車，簡寫係死飛車。佢同場地單車差唔多，都係一種冇單向自由轆嘅單車，呢種車嘅車轆同踹板聯通嘅。由於個鏈同個轆係好實噉黐埋一齊，如估後轆稍微轉下，踹板就識自己轉喇。呢種單車係一定要好大力調轉個方向來踹個板，部車先至會唔逳嘅。


香港無綫電視喺2020年9月22號播映臺灣製作嘅外購節目《愛玩客之自遊神》入面有介紹呢隻餅，事後立場親中共嘅無綫電視話呢隻餅個名「帶侮辱性」，結果將嗰一集網上重溫落架，繼而停播成個節目，有評論指無綫電視有咁嘅反應係因為港版國安法所以自我審查。


《大唐三藏取經詩話》，又叫做《大唐三藏法師取經記》係明朝嘅話本，邊個係作者已經唔清楚，大多數人都認為佢係宋朝寫嘅，不過魯迅認為作者可能係元朝人。全部話本有三卷十七段，係講一隻馬騮精行者幫唐三藏取經嘅古仔，呢套話本無豬八戒呢個角色，但係就沙僧嘅原型，叫做深沙神，係明朝小說《西遊記》嘅主要故事來源。


《大國民》係一套1941年嘅美國電影，全長119分鐘。套戲講「報業大王」凱恩一世。因為套戲係影射真嘅「報業大王」赫斯特，差啲俾人整爛，不過套戲最後都上到映。大國民票房唔好，因為赫斯特搞到只可以喺好少劇院播。


北冰洋海冰縮水就係近幾十年北冰洋上面嘅海冰，睇得見嘅縮細情況。政府間氣候變化專門委員會第四次評估報告話溫室氣體係主因。另一份文獻指出縮水情況比模擬預測快得多。IPCC 第五次評估報告好有信心咁講，有力嘅證據指出，由1979年起夏天海冰持續大幅度上咁縮細。


Robert Carlyle Byrd喺美國而家代表West Virginia嘅民主黨美國參議員，由1959年開始做到而家，喺目前最資深嘅參議員。之前亦做過美國眾議員，計埋已經做咗超過56年嘅參議員同眾議員，在任時間喺破美國國會歷史記錄。


Windows Live Hotmail，以前叫做MSN Hotmail，簡稱Hotmail，係微軟嘅一項免費線上電郵處理服務，係微軟Windows Live線上服務套件嘅一部份。而今正式叫做 Outlook.


Hotmail喺1995年由Sabeer Bhatia同Jack Smith創建，到咗1996年6月4號美國獨立日正式啟用，最初Jack Smith特登要 ｢HoTMaiL｣ 入面嘅 HTML 四個字母特登寫大楷，意思係可以用 HTML就可以睇同發電郵，唔使用特別嘅軟件。


1997年微軟用4億美元買咗Hotmail，將佢整合到MSN服務平台入邊。之後，微軟將Hotmail服務喺全球多個國家同地區本地化之後推出，喺1999年2月份擁有咗超過3千萬嘅用戶，成為世界最大嘅網上電郵服務。


2005年微軟以測試以代號 ｢Kahuna｣ 嘅Hotmail嘅升級系統，跟住落來將MSN服務平台升級咗改名做Windows Live，而Hotmail就改成咗Windows Live Mail。11月1號微軟將改成Windows Live Mail之後嘅第一個測試版同Windows Live服務平台一齊推出。


2007年2月開始微軟宣佈唔會取消Hotmail呢個產品叫法，呢個時期佢哋喺Hotmail加入咗最新嘅Ajax技術，同時免費提供畀用戶嘅電郵空間容量升級到5GB，並且支持收發其他電郵比如話Gmail嘅郵件。


2023年7月，佢曾經喺第16屆中華民國總統選舉國民黨總統參選人侯友宜前往嘉義出席宣傳活動嘅時候抗議，直指侯友宜主張嘅九二共識呃人。王浩又話，喺2019年嗰陣習近平已經明確定義「九二共識係一國兩制」嘅台灣方案。


大陸版嘅世界睡眠日係由2002年開始，喺每年嘅3月21號度搞。雖然節日舉辦者話喺IPMHN引入，但實際上嗰時都冇呢個組織同出處。雖然初期係商業營銷手段同藥物探究嘅節日嚟，但好快就變咗做大陸嘅科普教育節日。


1949年嘅洛杉磯，窮兇極惡、出於東岸嘅黑幫大佬Mickey Cohen係呢度嘅話事人。佢從販毒、販賣軍火、賣淫事業謀取暴利，甚至野心想涉獵成個美國嘅地下賭場。佢嘅成功除咗有賴佢嘅手下，重有靠一班受佢控制嘅差人同政客嘅保護。


西嶼鄉轄有漁翁島同埋小門嶼二島，處於澎湖本島西方，離馬公最近處僅約四海浬。本鄉屬澎湖海域，係由澎湖本島、白沙島、漁翁島三方環抱而成南北各有出口，北方出口由左方白沙島通樑前嘅白沙礁同右方漁翁島橫礁東嘅流連礁，緊封海面，中有一條水道叫「吼門水道」，南方出口由右方漁翁島之內垵東頭同左方風櫃尾外嘅虎井、桶盤嶼、四角嶼、雞籠嶼層層屏障，形成一天然良好避風港。


2008年6月，勒芝華根參加溫布頓少女組比賽，一路過關斬將殺入決賽，雖然決賽輸畀佔盡天時、地利、人和嘅東道主選手羅拉羅布森攞亞軍，不過依然創造亞洲少年女子網球選手響嗰項賽事嘅最好成績紀錄，同埋得到一萬二千英鎊嘅獎金。


石硤尾公園體育館，香港室內體育館之一，喺石硤尾南昌街二百九十號，石硤尾公園內，英文叫Shek Kip Mei Park Sports Centre。行政上歸深水埗區。設施有籃球場、排球場、投球場、手球場、羽毛球場、活動室、舞蹈室、健身室、兒童遊戲室、運動攀登設施。


故仔嘅主角叫做雷朋三世，係世界出名神偷亞森·雷朋個孫，所以佢繼承咗爺爺嘅所有招數，變成世界有名嘅神偷。佢嘅拍檔有居合道高手石川五右衛門、歐亞混血女神偷峰不二子同埋神槍手次元大介。呢四個人合作無間，幾乎全世界咩嘢地方都去偷過。


後嚟，天狗融入咗日本本土嘅文化，變成一啲類似山精妖魅嘅妖怪。用嚟解釋一啲喺山入面解釋唔到嘅現象，例如山泥傾瀉叫做「天狗礫」、大樹冧咗叫做「天狗倒」。佢哋仲俾人描述成好鐘意權力鬥爭，會參與人類嘅曆史過程，以戰爭為樂嘅妖怪。


日本學者植松茂提出，我哋依家見到個鼻好長嘅大天狗大概喺室町時代出現。嗰個好長嘅鼻象徵住佢哋傲慢嘅反佛形象，對應佢哋係失敗修行者嘅身份。現存喺京都鞍馬寺嘅《鞍馬大僧正坊圖》被認為係最初描繪長鼻大天狗嘅畫像。


崇德天皇係日本第七十五代天皇。喺真實嘅史實當中，已經退咗位嘅鳥羽法皇迫佢讓位俾佢嘅兄弟近衞天皇，成為冇實權嘅上皇。崇德上皇原本希望體弱多病嘅近衞天皇死後由自己個仔重仁親王繼位，用院政拎返權力，但係最終都佢嘅另一個兄弟後白河天皇繼位。


喺俾人流放之後，崇德上皇開始崇佛。仲抄寫五部大乘經，希望可以將經書送返京都，表達自己悔過嘅誠意。但係皇室驚經書其實係詛咒，所以俾後白河天皇拒絕咗。憤怒嘅崇德上皇咬斷條脷，用噴出嚟嘅鮮血喺自己抄寫嘅經書寫咗一段詛咒


喺崇德上皇死咗之後，佢嘅屍身喺20日後都仲係好似啱啱死咁新鮮。下葬嘅時候，仲有血喺棺材入面湧出嚟。而且喺冇幾耐之後，繼位嘅天皇都好早就死咗、安元大火消毀咁咗三分一個京都。種種嘅災難相傳就係因為懷住怨恨而死嘅崇德上皇死後化身成大天狗，返嚟搵皇室報仇。


孫中山嘅追隨者李紀堂，1901年喺屯門䃟石灣一帶設置咗青山農場，用嚟儲存軍械，演練射擊，同埋接濟啲因革命運動而走嚟匿埋嘅人士。隨住廣州新軍起義失敗後，鄧蔭南就喺下白泥良雀坑口起咗碉堡做基地，用嚟做青山農場嘅後盾。


國立臺南第二高級中學，簡稱臺南二中或南二中，係臺灣臺南市北區一間高級中學。1914年日治時期創立，係臺灣第二間設立嘅公立中學校，初名臺灣總督府臺南中學校，期間曾經因時代及地方制度變遷而改過幾次校名，叫過做臺南州立臺南第一中學校、臺灣省立臺南第二中學、臺灣省立臺南第二高級中學。


臺南二中係臺灣最早設立嘅公立高中之一。校區鄰近國立成功大學、台南公園、臺南市立圖書館、臺南車站，交通頗為便捷。目前一、二、三年級各共有普通同數理班18班，美術班1班，全校共有57個班級。99學年度起，試辦各種適性班，每年制度均有唔同。


而為因應十二年國民基本教育上路，103學年度時，分別配置免試入學68.55%、特色招生31.45%的比率。其中特色招生除傳統嘅美術班外，還增設咗自然科學特色班同數理資訊特色班各兩班、社會科學特色班一班，特招班男女皆招，以培養全方位人才，但因新政策剛實行下，呢屆收唔足生。


學風方面提倡五育並重，喺1996年配合成功大學資訊系統，成為當時全省省中第一所連接上臺灣學術網路嘅學校，1997年起擔任臺灣省高級中學推展資訊教育重點學校。該校也係臺南地區傳統嘅男校，因此在體育方面也有相當亮眼的表現。


另外，為使學生能有更舒適嘅環境以利學習，學校於九十五學年度起開始以創意教學著稱，例如寒假學習營、線上寫作軟體、均質化線上美展等啟發學生創意嘅活動。喺硬體方面，喺96學年度申辦「高級中等學校建構創意校園計畫」成功並獲補助後，已建造許多全新建築同教學設備，並喺2011年3月完成圖書館暨綜合大樓興建工程。


迪達係巴西足球員，巴西足球代表隊前成員，司職守門員，曾經以正選身份長期效力意大利甲組足球聯賽嘅AC米蘭達10年，係球隊兩次捧起歐洲聯賽冠軍盃冠軍嘅功臣，2002年FIFA世界盃冠軍隊成員。家下效力巴甲球會甘美奧。


鍾安妮係香港1970年代女歌手。同家姐鍾珍妮組成姐妹花組合。佢哋唱英文歌為主，一首《Kowloon Hong Kong》當時好流行。1976年出咗一張英語及日語專輯《Jennie & Annie Chung》。


唐傑忠自細就開始表演相聲，1949年參軍做部隊文工團團員後參加過好多場表演藝術。1964年調入中央廣播說唱團後同劉寶瑞、馬季、郝愛民、姜昆等名家搭過檔。1985～1991年間喺中國中央電視台春節聯歡晚會入面表演相聲節目重做過文藝晚會節目主持人好多次。


齊柏林飛船係英國有名嘅搖滾樂隊。佢哋擁有全球超過3億嘅專輯銷量 ，其中美國地區嘅銷量佔咗1億，佢哋唔單止係最成功嘅樂隊之一，重係硬搖滾同重型搖滾嘅始祖，佢哋對其他音樂類型都有唔同嘅影響，比如話Blues同Folkmusic。


2007年Robert Plant、占美皮治、John Paul Jones加上John Bonham個仔Jason Bonham代替佢老豆作為鼓手，佢哋以齊柏林飛船嘅名義重新喺埋一齊，喺倫敦舉行咗一次演唱會。


《末世街10號》係一部2016年嘅美國心理驚悚電影，由丹卓登堡執導。主演係Mary Elizabeth Winstead、尊古曼、John Gallagher Jr.。套片係「末世凶煞系列」嘅第二部，2008年《末世凶煞》嘅精神續集。


于楓喺1973年同梁廷鏘結婚後，逐漸淡出影視圈，並育有一子梁作華，後來兩人因性格不合而離婚。不過，《頭條日報》就曾經報導，佢哋離婚係因為周伊倫介入兩人嘅婚姻關係。離婚後嘅于楓，就同葉振棠成為工作上拍檔，兩人進而成為男女朋友嘅關係。


2013年，于楓被診斷出胃癌第四期，並且癌細胞已擴散去到肝臟。梁作華考量到媽媽係台灣人，就搵咗台灣名醫救治。無幾耐之後，于楓去台灣接受化療醫治。由於于楓堅持活下去，經過40多次化療之後，最終因癌細胞已經擴散去到淋巴組織同埋骨頭，2015年2月家人先至將于楓轉診去香港瑪麗醫院，但係之後病情急轉直下。


草根家出身嘅劉敏芳嫁咗俾有錢仔范國良，成日俾國良阿媽挑剔，嫌敏芳做事唔依足舊禮，令國良左右做人難。國良阿媽趁國良出差南洋幫阿爸打理生意，趕咗大肚嘅敏芳去郊區果園等生仔。國良返嚟唔止見唔到老婆同個女，佢阿媽重想佢娶過第二個。


公主病症候群，又叫做公主病，係一種心理問題，係一啲自信心強，自以為是，相信自己有做公主嘅條件，要求得到有公主咁嘅待遇。公主病人多數係女仔人家，未婚，自少受屋企人呵護，服侍/伺候，心態依賴形成病態，公主行為受嬌縱，有問題成日歸究外因，為人冇責任感。


故事講述15歲少女木藤亞也考到自己心儀嘅高中，但好快佢發現自己患咗「脊髓小腦變性症」，呢個病主要係人嘅脊髓同小腦響唔知原因情況下萎縮，引致心智完全正常之下控制唔到身體。自始令到佢生活慢慢好多事都做唔到，初時常常跌到。


之後行路都要靠輪椅，最後連講嘢都講唔到。今時今日呢個病都唔係咁清楚，莫講話1978年嗰陣，主角更加無能為力。響1988年5月23日，亞也佢25歲，發病十年終於結束短暫一生。佢阿媽木藤潮香將佢病時所寫既日記同文章結集出書，成為呢本《一公升的眼淚》，響1986年出版至今喺日本已經賣過210萬本。


2011年大選之後，愛爾蘭共和黨同愛爾蘭工黨組成徂聯合政府。之後聯合政府為徂兌現佢等嘅選舉承諾，成立徂一個憲法委員會來研究同性婚姻合法化嘅可能性。2013年5月，委員會以微弱多數通過動議，建議政府推動同性婚姻合法化。


Marriage may be contracted in accordance with law by two persons without distinction as to their sex.


根據愛爾蘭《官方語言法》，當愛爾蘭蓋爾文版本同英文版本意思衝突嘅時候，以愛爾蘭蓋爾文版本為准。因此，係委員會辯論結束，公投條文第一次公佈徂之後，記者兼專欄作家布魯斯·阿諾德喺《愛爾蘭時報》上邊發表文章，指出愛爾蘭蓋爾文版本容易引起歧義，令人認為「祇有同性可以結婚，異性就唔得」。


中國臺灣係幾有政治拗數嘅用語，用嚟話臺灣係「中國」嘅領土，而呢個「中國」並唔係指實際控制臺灣嘅中華民國，而係指控制緊成個中國大陸嘅中華人民共和國。呢個用語係話清臺灣係中華人民共和國嘅一部份，矮化甚至當中華民國政府冇到。


卜季拿喺1993年同埋1994年嘅法國網球公開賽上連續攞到冠軍。再喺1996年奧林匹克運動會網球男子單打賽事上攞到銀牌。除咗兩個大滿貫賽事冠軍之外，佢重攞到過10個ATP巡迴賽冠軍同埋2個ATP大師系列賽冠軍。


卜季拿係1989年ATP Newcomer of Year，嗰年係佢第一年打足成個球季，年終排名就已經排到26。佢又係1997年ATP Comeback Player of Year，喺之前嗰年受傷復出之後，嗰年佢世界排名由81升急到第8。


呢個站嘅西邊同東邊都列入咗收費區，四圍係過節通道，中間有免費區通道隔開咗兩個收費區，入邊有扶梯或者樓梯落到月台。由於呢個站嘅專用𨋢出入口都喺嗮免費區入面，所以乘客若果有需要嘅話，可以向車站嘅工作人員查咗車飛之後嚟協助用。


呢個站而家有A、B、C、D四個出入口。喺A同B出入口可以通到芳村汽車客運站，乘客可以喺嗰邊轉大巴到廣東省內嘅其它城市同省際嘅部分地方。喺未實施「人過安全門、物過X光機、液體過檢測儀」嘅安檢制度之前，個個出入口往返邊度都得。


自從2017年10月10號開始實施嚴格安檢之後，期間任何出入站啲乘客都要接受安檢。不過喺2019年1月11號嘅荔勝廣場開業之後，原先喺B同C兩個出入口、及D同A兩個出入口之間，改成毋須安檢嘅通道嚟分流過街行商場啲人。


呢個站喺開通初期整咗A、B、C、D夾埋四個出入口，喺東邊隔籬係嚿空地，用嚟做停車場同埋往返佛山南海嗰邊啲巴士嘅地方，期間A出入口亦有兩部扶手電梯同地面連埋一齊。但係2014年春，由於廣州地鐵集團喺嚿空地搞大型物業施工，曾經試過喺2014年4月21號將B出入口封咗，期間令出入芳村客運站啲人揀咗A出入口出入站，重拆咗施工區域範圍嘅部分人行過街天橋直到同年5月1號先至重新開返。


呢個站自從1997年6月28號開通之後一直以嚟，冇考慮到有傷殘人士出入站而俾好多傷殘人士出入站唔方便。後嚟有乘客建議鋪條斜坡方便殘疾人、老坑同帶咗大件行李啲人出入站。後嚟地鐵方收到信息之後喺呢個站D出入口附近整咗條無障礙坡道設施重喺2014年12月16號投入使用。


呢個站附近有東漖鎮，汾水小區、坑口村等嘅住宅區，重有間廣東實驗中學高中部同埋廣州市真光中學嘅兩間汾水校區響度，有好多返放工學啲人都會經過呢個站。重好多時有芳村客運站出嚟啲人帶埋嗮啲大件行李入呢個站搭地鐵，所以客流都幾多下。


另外，喺B出入口附近有芳村客運站可以去到廣東省嘅其它城市，尤其呢個車站附近重可以去到佛山市南海區嘅附近，所以有啲廣佛地區嘅候鳥成日都嚟呢個站落車再轉巴士入去龍溪大道再去到南海嗰邊。但芳村客運站附近，重衍生咗黃牛黨同埋擺地攤走鬼嗰啲人、五類車嘅社會亂象。


佢之所以有咁肥，係因為佢喺細個時查到有甲狀腺問題同象皮病而停學。2017年2月試過因為太肥而開始搞減肥手術，後因亞歷山大港醫療條件太差而揀咗轉院到印度馬哈拉施特拉邦孟買嘅一間公立醫院做手術，雖然孟買當地醫院成功幫肥妹保證喺三年半之後減肥減到100kg遛下，但凈減到體重得返325公斤 時，家屬因為唔滿意醫院開出嘅長期協議而發生拗撬，最後離開兼轉院到阿聯酋阿布扎比酋長國阿布扎比繼續做減肥手術。


2022年太平洋颱風季泛指喺2022年全年內任何時間，喺赤道以北及國際換日線以西嘅太平洋水域，以及南海所產生嘅熱帶氣旋。雖然有關方面冇設立爾個颱風季嘅指定期限，但係大部份喺西北太平洋嘅熱帶氣旋通常都會喺5月至12月期間形成嘅。


呢篇文嘅範圍只係限於赤道以北及國際換日線以西嘅太平洋以及南中國海水域。喺赤道以北同埋國際換日線以東嘅太平洋水域產生嘅風暴就被稱為颶風，並被列入2022年太平洋颶風季。喺西太平洋產生嘅熱帶風暴係由日本東京颱風中心命名，國際編號係22xx，而美國聯合颱風警報中心都會將嗰帶嘅熱帶低氣壓編上W字尾嘅編號。


4月10號上晝5點，菲律賓大氣地球物理和天文服務管理局率先將佢升做熱帶風暴。上晝8點，日本氣象廳將佢升做熱帶風暴，畀咗國際編號2202，並命名「鮎魚」。同時，台灣中央氣象局將佢升做輕度颱風。下晝2點，香港天文台將佢升做熱帶風暴。


7月2號凌晨2點，聯合颱風警報中心率先將佢升做颱風。上晝8點，中國國家氣象局同埋日本氣象廳同時將佢升做颱風。8點45分，香港天文台將佢升做颱風。上晝9點，澳門地球物理暨氣象局將佢升做颱風。下晝2點，台灣中央氣象局將佢升做中度颱風。


6月30號上晝8點，台灣中央氣象局將佢升做熱帶性低氣壓，畀咗編號TD05。上晝11點30分，聯合颱風警報中心將佢嘅評級升到「中」。下晝2點，聯合颱風警報中心將佢嘅評級升到「高」，並對佢發布熱帶氣旋形成警報。


7月26號，一個熱帶擾動喺羅塔島東南東方海域形成，美國海軍研究實驗室畀咗擾動編號93W。夜晚8點，日本氣象廳將佢升做熱帶低氣壓，並對佢發布烈風警報。同時，台灣中央氣象局將佢升做熱帶性低氣壓，畀咗編號TD07。


8月1日凌晨12點半，聯合颱風警報中心將佢嘅評級升到「高」，並對佢發布熱帶氣旋形成警報。上晝8點，聯合颱風警報中心將佢升做熱帶性低氣壓，畀咗熱帶氣旋編號07W。下晝4點，聯合颱風警報中心對佢發出最後警告。


8月9號凌晨2點，香港天文台將佢升格為熱帶低氣壓。上晝8點，中國國家氣象局率先將佢升格為熱帶風暴。上晝11點，澳門地球物理暨氣象局跟隨中國國家氣象局將佢升格為熱帶風暴。下晝2點，日本氣象廳將佢升格為熱帶風暴，畀咗國際編號2207，並命名「木蘭」。


3月30日凌晨2點，日本氣象廳將佢升格為熱帶低氣壓。凌晨5時，聯合颱風警報中心將佢評級提升為「高」，並對佢發佈熱帶氣旋形成警報。下午2時，台灣中央氣象局將佢升格為熱帶低氣壓，給佢編號TD01。晚上8時，聯合颱風警報中心將佢升格為熱帶低氣壓，給予熱帶氣旋編號01W。


《超完美嬌妻》係一部2004年美國科幻恐怖喜劇電影，由Frank Oz做導演，套戲係重拍番1975年同名電影，兩部戲都係改編Ira Levin嘅小說《The Stepford Wives》。主演係妮歌潔曼、Matthew Broderick、Bette Midler、Christopher Walken、Faith Hill、Glenn Close。


又傳說，安和里個名，是來鴉片煙商嘅兩個女人，二奶「阿安」同大婆「阿和」。該名商人二奶生咗個仔，所以購置條里，並以二奶名排先、大婆名在後。後來大婆又生一子，商人買另一條巷，大婆名字行先、二奶名排後，命名為和安里。


法國大東部同奧文尼－隆河－阿爾卑斯地區、瑞士西北部、鐵千諾州、拜恩州同撒遜州以及其他地區遭受到持續降雨同強雷暴襲擊。大量嘅水導致好多埞方嘅河流同河涌氾濫，造成嚴重嘅財產損失同好多人死亡。部分水體嘅量水標讀數達到唨類似2005年阿爾卑斯山大水同2007年瑞士大水期間嘅高點或者仲高。


場大水事件喺嘸同嘅受影響地區有嘸同嘅過程。雖然部分山區嘅強降雨迅速導致河流大幅膨脹，並導致下游一場迅速增加但只係短暫嘅大水，但啲水喺其他埞方緩慢而穩定噉聚集埋，譬如喺瑞士阿爾卑斯週邊啲湖泊同埋喺馬士河等大河下游嘅啲平坦地區，水位幾日後先至達到最高。


幾個鐘頭後，一啲山谷地形入便嘅水波就平息唨，而其他埞方嘅大水就持續唨數日。場大水特別嚴重噉嘅影響到埃佛山東北部，嗰度啲村莊喺亞厄河、厄闊河上部、捏提同孽茲伯支流、魯厄河、同埋喺啲支流煙第、麥茲伯、嗚暗邊上嘅都捱摧毀嗮。


兩百幾人喺場自然災害入便喪生，其中至少184人係喺德國。就遇難人數嚟講，呢場大水係德國自1962年風暴潮以嚟最嚴重嘅自然災害。據估計，場大水造成嘅保險花費即高至 25.5 億歐羅，而總嘅損失仲要更高。


7月14號至17號喺比利時同德國上空存在有 Bernd 低氣壓，個低氣壓夾喺西部同東部嘅兩個高壓區之間。呢種組合捉潮濕嘅熱帶空氣帶到中歐，導致大量降雨。局部降水量大嘅主要原因係低氣壓運動緩慢。嚟自東部嘅暖濕氣團透過低氣壓同西部溫暖嘅空氣併埋。


因此，溫暖潮濕嘅空氣摥到較冷空氣之上。暖空氣層入便所含嘅水分隨即形成雨水。由於低壓運動異常緩慢，呢種情況持續噉發生，因此令到大量降水發生得喺同一地點。跟尾嘅高壓區從不列顛群島摥到中歐，令到啲降水轉到德國南部同奧地利。


由於人為造成嘅全球變暖，極端天氣事件譬如極端高溫、乾旱、極端降水同強熱帶氣旋發生得越嚟越頻繁。大量氣候研究人員同IPCC作者，譬如Stefan Rahmstorf、Friederike Otto、Sonia Seneviratne、Reto Knutti 同Ed Hawkins 以及氣象學家，譬如Özden Terli 同Karsten Schwanke捉氣候變化認定成嚴重風暴嘅主要促成同加劇因素。


對於大水嘅發生，尤其重要嘅係溫暖嘅空氣吸收得更加多嘅水分，然之後再落過雨水落嚟。另外，全球變暖暫時削弱唨啲瀄流，噉即係代表高低氣壓天氣喺好長一段時間內基本保持喺同一地點，而嘸係繼續推進。呢個加劇唨啲天氣嘅區域影響，譬如大雨事件或者6月底嘅北美熱浪。


1601年、1804年同1910年，受災嚴重嘅亞厄谷經已發生過嚴重嘅大水，根據生物學家 Wolfgang Büchs 嘅研究，目前嘅場大水「超越唨之前發生嘅所有大水」。作爲對1910年大水嘅應對，規劃唨容量為1150萬立方米嘅大型雨水蓄水池喺亞厄河上游、喺特里也涌、域闊涌口同亞第橈厄涌。


呢個亦都係一個嘸尋常嘅事件，因為發生喺咁大嘅區域－由梢厄蘭越過壁記式蘭同歌倫再到埃佛山－啲埞降雨量超過100毫米，係過去幾十年都未觀察到過嘅。場大水對萊茵河地區嘅打擊最為嚴重。自從天氣記錄開始以嚟，呢度從未有過咁多降雨。


其他可能喺強降水期間令到情況惡化嘅因素係土表封㔶、森林砍伐、土壤乾涸同埋防洪措施嘅缺失或者個尺寸嘸啱等，喺迄今為止好少出現風險嘅低山河涌啲埞。喺某啲情況下，各個水位啲高度冇辦法再追踪得到，因為啲測量設備停止唨報告數據。


喺比利時，華隆，即法語同德語地區受到影響。7月15號，國家基礎設施運營商Infrabel宣佈暫停成個地區嘅鐵路交通。成個列日省以及盧森堡省、那慕省同華隆布拉班特省嘅部分地區都存在有大水風險。喺列日，灑離市嘅皇家氣象研究所喺48鐘頭內測量到271.


由於強風暴，兩個聯邦州至少有166人死。五名消防員亦都喺北萊茵－西法倫州嘅行動入便喪生。根據第一次盤點，受災人數遠超過2002年中歐大水，當時德國有21人死亡。喺7月19號，仲有大約170人因大水而失踪。


由於場大水波及唨幾個變電站，供電公司着逼到切斷嗰度嘅電力供應。北萊茵－西法倫州同萊茵蘭－普法茨州嘅200,000人受到停電影響。種情況對於超過10萬人嚟講至少持續到16號下晝。喺一啲受災地區，流動網絡同食水供應亦都出現唨癱瘓。


目前建設緊嘅一條定向車道、位於仙戚附近聯邦9號大道同亞厄河交叉嘅，由於一根柱子已捱沖走而冧陷，而今必須拆除。亞厄谷鐵路上至少有七座鐵路橋同大約20公里嘅軌道捱大水嘅表層沖刷同埋底層沖刷摧毀。軌道旁嘅維修可能需要幾個月嘅時間。


直到7月16號，北萊茵－西法倫州嘅25個城市同地區受大水影響尤其嚴重。同日，根據北萊茵－西法倫州內政部長Herbert Reul個講法，19,000個救援人員經已處理唨30,000次有關大水嘅任務，而北萊茵－西法倫州嘅警察又處理唨外加嘅3200次任務。


西德惡劣天氣災害嘅嚴重後果亦都影響到哀士噱軒同厄闊侍笪。由於大水同施坦伯撻大壩有冧嘅風險，幾個村莊嘅數千名居民着逼到離開家園。厄闊河氾濫嘅河水，浸唨厄闊侍笪市區嘅大部分地區，一啲埞着部分或者完全疏散，高速公路似聯邦1號高速同聯邦61號高速、以及聯邦265號大道等因大水同道路損壞而關閉。


除唨主幹道受損外，多條鐵路線亦都受到嚴重影響。有時北萊茵－西法倫州南半部嘅任何路線都幾乎嘸可能有鐵路交通。嚟自北方嘅長途火車經已喺免斯特停運，幾條區域火車線路捱取消。維修工作進行緊，部分路線照舊處於關閉狀態。


7月9日星期五晚黑，透白撻嘅跌仕突考遜嘅幾條街道譬如通往勞打嘅道路捱水浸過，到接落嚟嘅星期六，透白必欶夫咸嘅高水位經已達到3.17米。7月13號，由於當地大雨，喺譬如壓平銀同諧缽朗啲埞亦都有捱浸。星期三晚黑，葉費茨咸同劇嘜士咸之間嘅萊茵河航運亦都停止唨。


喺煙茨靈銀，一名17歲嘅少年捱大水欶入開闊嘅溝壑後獲救。喺接下嚟嘅星期五朝早，波敦湖嘅 Radolfzell地區由於山體滑坡，喺幾個埞方停電唨幾個鐘頭。諧勃郎區嘅一名男子喺落入Jagst河後着發現死唨。


另外，16號晚，隘英銀同門德京銀之間嘅多瑙河鐵路喺軌道下沉同捱過度沖洗後關閉。同時喺堊時達布縣嘅洛希，葛秦伯涌都浸唨幾間屋。17號上晝，卡遏士魯厄萊茵河上游 Maxau 水位嘅水位經已達到8.62米，隨即浸過溪律嘅蓄水區同 Ortenau 區嘅養老院。


10號喺拜恩北部嘅幾個城市同地區發佈災難宣告。域涵士多夫發生唨停電喺一間變壓器屋捱浸之後。從埃施河畔新城到拔永截咸嘅鐵路線由於水浸着逼到關閉。好多街道捱水浸過。喺遏文士考遜，一座列入保護名錄嘅橋樑着部份漴毀，因此冇辦法通行。


17號晚黑，大雨過後，壁希提士加敦蘭地區嘅一啲埞捱大水浸過，跟尾呢個地區宣佈災難發生。壁希提士加敦蘭條亞刻河上升到3.50米而超過唨2012年3.12米嘅高度。由於擔心喺國王湖畔順橈發生斜坡滑坡，喺嗰度同其他埞方進行有疏散。


喺希遜州北部，主要係建築物捱大水浸過同交通阻塞。橈暗堡同斡律翼之間嘅3215國道上，2021年7月14號，道路下方嘅斜坡捱沖走，受損道路捱封閉。喺呢個州西南部嘅萊茵河上，亞斯文士考遜同洛希之間嘅聯邦42號高速喺發現大水造成嘅罅缺後關閉，因為擔心呢條路會捱沖走。


侏羅省同杜布斯省以及阿爾薩斯南部地區出現強降雨。喺侏羅省，布萊特蘭村嘅一部分捱大水浸過。另外，由於杜河支流奧蘭河嘅大水，Chaussain 村同 Parcey 附近嘅露營地因 Loue 嘅大水而着逼到撤離。


7月14號同15號，盧森堡亦都落唨大雨。無數河流決堤，浸過鄰近城鎮。歇士碧靈銀、馬默、維恩敦同捌氹堡等等受此影響。益特那厄市嘅部分地區着逼到喺7月15號關閉。同埋其他幾個埞方嘅居民着疏散。喺博倫多夫、梢厄嘅高度達到唨608厘米，呢個係有記錄以嚟嘅第二高值。


據MeteoLux，喺過去嘅24鐘頭平均高達60到80升每平方米。Alzette河嚴重破壞唨首都下城。由於Echternacherbrück 附近嘅管道損壞，機場煤油供應中斷。另外，16號，嘸食用得嘅自來水污染唨啤闊、必遜同Lintgen社區。


梅斯到盧森堡嘅火車服務受到嚴重影響，從蒂永維爾完全停運。造成呢種情況嘅原因係 Hagondange附近嘅火車隧道捱大水浸過。法國國家鐵路公司預設喺19號星期一之前，冇火車可以運行。盧森堡嘅好多鐵路線同公路亦都因山體滑坡同大水而關閉。


荷蘭林堡省嘅南部受到嘅打擊尤其嚴重。喺Heuvelland，13號同14號有大雨7月嘅河涌同細河決堤。據荷蘭皇家氣象研究所稱，喺某啲埞方，24鐘頭內每平方米降雨量達到86至98升。由此產生嘅大水造成唨嚴重嘅破壞。


7月17號晚黑哈麗恩捱大水浸過。居民着逼到疏散。薩茨堡市亦都受暴雨同大水嘅襲擊。喺維也納，地窖同地下通道捱浸。喺箍夫斯坦，城市嘅一部分亦都捱水浸過，蒂羅爾嘅Seefeld以北發生唨泥石流，因此聯邦177號大道捱封鎖。


沿住薩茲厄河同埋佢啲旁谷有泥石流發生，跟尾亦都有大水，啲定居點或者村莊着逼到成個撤離。由於鐵軌喺水下，鐵路線着逼到關閉。7月18號喺曲乞食水捱污染。經過長達170毫米嘅連續降雨，喺好多埞方大水着評估為幾十年嚟最嚴重嘅一次。


羅馬尼亞亦都遭受風暴襲擊。所以喺7月17號，尤其係位於亞普西尼山脈嘅亞律巴區，譬如西部嘅Roșia Montană市，都受到暴雨、山體滑坡同大水嘅襲擊。另外，四個社區嘅好多人都着逼到疏散。之不過，喺呢場災入便冇人死。


第二日晚黑，好多地區再次受到大雨嘅影響，包括Mureș同Neamț 地區，好多家庭斷電。全國有數人從車輛入便獲救，並從捱大水浸過嘅房屋入便疏散。第二日朝早，Buşteni 嘅DN1國道捱山體滑坡堵塞。


一陣冷鋒同嚟自比利時同德國西部嘅高海拔地區嘅潮濕風亦都透過法國東部到達瑞士同中部阿爾卑斯地區。2021年5月同6月嘅頻繁降雨代表有當強風暴嚟襲嗰陣，好多土壤捱浸濕，因此冇辦法再吸收太多水分。喺阿爾卑斯山頂，融雪一直持續到7月中旬，導致一啲河流嘅水位經已升高。


喺阿爾卑斯山、侏羅山同瑞士中部高原持續唨幾日嘅大雨之後，2021年7月，多個州多條河涌、江河、湖泊水升過岸，部分地區發生山體滑坡、泥石流。多個城鎮捱浸，一啲交通連接中斷。對於幾個水域，尤其係阿爾卑斯山邊緣嘅大湖，當局7月14號發佈最高危險等級。


大水同局部大水尤其發生喺亞麗河、萊仕河、瀲抹河、隆河，以及鐵千諾主要高山山脊以南啲河流系統入便。好多水從瑞士侏羅同Doubs流到法國，然之後透過桑恩河亦都流入隆河。萊仕河於13號喺烏里州同阿律膠州氾濫入岸。


喺一啲社區，河邊道路同橋樑已捱關閉。作為預防措施，烏里州關閉唨州府遏多夫萊仕河附近條瑞士A2高速公路嘅交通。喺萱恩壁，由於存在有破罅風險，萊仕河大壩受住觀察。由於泥石流，通往英迄壁嘅交通連接捱中斷。山體滑坡於7月18號中斷唨伯恩高地、Lauterbrunnen同永銀之間嘅永銀阿爾卑斯鐵路路線。


喺盧秦、圖恩、伯恩、Bremgarten、Mellingen、Windisch、Wallbach同萊仕河、亞麗河同萊茵河沿岸嘅其他埞方，市政當局令消防隊同民防部門設置唨移動防洪設施同防洪屏障，呢啲設施經已提供作為自上次嚴重洪水事件以嚟嘅預防措施。


呢個措施防止唨一啲埞出現大規模洪水。之不過，喺好多埞方，地下水上升造成唨破壞。喺Brunnen、Stansstad同Küssnacht，部分城鎮中心捱大水浸過。16號至17號夜間盧秦湖水水位達到最高位海拔434.


阿爾卑斯山同瑞士高原嘅徑流導致萊茵河喺可勃連茲附近嘅亞麗河口以下明顯增加。從侏羅河流出嘅比律士河浸過唨巴瑟附近嘅河流附近地區，加劇唨萊茵河嘅大水。由於萊茵河大水氾濫，巴瑟市着逼到關閉長廊。7月，上萊茵地區嘅航運喺碧士啡律登下方同上萊茵河上停止。


由於嚟自亞麗河、Zihl同Schüss河嘅流入以及由於調節堰口嘅侏羅山水體嘅調控喺幾日後超出損壞極限，比律士湖水位一路上升，並喺Nidau同 Biel/Bienne 潏出河岸。啲湖水達到唨前所未有嘅高度。


然之後由於個第二次侏羅山水體校正，比律士湖出嚟嘅水轉頭經由Zihl運河向西入到奈恩堡湖，嗰度以前仲冇大水。隨住比律士湖嘅湧入，奈恩堡湖嘅水位亦都上升，最終浸過唨伊域當勒班嘅海岸地區，嗰度有各種體育設施同露營地。


隨住19號大水嘅逐漸湧入，喺瑞士開始大雨近一周後，海拔達到430,72 米。7月19，比律士湖係最高警告級別，仲有水上運動禁令。海警同水同廢物辦公室從湖入便清除唨好多浮木。為唨減少湖水氾濫，根據相關州同聯邦政府之間嘅特別協議，Regulierwehr 港繼續允許向亞麗河排放高過州際法規規定嘅排放量。


由於德國同奧地利嘅大雨，亦都因為18號嘅風暴，喺斯洛伐克，多瑙河同摩拉華河嘅水位亦都有所上升。7月19號上午喺首都布拉迪斯拉發嘅水位高度為7.03米，而喺三月Devínska Nová Ves高度約為5.


捷克於7月18號大部分時間喺北波西米亞遭受暴雨襲擊。Liberecký kraj 同 Ústí nad Labem地區嘅居民以最高57,900克朗嘅緊急援助形式獲得唨國家財政支持。與撒遜州接壤嘅 Dolní Poustevna 同羅賓打華社區受到嘅打擊尤其嚴重。


喺匈牙利，大雨亦都導致全國多個埞方發生大水，包括Győr、Mohács同Kecskemét 。首都布達佩斯嘅幾個地區，幾個鐘頭內部分地區嘅降雨量達到每平方米100毫米。針對多瑙河喺那舉巴亦附近嘅，已有宣佈到第三級警告級別。


2021年7月14號，喺比利時尋求幫助後，歐盟民防機制啟動，一架直升機同一支洪水救援隊由法國派往比利時。另外，奧地利、意大利亦都提供唨洪水救援隊。嚟自下奧地利州嘅120名消防員於15號同16號趕嚟。2021年7月，喺比利時部署唨16部車輛同26條救生艇，並幫助控制唨捱大水浸過嘅房屋，尤其係喺 Theux，直到比利時宣佈國際部署結束。


歐盟哥白尼災害同危機管理服務部製作唨詳細嘅衛星地圖，其中包含情況圖片同預測，可供中歐所有受影響地區嘅緊急服務部門使用。呢個服務提供及時、精確嘅空間數字地圖，以劃定受災地區並規劃救援行動。喺德國，數據着發送到聯邦同州政府嘅聯合報告同情況中心。


除唨當地消防隊，鄰近地區嘅消防隊亦都支援受災地區。技術援助組織收到警報並喺16號同嚟自約165個當地協會嘅近2,100名員工到北萊茵－西法倫州同萊茵蘭－普法茨州執行行動。嚟自八個 THW 區域協會入便嘅五個嘅 THW 單位亦着召集。


喺14號，德國聯邦國防軍領土任務司令部收到唨第一批行政援助申請，呢個導致喺萊茵蘭－普法茨州同北萊茵－西法倫州部署唨多達900名士兵。呢啲部隊特別提供重型清除設備，如回收同運輸坦克，以及卡車、船隻、救護車同直升機。


北萊茵－西法倫州州長Armin Laschet、副州長Olaf Scholz同萊茵蘭－普法茨州州長Malu Dreyer都有前往災區瞭解情況。當時喺華盛頓特區進行緊國事訪問嘅德國總理默克爾感謝眾多幫助者嘅付出，並對死難者同失踪者嘅親屬表示同情。


另一方面，AfD Karsten Hilse嘅氣候政策發言人捉導致大水嘅大雨睇成「自然現象」。人為排放嘸會發揮作用。歷史上總係有「毀滅性嘅災難」，佢譴責其他政黨而今利用緊人民嘅苦難嚟追求自己嘅政治目標。


針對此次災難，德國環境與自然保護聯合會要求嘸斷擴大生態防洪，以防止未來發生此類規模。必須為此始終指定洪水區域，嘸得喺其上建造、用於農業或者透過道路建設封閉。應保護完整嘅洪氾區免受人為乾擾，等喺發生大水嗰陣起到天然屏障嘅作用。


為唨有效保護，必須進行廣泛嘅複性，包括流水同沼澤。對於呢啲措施，BUND 建議聯邦政府應立即透過州政府為生態可接受嘅複墾措施提供資金。生態防洪嘸應僅限於大河，仲應包括較細嘅河流，以明顯減少未來嘅洪水災害。


據德國酒店同餐館協會稱，一啲遊客取消唨喺德國未受影響地區嘅預訂，因為成個萊茵蘭－普法茨州着認為係災區。同時，受影響地區似摩澤爾河谷嘅一啲機構經已重新開放。之但係，DEHOGA主席Gereon Haumann假設到，喺未來12個月內，幾乎冇人客可以喺受到重創嘅亞厄懷勒縣享受到住宿或者服務。


7月17號波蘭總理Mateusz Morawiecki提供唨幫助畀德國同比利時，而安濟·杜達總統喺前一日經已表達唨佢嘅哀悼。匈牙利總統János Áder同總理歐爾班亦都向德國提供唨支持同幫助。斯洛伐克布拉迪斯拉發嘅城堡以德國國旗嘅顏色點亮，表示團結。


喺日曆第28週開始嗰陣，EFAS 發布唨「極端洪水警告」。喺最具破壞性嘅大水發生前四日，呢個機構向聯邦共和國同比利時政府發出警告關於萊茵河同馬士河上嘅大水。喺2021年7月14號，關於邊啲地區會受到大水影響嘅精確預報同地圖着發送畀德國當局。


國際專家批評德國喺災害控制同民防方面存在有巨大差距。英國雷丁大學嘅水文學家Hannah Cloke對德國嘅民防提出唨嚴重指控。歐洲洪水預警系統嘅警告屬於「極端類別」，代表有生命危險。因此，國家當局有責任做出相應嘅回應。


有人批評德國嘅撤離行動好晏。之不過，喺比利時列日以及盧森堡嘅幾個瀕危城鎮，當局已實施預防性疏散。喺亞厄懷勒縣，當亞厄河經已達到三米嘅記錄高度嗰陣，地方當局發佈唨第一次警告。喺第一次發出警告後嘸到三鐘頭，呢個地區宣佈進入緊急狀態。


德國氣象局嘅 Uwe Kirsche話畀《紐約時報》，地方當局已收到警告，但問題係佢哋點解嘸早啲撤離。 跨國大水門戶網喺互聯網同App度警告到水位會上升。之但係，至少有種情況係，啲水位喺門戶網站預測到嘅係明顯高於2016年所謂百年一遇嘅大水，種情況超出唨邁疏士社區長官嘅想像而認為冇必要執行疏散。


嚴重受災嘅特里也蘭個長官Michael Holstein批評話災害控制設備嘸夠。佢話畀 Südwestrundfunk，洪水災害表明應急服務資金嘸夠。喺 Kordel，只有喺聯邦國防軍嘅幫助下，先至有足夠多嘅緊急服務人員趕得到現場。


西德廣播公司亦都因洪水報告而受到批評。北萊茵－西法倫州嘅災難發生喺夜間，WDR播放唨一部關於夏季奧運會嘅紀錄片，並喺大約三個鐘頭內零星噉通報唨個洪水情況。喺1點20分左右先設唨自動收報機。Thomas Lückerath 喺網絡雜誌 DWDL.


喺北萊茵－西法倫州同萊茵蘭－普法茨州發生毀滅性洪水之後，啲人對災區嘅武肺感染增加嘅擔憂日益加劇。地方當局仲對崩潰嘅醫療基礎設施感到擔憂，譬如由於全科醫生嘅做法受到破壞。由於救援行動同緊急避難所嘅住宿捉好多人聚集喺一起，感染風險增加。


受災嗰陣，好多人聚集喺一個好細嘅空間入便去共同渡過危機。「我哋宜家必須要注意到嘅係嘸好令對災害事件嘅管理工作轉成一場超級傳播事件，」David Freichel，萊茵蘭－普法茨州州府Corona通訊處人士對《德國編輯網絡》報紙話到，「好多人喺災難當中乜都冇晒。


雖然乍得湖嘅面積比較大，但經常冇固定。早喺公元前5000幾年，佢嘅面積有成1Mm²，差唔多有裏海咁大，嗰時嘅湖東北角去到法亞－拉若一帶。嗰時唔理係羅馬帝國時期、1823年俾歐洲人發現呢個湖定係1851年俾德國探險家海因列施·巴特帶咗隻探險隊到乍得湖附近搵淡水都係咁大嘥士。


期間乍得湖亦變成時令湖。喺旱季，面積得10,000km²，到雨季時擴大到25,000km²，最深位下跌到得返11m。期間湖亦唔停噉縮水，直到2000年，湖面積亦勁縮到得返1540km²。有《地球物理研究條刊》指出，呢個湖之所以大幅度縮水，係因為湖周邊沙漠化有關。


距星，二十八宿所揀一星，用以計入宿度。按理，一宿以升上地平第一星，做距星。之不過古時以為恆星經緯，恆古不變，而實際會因歲差而變。因循舊星，有時唔係第一星。同埋歲差會影響埋二十八宿排序，為咗保持次序，迫住揀其他星。


2020年中國國民黨總統提名選舉，係中國國民黨所舉辦嘅第二次總統候選人初選。國民黨中央黨部成立咗中央五人提名協調小組，由提名小組依選情評估，向黨主席吳敦義之前會談嘅韓國瑜、郭台銘、朱立倫、周錫瑋、張亞中等五位參選人進行最後徵詢、說明，喺6月10號公佈並確定參加初選嘅名單，但喺名單公佈前，參加初選者需繳交500萬元嘅選務作業費。


民調執行時間為2019年7月8號至14號，每晚6點半至9點半，並喺7月15號公布結果，7月17號提報國民黨中常會、7月28號喺中國國民黨全國代表大會通過。最終結果由韓國瑜勝出，代表中國國民黨參選2020年第15任中華民國總統。


泡泡交響曲嘅玩法同之前嘅泡泡龍差唔多，都係要將畫面裏面所有敵人消滅。呢次加咗新嘅敵人角色，而咁多個關被分開成六個唔同嘅世界，每個世界嘅最後一關都要打大佬，同樣要飲魔法水先至能夠攻擊佢。打完一次大佬之後會出現下一個世界嘅門，通常係二揀一。


每個世界打大佬之前咁多關都隱藏住一個音符板，儲夠三個同一隻色嘅音符板就會變出一條同顏色嘅鎖匙，要行埋去先至算真正攞到。喺第五個世界打大佬之前，要揾齊嗮四條唔同顏色嘅鎖匙，唔係就開唔到通去第六個世界嘅門，並提早出現唔好嘅結局。


過咗好多年之後，徐濤又調返到三江市。大仔思齊結咗婚之後，生咗個孫叫黎黎。黎黎將徐家搞到有得震冇得瞓。徐濤幫佢大女丹妮介紹啲嘢，點知一次誤會，丹妮識咗陳裕民條奸細。細仔思宇結婚嘅事搞到亂嗮籠，老友老張同徐濤終於實現咗做親家嘅夢。


《鐵甲威龍》係一部2014年嘅美國科幻動作電影，由José Padilha做導演，Joshua Zetumer、Edward Neumeier同Michael Miner編劇，套戲係翻拍1987年嘅同名電影《鐵甲威龍》。


係一個場入面，任何元素都可以做除數，但係喺環入面，除數嘅理論就有趣好多，因為唔係所有元素都可以做除數。如果一個元素有乘法逆元嘅話，咁呢個元素就叫做可逆元素。另一個概念叫做零因子，啫係話一個元素 a，存在另一個非零元素 b 令到 ab = 0。


新九站係喺吉林省吉林市嘅一個鐵路車站，郵政編碼係132101。車站喺1971年起好，而長圖鐵路就經過呢個站，而家呢個站淨係辦理貨運，唔辦理客運，而車站同佢嘅上下行區間重未電氣化。車站距離長春站有成113公里，屬於瀋陽鐵路局，係四等站。


發明知係個騎呢發明家，細細個就經已創造出好多唔等使嘅發明，人人都笑佢無厘頭。發明知住嘅盛產沙甸魚，人人都食到厭，於是發明知就發明咗一部可以將水轉做各種嘢食嘅嘢食複製機。但係佢開部機時，部機響個鎮度橫衝直撞，重飛埋上天，正當佢以為自己衰咗，部機居然響天上面開著咗，係咁跌啲嘢食落嚟。


民國初年，三位男人喺草原葬咗佢哋一齊睇啱嘅女仔，重發誓要將佢唔要嘅細路當成親生仔帶大，重畀個仔分別嗌佢哋做老竇、阿爸、爹。直到民國卅年，有位嗌「寧五原」嘅男仔已經成為共產黨嘅出色戰士，重臨危受命被調到天津做任務。


謝瑞華，1999年喺香港中文大學新聞及傳播學院畢業，之後擔任香港無綫電視記者，負責財經節目《財經透視》嘅主持同採訪工作。2005年離開無綫新聞，2006年擔任Now財經台採訪主任，負責財經節目《樓市每日睇》嘅主持同採訪工作。


《李香蘭》改編自日本歌手玉置浩二嘅《行かないで》，喺台灣、新加坡、中國大陸同馬來西亞等地受到熱烈嘅支持。到依家，世界各地好多華語電臺重成日播。《李香蘭》當年推出後喺香港冇攞到任何獎項，甚至連勁歌金曲嘅季選歌曲都入唔到，相對同專輯入面嘅冠軍單曲《夢中的妳》同《再度重與妳》，《李香蘭》當時冇喺香港傳媒大眾引起好大反響，但後來喺香港成為經典，係罕見嘅非冠軍單曲但日後紅咗嘅粵語經典歌。


百和路 ，香港一路，喺粉嶺上水之間，當地主要嘅路，英文寫做Pak Wo Road。比起依帶其他主路，百和路較為新，跟住粉嶺上水新市鎮而起。條路起成彎彎曲曲，成條蛇咁。百和路南駁馬會道，北接彩園路。由於新市鎮主軸線，畀九廣鐵路同粉嶺公路佔據，所以新市鎮分割成東北同西南兩邊，百和路為貫通西南唯一嘅路，故此眾多巴士路綫行依條路。


金山阿伯係清末民初時嘅一種現象。金山阿伯係指嗰啲生活喺廣東地方，因為搵唔夠錢畀家人生活，要出洋到舊金山或新金山做苦工，掘金礦。因為美加澳都排華，立例唔畀女眷跟埋去，所以留響金山嘅男人都變成單身寡佬。當佢哋辛辛苦苦慳埋慳埋好多年，終於蓄到咁上下錢，已經變咗年老阿伯，另外有講法係話啲人響外國做到老先返嚟，唔一定指單身寡佬。


喺2021年，香港政府有意就假新聞嘅社會問題立法，規管傳媒工作，不過社會上有唔同嘅討論，親中陣營大多表示支持，認為咁樣可以阻止市民批評政府，唔再傷害社會，但有人就覺得香港政府有意用嚟打壓言論自由，亦有人覺得一件新聞事件可以用唔同角度報道，唔係政府講乜就寫乜，就算有假新聞，都唔一定要用法律規管控制。


香港記者協會表明反對立法規管傳媒工作，認為喺2000年四個新聞專業團體，包括記協、新聞行政人員協會早喺21年前已經共同訂立《新聞從業員專業操守守則》，列明做新聞要求真、客觀，確保無誤導，四哥會亦有機制處理投訴。


《眾新聞》總編輯李月華批評，假新聞條例細節唔清晰，而且可能包山包海，可能會比北京未經諮詢或部分香港市民同意而強行訂立，引起非建制派負評四起嘅《中華人民共和國香港特別行政區維護國家安全法》造成更大嘅傷害。


2023年6月尾，特首李家超接受《星島日報》訪問，表明唔會訂立《假新聞法》，佢話如果業界自我規律同行業操守令問題可控，就唔洗以立法手段處理假新聞問題，「唔會因為傷風咳，就當係癌症處理」，意味住香港假新聞法爭議告一段落。


美國國籍法閘述有關取得與喪失美國籍嘅條件。目前嘅國籍法主要建基於美國憲法第十四修正案，以及《1952年移民及國籍法令》。美國奉行屬地主義，只要喺美國境內出生，絕大部份嘅情況下都會取得美國籍。美國公民係美國國民之上嘅額外身份，雖然大部份美國國民都擁有公民身份，但美屬薩摩亞人唔會自動成為公民，所以佢哋多數都係美國非公民國民。


當中嘅「並受其管轄者」成為爭議點，黃金德案嘅判決為呢一句奠定基礎，容許受美國法律管轄嘅人按出生地原則取得美國籍，包括非法入境者嘅子女。只有少數人俾呢項條款排除，例如外國外交代表嘅子女、受土著法律管轄嘅美州土著等。


美國喺美西戰爭嘅勝利獲得新領土，隨之而來嘅問題就係憲法賦予美國人嘅權利係咪適用於新領土居民。經過一系列喺1901年嘅島嶼案件，法庭引入「合併領土」嘅概念，裁決憲法嘅全部只係適用於合併領土，意味住菲律賓、波多黎各、關島等非合併領土唔會完全受到憲法保障，國會需要為非合併領土居民嘅國籍問題另行立法。


之後國會視非合併領土居民為美國國民，但唔賦予公民身份，並且唔享有完全嘅公民權。同時間，非合併領土居民亦唔能夠好似外國人咁歸化成為公民，直至1906年國會立法容許非合併領土居民喺特定情況下成為公民。1917年起，國會陸逐立法自動賦予公民身份畀非合併領土居民，唯獨美屬薩摩亞至今仍然無相關法例。


一般情況下，喺美國出生都會取得美國籍，除非係外國外交代表嘅子女。喺海外出生，而出生時父、母或父母為美國國民且喺美國居住過指定時間，就會取得美國籍。外國人成為永久居民滿五年後，可以透過歸化取得美國籍。非公民國民可以喺美國州份居住後申請歸化成公民。


陳定喺1992年8月5號喺雲南保山龍陵縣出世，細個時參加競步訓練，12歲時成為咗競步運動員。2005年因競步成績太差同腰傷問題而𢵓出雲南省競步集訓隊，初中畢業無耐去咗北京以競步嘅體育特長生直接考北京農業大學嘅工商管理專業，但成績差太遠而被拒絕入學，經過身體調養後重可以繼續參加競步運動。


呢個家族喺16世紀嘅法蘭克福開始有記錄，到19世紀已經擁有世上數一數二嘅龐大私有財產。喺20世紀期間，家族嘅財產因爲分佈喺唔同後代嘅手中而逐漸減少。今時今日，佢哋嘅生意橫跨唔同嘅行業，包括金融、房地產、礦、能源、農業、造酒、慈善等等。


Our Singapore係2015年新加坡國慶慶典嘅主題曲，由李迪文作曲填詞，林俊傑主唱。歌詞鼓勵新加坡人唔好將而家嘅成就當作理所當然，要繼承建國一代嘅成功精神，同時要有團結一致嘅精神，創造一個更好更光明嘅新加坡。


《鐵甲威龍3》係一部1993年嘅美國科幻動作電影，由Fred Dekker做導演，佢同Frank Miller編劇。主演係Robert John Burke、Nancy Allen、Rip Torn。


OCP 同日本一間大企業想喺底特律市重建，但啲居民唔肯走，重用武力反抗。OCP 叫鐵甲威龍去捉班地下反抗組織，但佢冇捉到，重幫班市民反抗。而威龍個拍擋就俾OCP射死咗。但因為第四條法則，佢唔可以殺死嗰個OCP高層，所以機件開始癱瘓，嗰個OCP高層重攞支鎦彈射去鐵甲威龍度。


當鐵甲威龍出去揾OCP啲人打完返嚟之後，發覺啲人唔見晒。突然有一個由日本送嚟嘅忍者機械人出現咗，重斬咗佢隻手臂。鐵甲威龍嘅能源因此流失，鐵甲威龍即刻裝番個武器打爆個忍者機械人。鐵甲威龍揾到個叉得電嘅飛天裝備之後，就飛去OCP救人。


呢個時候，OCP 因為唔夠人手而將啲犯人攞出嚟做兵力，反抗組織面對咁強烈嘅火力而節節敗退。鐵甲威龍就過咗嚟幫反抗組織，然後再去救人。鐵甲威龍飛去OCP之後，見到嗰兩個俾人捉走嘅女人，同兩個忍者機械人。


大宇資訊股份有限公司，簡稱大宇資訊，係一間位於台灣台北市信義區嘅電腦遊戲軟件公司，喺1988年4月27號成立，佢哋成立初期以設計、研發中文版個人電腦遊戲為主，曾經推出多款角色扮演遊戲同埋益智模擬遊戲，著名嘅系列作品包括仙劍奇俠傳系列、軒轅劍系列、天使帝國系列、大富翁系列、明星志願系列等。


兆麟體育館，香港室內體育館之一，喺新界屯門兆麟街十九號屯門兆麟政府綜合大樓二到五檈，英文叫Siu Lun Sports Centre。行政上歸屯門區。設施有活動室、羽毛球場、籃球場、兒童遊戲室、健身室、手球場、運動攀登設施、乒乓球檯、排球場。


2022年2月7號，佢話喉嚨痛，第二日響赤坂御用地接受PCR檢查，結果對肺炎呈陽性反應，當晚就畀送到宮內廳醫院。佢係日本皇室第一位受到感染嘅成員。9號佢畀人轉到東京大學醫學部附屬醫院繼續接受治療。16號病情已經有所改善，所以就出院。


按照猶太人傳統，耶穌係喺五旬節嗰陣上去耶路撒冷，喺畢士大池邊醫好咗一個長期病患者。「畢士大」意思即係「憐恤之家」。聖經細字缺乏其他經文支持，古抄本亦唔一致，「天使」攪動池水，令到佢有醫治能力只係一個傳說，但係上帝嘅仔耶穌卻具有真正嘅醫治能力。


鄉村學校，簡稱村校，係香港新界偏遠鄉村提供教育服務畀鄰近鄉村子弟嘅學校，大多數村校喺1950年代頭起好，令村入面適齡學童有基礎教育機會。大部分村校由民間開辦，由村民籌募經費同捐地用起學校，少部分由商會、同鄉會、宗教團體同個人形式辦學。


佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。


「斗六」喺荷蘭人佔據時期即有「斗六門柴裡」之稱，簡稱「斗六門」或「柴里」等。原先洪雅族有一社喺柴裡。「斗六門」係佢族人打獵捉到山鹿時發出「ㄉㄨ－ㄌㄨ－ㄇㄣ」嘅咆哮聲慶賀，後來以閩南語發音譯成漢字，個名由此而來。


1895年清日甲午戰後臺灣割日，廢縣改置民政支廳，專司民政。翌年頒定臺灣總督府地方官制，係三縣一廳，斗六街置臺灣縣雲林出張所。1897年又改係六縣三廳，改置嘉義縣斗六辦務所，並設置街庄長，翌年改隸臺中縣。


至光復後喺民國三十五年成立臺南縣政府，改郡為區，街庄變為鄉鎮，並成立斗六鎮公所。民國三十九年乃將臺南縣，增設雲林、嘉義兩縣，擇定斗六係雲林縣治所在地。民國七十年時改係縣轄市，為雲林縣政治、文化、經濟中心。


斗六市行政轄屬雲林縣，雲林縣地理位置喺中臺灣西側濱海地區，而斗六市則在雲林縣之東隅，即嘉南平原北端同中央山脈西麓丘陵之銜接地帶，東鄰南投縣竹山鎮，南接古坑鄉，西連虎尾鎮、斗南鎮、北界莿桐鄉、林內鄉。總面積係93.


斗六地區溪流圳渠縱橫分佈，溪流多起源喺林內鄉、古坑鄉同斗六山區。北部及東部有北環溪、外湖溪同大埔溪匯流成石榴班溪，楓樹湖里溪、內林溪亦注入石榴班溪。其後喺與海豐崙溪集形成虎尾溪。中部有雲林溪貫穿，南部則有石牛溪，兩溪接流入虎尾溪。


明代前半期，畀朱元璋逼退漠北嘅北元一直同明朝敵對，長城地方一直戒備。1571年，蒙古土默特部首領俺答汗同明朝達成隆慶合議，漢蒙之間先通關互市，喺長城地方交易。呢陣時就有一啲內地唐人私自出長城去蒙古做生意。


清兵入關之後，將蒙古人睇成係同盟，於是想隔開蒙漢，所以封禁蒙古，唔准漢人自己出關入蒙，而且沿住長城北面劃咗南北闊五十里、東西長兩千里嘅禁區，禁區內唔準耕田、遊牧，年年燒荒，所以禁區內嘅泥好肥，變成咗黑土，畀啲人嗌做「黑界地」。


從光緒到民國時，中國內憂外患。1901年，中國簽《辛丑條約》，其中規定中國要畀巨額賠款，清廷爲咗籌款，全面放禁蒙古，然後墾荒農民要交「押荒銀」，畀咗錢就可以有土地永久使用權，史稱「清丈土地」。同時沙俄北方壓境，攞咗中國嘅外東北、外西北，中國嘅對策係「移民實邊」，號召內地百姓移民邊疆，於是有好多唐人過咗去。


政策放鬆之後，越來越多晉商去蒙古，比如乾隆年間有名嘅晉商喬貴發就係後生時移民包頭，先係做當舖夥記，十幾年後搵着啲錢同老友開間商號「復盛公」，之後成為包頭最大嘅商號。有好多內蒙城市係發展自晉商貿易地，比如包頭就有講「先有復盛公，後有包頭城」，而呼和浩特亦類似，佢係貨運重地，亦都係晉商嘅活動之下發展爲內蒙商業中心同大城市。


中國歷史上長期以來，長城係漢地嘅北界，胡漢之間長期喺長城拉鋸，闖關東、走西口，令唐人嘅分佈過咗長城。今日滿洲變成東三省，係名副其實嘅漢地，而內蒙古雖然叫自治區，查實好多地方漢人嘅比重大過蒙古族，不過後來中共建制時有蒙古族武裝力量支持，同時蒙古武裝領袖烏蘭夫提出要恢復蒙古族嘅歷史地域範圍，於是就設立咗內蒙古自治區。


安倍晉三槍擊案係一單發生喺令和4年7月8號嘅刺殺、槍擊案件。日本當地時間上晝11點30分左右，前內閣總理大臣、時任眾議院議員安倍晉三喺奈良縣奈良市近畿日本鐵道大和西大寺站附近為第26屆日本參議院議員通常選舉候選人演講途中畀槍手喺背後開槍，中槍倒地，胸部、頸部中彈，喺當日17點03分宣告不治，享年67歲。


兇手當場畀警方捉到。佢係41歲嘅奈良市男人山上徹也，佢曾經喺日本海上自衛隊服役，原本以殺人未遂罪名拉佢，安倍不治後改以謀殺罪送去奈良地方檢察廳。為應對呢件事，日本政府喺首相官邸危機管理中心設立咗辦公室。


為咗一圓自己嘅音樂夢，佢毅然決定由金城學院大學中途退學，去東京發展，希望可以做一位好勁同出名嘅歌手，2001年改以AIKA嘅名義活動。雖然由1995年開始已經加入娛樂圈做演員，但係涯咗幾年事業都一直發展得冇出色，所以佢返翻老家名古屋，希望讀返書。


2002年，一直發展平平嘅佢終於有轉機。21歲嘅佢，畀佢遇上一生人嘅「伯樂」長戶大幸。長戶先後介紹佢加入GIZA studio同埋Ading，仲幫佢組成單人樂隊「三枝夕夏 IN db」。同年佢以《Whenever I think of you》正式以歌手身份出道，改名叫「三枝夕夏」。


2003年，佢嘅一首歌「君と約束した優しいあの場所まで」響公信榜排行第八，開始出名。同時，「三枝夕夏 IN db」加入三位男成員，分別係岩井勇一郎、大藪拓同埋車谷啓介。自此之後，三板就好少出單人歌，多數以樂隊活動。


2005年，獲選為愛知縣警察中警察署嘅「一日警察署長」，有好多Fans前嚟睇佢。2006年宣佈同老友兼同公司藝人愛內里菜組成愛內里菜&三枝夕夏，發表《100扇門》，成為名偵探柯南嘅電視版片尾曲之一。第二年又發表《宛如橫渡七海的風》，呢首歌同時係名偵探柯南第十一部劇場版紺碧之棺嘅主題曲。


2009年，佢話出嚟捱咗咁多年，好掛住屋企，係時候要返翻去。佢同隊員多次傾過之後，決定第二年解散樂隊。2010年1月，響搞完東京、名古屋同大阪嘅演唱會之後，「三枝夕夏 IN db」正式解散。同月月尾，三枝正式引退。


引退之後，佢返翻鄉下，開始對美容業有興趣。響修讀完專業學校之後，2014年用真名響名古屋開美容院「Neuf」，生產美容用品。2016年關門大吉之後，佢開始成日響鄉下唔少雜誌登場。依家同老公響名古屋開咗一間Cafe，另外仲專門研究搾果汁。


除咗響2015年由hills パン工場搞嘅節目「hillsパン工場presents THURSDAY LIVE SPECIAL ROCK NIGHT～車谷な夜～」上面以藝人身份出過場之外，佢再都冇出現響公眾面前。


分流天后古廟喺香港離島大澳分流村322約739號地段，起廟時間無從稽考，廟門石額刻住「天后古廟」四個字，裏面分三楹，中楹供奉「天后神像」，左邊牆上面嵌有嘉慶二十五年重修分流天后古廟嘅碑志，右邊牆上面嵌有民國十七年重修分流天后古廟嘅碑志。


煥然懿居係香港市區重建局住宅發展項目，喺九龍土瓜灣鶴園街8號，有兩座樓，合共493個單位，其中450個單位撥入港人首次置業先導計劃頭一個項目，用市價六二折賣。項目喺2015年開始起，2020年5月落成。


梁婉靜響1980年代出道，但主要活躍響1990年代，佢嘅代表作包括《射鵰英雄傳》以及《壹號皇庭》系列，當中佢先後響《壹號皇庭II》同《壹號皇庭IV》扮演湯芷珊同埋湯芷琪一對孖生姊妹，同劇中由陶大宇飾演嘅主要角色師爺江承宇發展戀情。


高謐係北魏秦州刺史高湖嘅第三個仔。歷史記載高謐「有文武才度」，曾經因為犯法而搬屋去懷朔鎮。響太安年間以功臣個仔嘅身份入去宮廷做嘢，負責管理典籍，受魏文成帝重用，封做祕書郎。佢以典籍殘缺，奏請文成帝收集書冊，加以繕寫收藏。


華朗以前效力過拉普拉塔大學生、小保加、森多利亞、拉素、曼聯、車路士、國際米蘭七間足球會，其中喺拉素嘅表現最出色，被認為係世界上最佳中場大腦。之後喺1998年FIFA世界盃嘅出色發揮都奠定咗佢爾一位置。


2001年華朗轉會曼聯、車路士，算係佢表現最差嘅時期，因為佢未適應到英格蘭超級足球聯賽嘅踢法，淨係喺加盟初期攞過2001年9月份英超「每月最佳球員」，重因為背傷缺陣過三個月，於是喺2004年被租借返意大利，效力國際米蘭，結果表現回勇，成為隊中靈魂。


華朗參加過1998年、2002年同2010年三屆FIFA世界盃。不過喺2002年嗰屆佢嘅表現未能令人滿意，畀一啲人認為係阿根廷喺小組賽出唔到線嘅主因。其後阿根廷隊中場人才湧現，華朗最終冇入選國家隊出戰2006年FIFA世界盃。


華朗球風優雅，視野開闊，控波、傳波、遠射同自由球都好出色。佢嘅中長距離過頭傳波同埋長傳轉移係佢個人最突出嘅兩項技術。由於佢爾啲技術特點同唔錯嘅身體條件，曾經有教練想將佢改造成為類似列當度嘅後腰，但係由於佢嘅防守同搶斷能力一般，最終實現唔到。


華朗同佢喺國家隊嘅競爭對手，例如列基美等人唔同嘅係，佢嘅風格比較歐洲化。噉樣雖然令佢容易喺歐洲聯賽立足，但係就好難得到阿根廷國人嘅青睞。而且佢嘅動作速率同絕對速度唔快，被認為係佢喺講究快節奏同高強度嘅英超唔成功嘅主要原因。